[Fol. 1] Inizompehua ynicemme lauacapoaloca ynDoctrina Christiana yn neltoconi yn nenemiliztiloni, yniuh cecentlamantli ypan no nonqua mocactiaz miximattiaz: yyehuatl oquimotecpani li yuan oquimonauacopaquix tili, yn padre Fray Iuan de la Anunciacion Sant Augustin teo pixqui.	
¶ Yzmoteneua ytenquixtiloca yntlaneltoquiliztli.	
¶ Maciui ynitencopatzinco intotecuiyo Dios mochitlacatl ycēnauatil muchiuhtica, yn qui chicauacaneltocaz ynizquitla mantli yn teoneltoquiliztlatla lilli: oc cenca tlapanauiaynic ca cicaneltocazque yntlaneltoca niChristianotin, ypāpa caytech yntlaneltoquiliztli (ynyehuā quimocuitia yuan quimonetol tia) momecayotiticatlaantica, ynizquitlamantli ynitechpoui ynteoyotl yuan ynChristiano yotl, noypampa cavel ytetzō, velypeuhca ynin maquixtiloca. Auh ymmatlactetl onnaui articulos ymmoteneua neltoconi quiztica. Ynicceccā ytechtzincopoui [Fol. 2] yniteoyotzin yntotecuiyo Dios, ynic occan ynitlacayotzin yntotecuiyo Iesu Christo. Auh yenican mocenyecteneuhtiaz ynimelauaca yn achto chicontetl, ynitechtzinco poui yniteoyotzin yntotecuiyo Dios ynicnel liteutl, yuā quinnepa mitoz ynicacoca yn occhicontetl ynite chtzincopoui yntotecuiyo Iesu Christo ynictlacatl oquichtzintli. Tel ynic yzquitetl cen ca vellaҫocamachoz, noynicoc cenca velneyollotiloz, monequimexcancaquiz ynimelaua ca yuan ynimachoca, auh ynimeixtin, ҫace ypancacoz. Ytech ynteoneltoconi motēquix tia caynezcatzin ynichipauaca cenquizca tlaneltililitzin yn Dios, caneltilizmachiyotl ayt taloni, ynvel neltoco maciui yn amo velpanimotta. Novel tiquitozque, cayntlaneltoqui liztli ynipammoteneua yn Articulos, ymelauaca yntlein mo nequineltocoz, ymmanel amo panineci ynquenami, ynitzalā maytla mochicocac mochiconeltoca ynitechcopa ymmotlanahuatilia yn sancta yglesia ҫāmuchimomelauacaneltocaz Noyuan [Fol. 3] velmitoz, caypan yn neltoconimocaqui yniuhqui y pan ynnelli neyolcuitiloni anoҫo yniuhqui ypan ytlatlaniloca, yntleyn amonican tlaltic pac velneztoc ҫampetlatitlan ycpaltitlan motlatitoc minaxtoc yncencaneltitica. Yenelli totlacaquilizpan, totlamachilizpan velaci, cayntlanex tlanel toquiliztli quiteyxpātilia quiteyttitia miectlamā tli yn neltiliztli, yn amo nican tlalticpac vel tiquitta ynica yn tixtelolo, cavel yuhca toyollo velpachiuhtica, cacenca neltililonicenca neltoconi.	
¶ Nican mitoa ynichicauacacoca yn cecentetl Articulo de la Fee, yn cenca neltoconi.	
¶ Ynic centetl, neltoconi ynnel tocoz yni celteutl Dios yxqui chiuelli.	
¶ Ytech ynic centetl neltoconi ynitetzon yntlaneltoquiliztli (ynquiyacatitica ynixquichoc cequi, ynitechtzinco poui yni teoyotzinyntotecuīyo dios) oncā tlaana monelhuayotitica initlatello ynteouelitiliztli: yehica [Fol. 4] q^lli yez, ynnimā mitoz yni melauaca nezcayo, yn ōcan vel mottazmocaquiz yni: auhcaye huatly. Caynteo velitiliztli q^ nextia quinezcayotia yn cen quizcachicaualiztli: ynica vel monomachiuaz yn cenquizca yecyotl, noynixquich chiualoni yn velchiualoz, manel cenca vicayotl. Noypan ynic centetl neltoconi tenauatilneltoco cayncenquizcaquali velitiliztli yuan yncenquizca chicaualiztli ynitechtzinco catqui yn totecuiyo Dios, ocualca cenca tlapanauia: ca yenelli ynin chicaualiz ynin velitiliz ynitlachiualtzitziuan, ynchiuhtoque yuan ynchiualozque, ҫantama chiuhtoc yxyehecauhtoc: auh ynteouelitiliztli niman amo ҫantamachiuhqui, niman acan yehecauhqui, acantlantica, acan aci, atle ytamachiuhca, atley yoctacayo: yehica atle velitiliztli ynquimoneneuhcayotilia y nivelitilitz in inilhuicaua yntlal ticpaque. Noyuanvel ynemactzin mochiuhtica ynivelitilitzin yntotecuiyo Dios, ynixquich yqualticayo yyecticayo ynittalo ynamo yttalo, ymmochi quimocennapalhuia quimo cempachilhuia, [Fol. 5] cayntlacamo vel yehuatzinquimonapalhuia ni yntlacamo quimotzitzquili ani, ynixquich yn nouiyā onoc, atle neltizquia, amonotle vel mochiuazquia, noatle monoma otlatoctizquia, ҫacentlachializ neyxcueyonilizpan ynixquich ynitto polihuizquia xitinizquia. Noyuan ynemactzin mo chiuhtica yniuelitilitzin yntote. Dios yn nouyan ynicteutl moetztiez yniuhmoetztica, yn cemanauac, inilhuicac, yuan yn mictlā yIusticiatica, inteytic, in tepetl ytic, ynatlan, in oztoc, in tetl ytic, ynquauitl ytic, ҫatlatzaccan nouiyampa mehuiltiti ca, ypampa caҫan vel yceltzin quimmomaquilia yntlacacque yuan yn atlacacque yninyeliz yninchicaualiz, ynic vel mochi onoz ya onoc, yc motocayotia moteyoliliz yeliz maquiliani. Noҫan vel yceltzin yntotecuiyo Dios yuelitiliztica ytetlaocoliliztica quimotemaquilia ynixquich yncochcayotl ynneuh cayotl, yuan quimotlatoctilitzinoa ynitotonixca yniyaman ca yn nacayotl, ynicvelnemoaz nicā tlalticpac. Noyuelitiliztica yn totecuiyo Dios tlacatihuayoliua [Fol. 6] yuan micoa ynni can tlal ticpac, canel mochi mochiua ytencopatzinco: auh amo ypam pay ytetzinco monequi ymma aca quimomachtili ymma aca quimopaleuili, canelli yxquich quimonoma velitilia manel ni man amo machtilo paleuilo: ca yn ҫacatzintli ynҫacatla onoc, yniquac vaqui cuetlauīa vetzi amo ҫammoyocoya amo ҫammonomauia, ҫan ytetzinco qui ҫa ynteouelitiliztli, inicvaquiz poliuiz, anoҫo ynic ytzmoliniz: yuhquimitalhuia yntotecuiyo Dios ynipan sancto Euangelio, yҫace ynizuayo yn quauitl amotlalpanvaluetzi, in tlacamo ytencopatzinco yn amotatzin Dios. Ycvelneztica noyc velmotta cayntlein quimonequiltia yn totecuiyo Dios yntlein quimitalhuia, nimā atle quelleltia niman atle quitzotzona, inicamo mochiyuh mochiuhtiq^ҫa yuhnelti, yniuh quimonequiltia. Yehica vel tenauatil neltoco ypā ynic cen tetl teoneltoconi, caҫanyceltzin yn tote. Dios yxquichiue li, ҫanyceltzin velitiliz peuhcayotl, cemicac ҫenquizcachicaualiz peuhcayotl. Oca ye huatly [Fol. 7] ynicaquiztica ynachto centetlneltoconi.	
	
¶ Ynic ontetl, neltoconi nelcocozcatetatzin.	
¶ Ypā ynontetl neltoconi mo caqui, cauelyehuatzin yn Dios catetatzin ynicce persona, yn cenquizca mauizteotl cenquiz ca mauiztlatoani, ynacantete chpa moquixtitzinoa, acan tzintic, niman ayc peuhqui, achiualoc, atle ypeuhca, atle ytzonquizca, no ayc tzonquiҫaz, acan tlantica, atle ychiualocatzin, atle maytla ytechpatzinco neci tlacyotl ynic motlacanextitzinoz, no niman a tleytetzinco catquitlacnemilizyotl, ҫan velmotquitica vel mocemacitica, acan momaxallotitzinoa yniteoyotzin yntic tocayotia tehuantin Diuinidad. Vel quitoznequiy, caynto tecuiyo Dios atlacyo amonacayocatzintli, amo omiyocatzintli, atle yyolca animātzin amono motlacatilitzino. Auh ypampay amo nican tlalticpac tixtelolo ycatictotilia, tel yn taniman ypampa caatley ynacayo ҫan vel Spiritu vel yxiptlatzin yn totecuiyo Dios, yniquac [Fol. 8] cecni yezque yniq^cōpa yemonemititiui ynilhuicac yn cemicacnemoalo yan, anoҫo yniquac ypan yni graciatzin yn Dios quitlalcauizque yniҫoqui yo ynitlalo, yn axcannican cho coayan tlaocoyaloyan quitquitinemi yetixtitinemi, vel yquac yntlacamo tzicolozque ynPurgatorio, nimanquimottilizque yn totecuiyo Dios yn ompa ynitecentlamachtiayantzinco ynitecempapaquilizchantzinco ynilhuicac.	
¶ Ynic etetl, neltoconi neltocoz catepiltzin.	
¶ Yniquac mopoa yn omoteneuh ytechpa yn etetl neltoconi, mayc cacicaneltocacan ynitlaneltocacauan yn totecuiyo Dios, cavelyehuatzin yn Dios tetatzin quimotlaҫomauizpielia ynitlaҫomauizpilitzin, yn vel yehuatzin quimoneneuililia ynic teutl canelnencuh catzitzinti yn cemicac ytech patzinco moquixtitzinotica valeuhtica, yniuhmotta ytech yntonatiuh ymmuchipa ytech quiҫa ytechpa mopepetlaquilizyotia ynitlapetlamamaxallo yntonalmitl, yn ayc quicaua yn ayc cecnimonextia, ҫan ytech muchipa [Fol. 9] catqui: auh oncan yzualpa vallatoc. Achi noyuhqui ypantzinco neci yn Dios tepil tzin, ynitechpatzinco motta y niuhqui yn tonalmitl, ynic muchipa valmoquixtitica ynic teu tl ytechpatzinco ynitlaҫomauiztatzin. Auh maaca motlapololti maaca, mouitili ymmomatiz, cuix vel yehuatzin yn Dios tepiltzī ochiualoc: yniuh quinican tlalticpacnei yntlaca y otlynnemilizyotl, Caynin ni man amo yuh moneltocacaqui ynitechpatzinco yn totecuiyo Iesu Christo ynicteutl ca ocualca yncecniquiztica, yn ayac vel quicempoaz. Ca yn Dios tepiltzin ynic teutl atley tlal ticpac peualiztli, atle izon quiҫaliztli, atle ychiualocatzin atle maytla ytechpatzin coneci tlacyotl, ynic motlacanextitzinoz, caamo nacayocatzintli, acan omiyocatzintli, atleyyolca Animan tzin, amono tlalticpa cayotica motlacatilitzino ynic teutl.	
¶ Ynicnauhtetl, neli oconi neltocoz ca Spritu sancto.	
¶ Yyehuatzin Dios spiritu sancto, nelli teoyotica tetlachialti ani tequalnemitiani, incenquiztica [Fol. 10] ynitechpatzinco ynDios tetatzin yuan yn Dios tepiltzin ynintechpatzinco cemicacmoquixtitzinotica: ca ynteoyeliztli ytetzīco pouhtica yniuh ytetzinco ca yn Dios te tatzin yuan yn Dios tepiltzī. Auh ynquenin Dios tepiltzin quineneuilia yn dios tetatzin, ҫan velnoyuhqui ypantzinco mocencaqui yn Dios Spiritu sancto ynvel ynneneuhcatzin canelliteotl: yn atle tlalticpac ypeuhca, atle ytzonquizca, in achiualoc, atle ychiualocatzin no atlemaytla ytechpatzinco neci tlacyotl ynic motlacanex titzinoz. Auh queman teotlatolpanmoteneua yehuatzin in Dios spiritu sancto nenepan tlaҫotlaliztli, ypampa caitlaҫo tlalocatzin yn Dios tetatzin yuā yndios tepiltzin, yc mone pan mauiztlaҫotlatzinoticate.	
¶ Ynicmacuiltetl, neltoconi neltocoz caynimeixtintzitzī personatin, ҫan vel ce yn nelli teotl yn oquiyocox ynixquich yttallo yuan yn amo yttalo.	
¶ Ynin macuiltetl, neltoconioc can xeliuhtica, ynic cecan ypā momelauhcatenquixtia cayehuatzī yntotecuyo dios ynic teotl, [Fol. 11] ҫanvel yyotz in caamo o mequiztica amono cequi, ҫan vel yceltzin. Ynicoccan y techpa mitoa, caҫan vel yehua tzin yxquich quiyocoxchiua ni tlachiualecatzintli. Auh ye nicampeua ynitenquixtiloca y nic ceccan cay ni. Maciui yn a yac vel quicenquiz caytoz yn ayac quicenquiz cateneuaz in quenamicatzintli yntotecuiyo dios yn ayac velcacicama, a yac no vel cacicaacic, yca yni tepaleuilitzin velitiz yuā yuh yez, caintlayehuatl, ticnezca licatemozq^ yca ynixq^ch toue litiliz tlapal, ҫā achitzīticmatizq^ ytechpatzīco yntleintzī dios, noynq^nin moyetztica: caynixq^ch ycenq^zcayotzin ynicenq^zcaq^ltiliz yectiliz, nimā auelitiz ymmacicaitoz. Auh yntix intonacaz yntoyo llo ypā velaci, caҫacēcatqui, ҫā cetitica ynteotlatocayeliztli, caamo occan amo nononqua mocaq^, cayenelli axexeloloni. Auhmaciui ypātzīco yҫace dios moetzticate yneyntzitzin personatin niman amomonepā panauitzinoa, canel ҫace ynin yelitzin, yniuh omito. Nomaciui ynachto moteneuhtzinoa yn Dios [Fol. 12] tetatzin ynacan tetechpa moquixtitzino, yuan yn ҫatepan moteneuhtzinoa yn Dios tepiltzin yn cemicac ytechpatzinco moquixtitzinotica ynDios tetatzin, yuan ynҫatepan moteneuhtzinoa yn Dios Spiritu sancto yninte chpatzinco cemicac moquix titzinotica yn Dios tetatzin yuan yn Dios tepiltzin, amo ic yn Dios tetatzin quimotepitonalhuia, amonoyc quimmopanauilitica yn Dios tepiltzin yuan yn Dios Spiritu sancto, cayenelliҫan vel yehuatzin in teutl. Yece yneypesonatin in ҫan ytechpatzinco moetzticate yn ceteuyeliztli, ynic personativel moxeloticate: ypāpa caҫā yceltzin yn dios tetatzin ynictetatzin, nimā amo ynitla ҫomauizpiltzin, yuāSpū sancto, caycuātzitzin occequi p^sonatin. Noyn dios tepiltzin y nictepiltzin, caamo tetatzin a mono Spū sancto. Noyn Dios spū sancto ynic Spū sancto caa mo tetatzī amonotepiltzī. Yc velnezcapouhtica caiuhca, cain ey personatin ynҫacetzi Dios ynicp^sonati moxeloticate, auh ynimauiz yelitzin vel cetitica, yn oncan ypan yzquitlamantli [Fol. 13] ynvelmitoz noynuelmoteneuaz, neneuhcapouhtica. Telma camo mito ynitlatollotzin yni teoyotzin yn Dios, maҫanycō tlami yn omito, maticpanauica maticauilquixtiti ymmomelauaz tleyn ytechpouhtica ynitlamauiҫoltzin Sancta Trinidad, ynniman avelmocemittoz yn quenamicatzintli. Yehica ҫaycninocaua ҫaycnitlatzonnquixtia, caayac ymace hual ayac ynemac ynquimatatacaz ynquitlalnamiccatemoz ynteoyeliztli, ynҫātlaneltoqui liztica velneltoco: maciui yna mo caci totlacaquiliz, ҫanyuhqui tiyolmiqui ynitechcopatzī co ticcaqui.	
¶ Ynitlatollo ynomito quiniz techicauacaneltocacaquitia, yn quenin ҫan yceltzin yn Dios tloque nauaque, atlanqui, atzō quizqui: auh ynic teutl auel yttoz yn nican tlalticpac. Notech machtia caayac cacicayximati yniuhcatzintli, ynic cenquizqui ynicmacicayetztica. Auh yn axcan yenicampeua ynocnocequi tlatonquixnemachtilo ni, yn yehuatl techicanacanemachitia tleyn oquimoyocoli litzinno yn totecuiyo Dios, tlein [Fol. 14] oquimochiuili, caynixqui ch, ynittalo yuā yn amoytta lo ynnicā cecētlamantiliztica motecpancapouhtiaz, ynic cēca momelauhcacaquiz ynce cētlamātli. Auh yn cētlamantli ypanmopoa, yn quenin velach copa oquimmochiuili yn totecuiyo Dios amoҫantlapoaltin ayttoni Angelotin ylhuicac chanchiua, ynamiquini, atzon quizcayoque, yuan ynatlacayoque, amotlaqueque amonacayoque, yntiquintocayotia te huantin Spirituales, anoҫo ylhuicacchaneque yn cenca qual nezque vel chipauaque, yuan ocmiecqualtilizyotl yectiliz yotl ynintechcatqui yc onema ctiloque yvā cenquiztoque. Auh mochintin yntech oquim mopieltili yn totecuiyo Dios yniteomauiҫotzin ynitenahua tiltzin, ymmochi quimauizpi ezquia. Telyehuantin yn Angelotin ypan ynin yancuicachi ualoca occan omoxeloque omoquixtique, ymmonepan ce cenxeliuhticatlalique. Auh yn qualcentlamantin oquimoma uizpielique ynitlatoltenaua tiltzin, oquimopaccacelilique ycmoyecpachiuititzino yntotecuiyo [Fol. 15] Dios. Auh niman oquimmoteochicauili oquimmo tlaocolilitzino ynteneuhtoque Angelotin ynin yeyan mauizchantzinco ynilhuicac necentlamachtiloyan yn yeax can quimaxcatiticate, ynayc quicauazque, ynayc quipoloz que, ca oncan cemicacmotlamachpaccanemitia, noynon can cemicac tenyohuazque mauiҫoazque. Auh yehuantin yn yeaxcan moteneua qualtin Angelome, ynitlapepenalhuan ynitlanauatilhuan yntotecuiyo Dios.	
¶ Yn occentlamanpan Angelome amo ҫantlapoaltin, yn nō qua catca, atle ypanoquittaque yninteyocuxcauh yninteycnel licatzin ynitenauatiltzin, ynic amo oquitlacamatque ynic amo teoyotica oquimecuiltonol matque yniteycneliliz ҫan yuicpatzinco omopouhque oatlamatque nepoaliztica: ycma uizcuililoque, yuan petlauhquixtiloque ynin netlaocolil catca, yn oquimmomaquilica totecuiyo Dios ypan ynin yan cuicachiualoca ynquicnopiluiz quia yntlaquipieni ynitenauatiltzin.	
[Fol. 16] Auh ynic ocempetlaloq^ ytech pa ynin, niman mottaque caye tlatelchiuallatlacatecolo, yehuantinin, yeaxcan motocayo tia aqualtin Angelome yn ate tlacamatinime, cenca tliltique, cenca catzauaque, cēca yyaque, amo yttoni ynixayac, temamauhtiq^ tecocoliani tetechmoxi coani, tetlayeltique teyolmoyauhq^. Auh ynoccequin qualtin Angelotin ytencopatzinco yn totecuiyo oquimmoyao tique oquinyaochiuhque, amo yu[--] ynnican tlalticpac neyxna mico neyoachiualo mitica, tepuztica, ҫanteochicaualiztica teutlatoltica oquinualtepexiui que oquinualtotocaque in om pa ynilhuicac, intletitlan tlalyol lo ytic ytocayoca Infiernos, yn oncan cenca tlatla cencatonehua chichinaca, yntleaxuxuuil co polactoque, ypampa ynintla tlacol atetlacamatiliz yninnepoaliz, yn niman ayc ytechpa valquiҫazq^, cayenelli ynimpā tlatelchiualyotica motzop yni telchiualoca ynin cemmictiloca. Auh cequin ayttoni ynyeuā tin, nican tlalticpac totlanquiz tinemi yuhquin centlayhiyoui liztitlan, chichinacatinemi tlemiauaquiztinemi, [Fol. 17] yuan cenca camictinemi capizmictinemi yn taniman, yn aycmoceuia yn ayc yninyollo matlalia, ҫan mu chipateyztlacauiliztica techcuitlauiltitinemi yn nepapan tlatlacolli yn achiualoni yn aele uiloni, ynicmaaca momaquixti. Cacēca mochipa quinamq^ yntlatlacatecollo ynquenin vel yehuantī oquimonomapolhui que ynilhuicacayotl, noynque nin otech yocox yn totecuiyo Dios ynic techmochantiliz techmoyeyantlaliliz yn netlamachtiloyan, ymmacozquia yntlacamo mopoani, auh ocen caualtiloque ypampa ynintlatlacolnepoaliz. Yehica ycmo xicoa ycmo yoltoneua ypampa caamo quinequi ymmatomace ual mochiua ynilhuicac yeyantli ҫanvel yuhquinectinemi yn mayuan ticempoliuican. Auh yniquac aca conetzintli motla catilia motlalticpac quixtia no, yniquac yevey tlacatl omochiuh ynyeuelquimati ynquenami tlatlacolli, vel yquac yn tlatlacatecollo muchipaquimo yehecoltitinemi [Fol. 18] quicuitlahuiltitinemi yn tlauelilocanemiliz yotl yntlalnacayotica queleuia. Yehuatly yncentequiuh yntotecocolicauan, yntotey a ochiuhcauan yntoteyxnamicauan. Ynipampay maycamo yollopachiui yn anChristianotin, cayniquac quemmanian an quilnamiqui yn aquallachiualiztli oncan amechnonotztica yntlacatecolotl, ynic anqui tequipanocachiuazque, caynicay cēca yyollo pachiuiyniquac ytla mochiua anoҫo molnamiqui anoҫo mitoa yniyolitlaco locatzin yntote. Dios. Auh yniquac yehuatzin nican tlaltic pac quimixnextilia conechichiltontli niman ynitlacatilizpan quiuicalpialtiace Angel y tepixcauh, ynquimixquechilia yn totecuiyo Dios ynic nouiāpa ynyoaltica yuan yntlaca y pialyez, ynacan quimocauiliz ҫammuchipa quimopielitinemiz yniyeyan ynicochiyan, y ninenemiya. Auh yntlacateco lotl amo quenquichiua ynChristiano tlaquaatequilli, amono ytechpa quineltilia ynineyolco coliz yninexicoliz ynic inqual tin Angelome totepixcauan, ytencopatzinco [Fol. 19] yn totecuiyo Dios mochipa cecemilhuitl ce cenyoalquixnamiqui cayntlacamo techmopieliani ocmiyec patechpanauizquia techtepexihuizquia yntlatlacol texcal co, inyehuātin intecamocacaya uani yntlatlacatecollo moteotlapiquiani.	
Yniquac yeoquicenyocox yntotecuiyo Dios yn teoyotica Angelome yn cenquiz caqualtitoqueniman ompa ynilhuicac oquin mochichiuili o quimmomaquili ynqualtin Angelome yninyeyan ynin netla liayanyniuh yntechmonequia. Noy velitiliztica oquimochiui li yntonatiuh, yn metztli, yn ci citlaltin, ynilhuicatl, yuā ocyzquitlamantli ynitechonoc ynamo yttalo. Noyuan oquimoyo colili ynizquitlamantli ynnouian cemanauac motta, yn tlalli yn atl, yn ehecatl, yntexcalli, in tletl yuan ynixquich occequi nouian tlalticpac onoc, caҫan y celtzinyn totecuiyoDios, q^mo maq^lia intonatiuh initotōca, y nic momaztlae, q^ualmacatiaz ītlalli initotonixca ictlauapaua tlatzmolinaltianotlatlaq^llotia, caintlacamo intonatiuh ytenco patzinco [Fol. 20] yntotecuiyo Dios, quitotoniani yntlalli yuan yn atl, nimanatle ytech mochiuaz quia. Noyuan ynquiyauitl quipaleuia quicuechaua ytlaahuiliztica yntlalli, ynic ytechmochiua. Yuan yn ehecatl quiqual tilia yn tlalli ynquauitl. Auh y tencopatzinco yntotecuiyo Dios muchi quimochicauacatequi tilia ynic amo ҫan moyocoya. Ycmouapaua ycmotetzaua yn nepapan tonacayotl, noyuan yc vel ytechquiҫa ytechmochiua yntlalli nepapanxiuitl nepa pan xochitl, yuan ynixquich qualoni yn aqualoni, ҫannoyuh yniualoni. Noquiyocox in totecuiyo Dios ynnepapan manenēque yn yolque yniximachoq^ yuan ocmiec ynayamo yximacho q^ ynpatlātinemi, inatlānemi ymmopetzcotinemi, ymmanelyolcatotonti, cayxquichtin ytlachihualuā yntotecuiyo Dios, ynoquimotecpantli oquiyectlalili, ynixquich nouiyan yuilhuicac yn tlalticpac onoc, camochi īomochiuh, noymmo chiuhtimani yuā itlein cemicac mochiuatiuh vel ytlachiualtzī ynҫan [Fol. 21] velyceltzin nelli yxquich quiyocoxchiuani.	
¶ Mamolnamiqui ynayamoue cauhtica, ҫanoc nican omomelauhcayto, yn yehuatl, inquenin yn aqualtin Angelome, ypampa yninnepoaliz oualuetzque oualquixtiloque ynompa ylhuicatlytic, ynintlatocachan ynimaxca yezquia yntlacamo tla tlacoani yuan ynquenin vel tla nimictlan otlaҫaloque. Ynic ō pa ynilhuicac quiualcauhtiaque ynintlatocaycpal, ҫancacactoya. Auh yehicay otlacauh yniyollotzin yn touey tlatocauh Dios ҫan vel yyollotzin tlama tic, oquimmochiuili occētlamā tin ynitlachiualhuā, ymmacoz que yn nemactilozque ynintla tocayeyan inimaxca yezquia yn aqualtī Angelome. Auh ye huan cayntlacacq^ yntlalticpac tlacayotica tlacatini: ca ynixachintin ynnican tlalticpac oualuetzq^ intlaueliloq^, ҫānoyxq^chtin yninpatlaloca ynimixiptlayoa ōpa ynilhuicac motlaliti ui. Yehica nicā valpa tlalticpac nonqua cecni oquimotlalili yn totecuiyo Dios ypalnemoa loni cenquizcamauizcatlallicē quiz cayecxochitlalli, yn ticto cayotia [Fol. 22] tehuantin Parayso terrenal, cenca mauizҫocan cenquiz caqualcan veltentica ynix quich nepapam ahauialoni ma uiҫoloni, ҫan noyuhtentica yn mauizticnepapan qualonixochiqualquauitl tepapaquilti te tlamachti. Auh iniquac yeoqui motlalili yn totecuiyo Dios ni cantlalticpacyn yācuic yectlal pan yn yancuic xochitlalpan ynomito, nimā yvelitilizticay ni cteutl oquimochiuili oqui moyocolili cetlacatl oquichtli ytoca Adam, ynoquimoyoli tili oquimonemilizmaquilli ytlatoltzin yca yhiyotzin yca. Auh niman ytech ynachto tota, yyomotlan ytzcaltitlan, oquiz yn achto tonan ytoca Eua. Cayuin ynomochiuh, cayyehuatzin totecuiyo Dios oquimoquixtili ce yyopoch omicicuilyn Adam, yc oquimo ciuachiuili: auh niman yniquac ye omoyolcaquetz, nenamicti liz yotica oquimopialmaquilli yn Adam, ynic ҫan ymomextin yntechtlacaxinachtiuaz tla capilhuatilizyotica: yuan yc mochipatlapiuixtiezque ynce manauactlaca: ca ynixquichtin ynomicque, yuan ynaxcan yoli, [Fol. 23] yuan ynixquichtin ynoctla catizque ynixquichcauitl tzō quiҫaz yn cemanauac, noyxquichtin ynintechoquizque y uan ynintechquiҫazque ynomoteneuhque achto totauan, ynoquitzimpeualtique yntlacamecayotl. Auh yehicay yemotocayotia ynaxcan Adam ynachtotota, ynin centatzin y nincēcoltzin ynixquichtin tlal ticpac tlaca, ҫanoyuh ynachto tonan Eua, caymomextin tlacamecayonelhuayotl anoҫo vel ypeuhca yntotlacamecayo yntotlacayo. Ocayuhquiy ynic otzintic ynicopeuh yntoyeliz yntotlacayo.	
¶ Auh yniquac yeoquimmochihuili yn totecuiyo Dios yn achto totauan, niman oquimmonemactili yntech oquimopouili ynixquich nepapanxochiquallaaquilli, yuan ynizqui tlamantli tepapaquilti yntlacpac omito yn oncā cemonoca catca yntlalticcpac Parayso: ca ҫa ce xochiqualquahuitl quimopepen maxcatitzino, ynq^monequilti ayac quimoqualiliz ynixochiquallo, caҫan ycel tzin ytetzinco pouia: auh amo yc q^motlalili ynq^moq^ltiz caynic [Fol. 24] ca ynicteotl aycmotlaqualtia: ҫan ynic oncatca ymmelauhcaneciz ynintetlacamatiliz yn achto totauan. Auh yehica y quimmonauatili yn totecui yo Dios yuan oquintlacaualti oquī molhuili maanquiquatin ynixo chiq^llo yn tlamatiliz quahuitl catlacaualtilxocotl ymmotene ua yoliliz yuā miq^liz tlaaquil q^uitl, auh yntlaxicquacā niman teoyotica miquiz inamanimā. Yuan maciui velquimomachi tiaya yn totecuiyo Dios quena mi ynoyollo chicaualiz catca yn achto totauan, caoquimone quiltitzino maneyehecoltilocā ynicvel teyxpan neciz no ynic nouiyan tlalticpac machoz yn quenami yninchicaualiz ynin nepechtetlacamatiliz, aҫochicauacac inintech acanoҫomo. Auh yehicay yn totecuiyo Dios amoq^motlacaualtili yn tlaca tecolutl, yniquacteyxpopoyotlapololtiliztica oquimmoyehecoltito, ynic quiquazque ynin netlacaualtiliz xocotl ҫan yuh oquimocauili: ypampa ca yniquac oquimmochiuili ynte ch oquimocencauili inin cealiz ynnoce amo yntlanequiliz, ynic yehuantin velquichiuazque ytechcopa [Fol. 25] yniteotenauatiltzin yntlein ynin yollocopa quinequiz q^ ynno amoquinequizq^, cayn neyxcauil yemochiuhticatca, yece omotlapololtique o moyolpoloque yehuantin ynachtototauan, yuan omonomatelchiuhque omonoma poloq^ ynic oquicacque yntlacatecolotl, yn omoteomachtlāque, ynic atleypan oquittaque ynilhuicac ytetlaocolilitzin yn Dios, yuan oquineltocaque ynitecanecayaualiz tlatol yntla catecolotl, ynoquiquaque yxochiquallo yntlamatilizquauitl yncaualtiloca. Auh ynipampa ynitzopelicaxocoyoyntlaaquil q^uitl inomoteneuh, cemicacchi chicayotl omocuep yninuicpa yn achto totauan, ynic oquipanauique oquitlacoque ynteote nauatilli. Auh yn yehuantin yn amo teonauatilpiani ypan ouetzque yniquallantzin yniyolitlactzin yn totecuiyo Dios. Auh yntechpa oquiz, otzī tic yncentlatlacoltica quinnetonilizmacatiaque yninpilhuā ynitlacaxinachuan, ynayamo aque yn ayamotlacati, yuā ynoctlacatizque ynixquich yca tzonquiҫaz cemanauac, yncemicac [Fol. 26] pactinemizquia yntlacamo yehuantin commoqualtiani yntlacaualtiltzapotl.	
Yzcatquicayeomito yn quenin yn achto totauan otechnel uayocauilitiaq^ itlatlacolpeuh cayotl, ynipammochitlacatl tlacati. Auh oncan tzintic, on can nelhuay ouac yn yaonemi liztli ynteyticpa yaoualquiҫa yuhqui ynixnamicocatzin yn totecuiyo Dios, yn nouian ce manauac ypan nemoa. Ocaiuh eatqui yntoyeliz, noyuhpeuh yntlatlacollacatiliztli yncencateyoleua tetititza yuicpa yntemictiani tlatlacolli, ymmictlā teuicani tetlaҫani. Noy uan yuh otiualquizque nican tlalticpac ynitechpa yninxillā yntonauan, catictonepan axca citiui ynixquich cenca tecoco tetolini tetlayhiyouilti yn amo velmocempoaz ynyeaxcan nouyan mochiuhtimani, noyntepan yuhqui yemochiua tiuh ynotechnemactitiaque in totauan yca ynintlatlacol, yuan ҫānoyuh cecelilotiuh nete techtilotiuh caitech ynintlatla colpeuhcayotl quiҫa inixquich toneuhcayotl, ynchoquizmayanaliztli, ynamiquiliztli, yn ciyammiquiliztli, [Fol. 27] yuan ynnepapan tlaocoyaliztli, yncocolizyotl, immiquilizyotica tlal ticpac tzonquiҫalo: yuan ocmi ectlamantli teyticpa vallacatquiҫa yntlatlacol yoleuiliztli. Yccēca otechtolinitiaque yn achto totauā, cayntlacamo tla tlacoani, yntla velquipiani yni teotenauatiltzin in Dios, amo miq^ztica micoazquia, amono netolīniliztica yoliuazquia, y niuh axcan topan ynticeceme yemochiua: ҫanyamancay oticapapaquiliztica cecenyaca quitlalcauizquia incemanauac nemiliztli, yuan motquitiyolcamomaquixtizquia. Yuhtlac nopilhuilozquia ynilhuicac yn tlacamo yn achto totlacnemiliztauan catca, ypan otechma yauini yninchoquiztlatlacol. Auh ynic otlatlacoque, yccen ca otechtolinitiaque, noynic nouian tepan mochipa tlaouititiuh. Yehicay amo ҫanque nincavel cenca totech omonec ynvelnelli temaquixtiani, ca yenelli teoyotica tech itlacauh polotiaque yn atle touelitiliz, ynicymmanel ocquen, vel titonoma paleuizque veltitonoma [Fol. 28] patizque yn tlaca mo vel yehuatzin yntotecuiyo Dios techmopaleuiliani yniuh nelli temaquixtiani, yniuh ypā momelauhcacaquiz yn chiqua centetl neltoconi ynyenicanva llatoquilia.	
¶ Ynic chiquacentetl, neltoconi neltocoz caҫan yceltzin yn totecuiyo Dios nelli temaquix tiani.	
Ynic vel monelca quiz ynin chiquacentetl neltoco ni, ҫan ypan nicpepencapouh tiquiҫaz ynomoteneuh. Mamolnamiqui yn yeomome lauhcapouh yn quenin yntotla tlacoltauan oquitlatlacalhuique yn totecuiyo Dios ynoqui quaque yntlacaualtiltzapotl, noynquenin yctintlatlacocapilhuan titochiuhque, ynipam pa mochipa nican tlaltic pacnetlapololtilo, ynictictlatzilhuia tictelchiua ynqualli yectli, yuā ynic ticpepenatique leuia yntetlapololti ynteyztla caui yntiquixtomauhcatemotinemi. Auh ynachtototauā yn atetlacamatiliztica otlatlacoque, noycyninpan yninpilhuan oquipixotiaque tlatlacol choquiztli, [Fol. 29] melauhcayotica oticui liloque yntonemac catca, ynte otlalquimilli yncencateahaui altican tepapaccan yn oncantla liloque. Noyuan melauhca oti petlahualoque ytechpa ynixquich qualtiliztli, yntimacozquia yntocennemac yezquia (ytechcopa yn tanima yuan yntotlalnacayo vapaualiz) yn tlacamo totauan tlatlacoani: auh ypampa ynotlatlacoque ye hica yn totecuiyo Dios oquinualmototoquili oquinualmoquixtili yn ompa qualcan tlato toyatlayamayan nenca, yuan nican tlalticpac yxtlauacan cho couayātetotocoyā, ycquimmo mochili yca yntlalticpac nepapan toneuiliztli, yn mochipa topan mocenchiuhtiuh: cavel nelli oncan oticpoloque yntonemac catca. Yehica inic velpa tiz yntoyeliz, yn axcan topan ytlacauhtoc, ypampa ynintlatla col yn achto totauan, noynicte oyotica tipaleuilozque, cenca totechmonequi ynticmatizque aquin velnelli, totemaquixticauh: yniuicpatzinco tiazque ynitechpa yntopaleuiloca, cain tehuantī auel touelitiliztica, ti tonomamaq^xtizq^a ynitechpa yntlatlacolli. [Fol. 30] Auh yehuatl yn moteneua ynipan ynic chiquacentetl neltoconi ynipan mitlaniz moneltocaz ynpachiuh cayolloyez yn Christianotin ynayac ypāmoyoltzotzonaz, caҫan yceltzin yntotecuiyo dios yyectica yuelitiliztica quimotenemactilia yntemaquixti liztli, yuan ynteoyotica qualti lizyotl. Yuan ҫaniceltzin qui mocenqualtililia quimocenq^lpatilia yninnemiliz yntlatlacoani, caҫan yneyxcauiltzin in quimotlecauicanochilia yniuic pa inilhuicac nemaquixtiliztli, ҫannovel yneyxcauiltzin yn totecuiyo Dios ynquimmopa leuiliz yehuantin ynipā ouetz que yntlatlacolmictlan texcal co, ynic ytechpameuatiq^tzaz que: auh ynayamo ypan ouetz que noquimmopaleuilia ynic a momotexcaluizque yntlatlacolmictlan. Auh yenelli mocē cauhtzinotica yn totecuiyo dios ynictechualmomaquiliz ynitepaleuilitzin ynic velmopaleuizynipan vetztoc yncocototzauhtocintlatlacolli. Ca velnelli yniquac yntlatlacoaniquimotlatlauhtilia quimitlanililia yn totecuiyo Dios ynitepaleuilitzin [Fol. 31] niman ycniuhca quimouelcaquitia, yuan occeppa ytloc quimocuepililia y nigraciatzinyniteochipaualitzin ynitlatlacoltica oquipolo ca: auh ylhuice momoztlaeteo yotica motlapaltilitinemi, noyc veyxtiuh yni gracia, inixqui chcauitl amotemictianitlatlacolli ypan yez: yuan motlapiuitiuh ypan ynqualtiuani ynyectiuani. Auh ypampa catonemaquixtiliz mochiuhtzino tica yntotecuiyo Dios ytechcopa yntlatlacolli, yuan tonetla quechil ynitechpa ynyecyotl, yuan tonequitzquiaya ynitechpa ynteoyotl: yehica ynnicā tenauatilneltoco ynipan ynic chiquacentetl neltoconi caye huatzin ynnelli temaquixtiani.	
¶ Ynic chicōtetl, neltoconi nel tocoz caҫan yceltzīn yntotecuiyo Dios cemicac tetlamach tiani.	
Ynipan ynic tlachicontetilia Articulos ynitetzinco poui yniteoyotzin yn totecuiyo Dios moteneua, caҫan vel yne yxcauilaxcatzin ynq^motema quiliaincemicacnetlamachtilli. Cayniquac [Fol. 32] aca Christiano tlaquaatequilli ynicaDios yyatzī yuan ynipan miqui yni gracia tzin yn Dios ҫan vel yceltzin quimocentlamachtilia yni anima, yuan quimonemactilia yn gloria, yn ompa necentlamach tiloyālauh yniquactlamiz tzō quiҫaz, cemanauac niman yq^c yninacayo cempapaquiltiloz ynompa cemicac necentlamachtiloyā yn gloria, ynic yntloc tzinco yn Angelome cemicac motlamachtizq^ motimalozq^ yni manimā yuan yninnacayo ynitlapepenalhuan yntotecuiyo Dios, yn ҫaniceltzin quimmomaquiliz yncemicac yntlamachtiloca. Yehica ynnicā mi toa ynipan Articulo, caҫan yceltzin yn totecuiyo Dios ylhuicac motetlamachtiliani caayac occe tetlamachtia.	
Nicanotzoquiҫacoynime lauaca neltococa yn chicō tetl, neltoconi yn oualmoteneuhtia ynitetzincopoui ynto tecuiyo Dios ynicteotl. Auh ypampa caytechpatzinco yni tlaҫomauizpiltzin molnamic ytta ontlamantli, ynyehuatl y niteoyotzin yuan ynitlacayotzin, yehica cenca omonec on yezque [Fol. 33] moteneuazq^ oc ontla mantli yn Articulos: yn cecni techiximachtiz yn Dios ynicteotl. Auh ynocnocecni techittitz ynictlacatl oquitzintli. Auh ypampa cayeomomelauh ynicaquiztica yn chicontetl neltoconi, ynitech miximati yn totecuiyo Dios ynicteotl: yehica yenicantzinti ynimelauacacacoca, yn ocnochicontetl te oneltoconi yntechneltocaytti tia yntotecuiyo Iesu Christo y nic oquichtzintli yniuh momelauaz.	
¶ Ynic centetl, nelto coni ynite tzinco poui yntotecuiyo Iesu Christo ynic tlacatl oquitzintli neltocoz cayyectica ynSpiritu sancto ytic ychpuchxillan tzinco omonacayotitzinoco yn Sancta Maria muchipa vel nelli ychpochtli.	
Yniquac yeocacoc ynicemi toloca ynic quitetl neltoco ni ynquin omopeualti ҫaniuh mitotiaz ynquenin ouelit ynq^ nin omochiuh ynin tlamauiҫolli? Caytechpa mitoa caypantzinco ynteopiltzintli omone panotzino ontlamantli ynamo neneuhqui ynteoyeliztli yuan yntlacayeliztli. Yehica ynin ō tlamantli, [Fol. 34] ynamoneuan neneuhque, ynin neltoconi quine uan teneua tetlamauiҫoltia temachtia.	
¶ Ynic cētlamantli ca Dios oquichtzintli omochiuh tzino. Ynicontlamantli caynī amo tlalticpac tlachiualiztica omochiuh. Maxicmatican yn amehuantin yn an Christianotin antlaquaatequiltin ca Sant Pablo quimomelauhcaneltililia ynitechpa ynin tlamauiҫolli omito yntleyn ytechpa mo nequi molnamiquiz ynquimi talhuia, ynincenca vey ynitlamauiҫollachiualtzī ynoquimo chiuilitzīno yn totecuiyo Dios, yniquac nican tlalticpac oquichtzintli omochiuhtzinoco initlaҫomauizpiltzin, ayac vel cacicama amonoac vel caci caylnamicatemoz: ypampa ca cenca tlapanauia ynic mauizuecapaniuhtica inauel machoz ymmanel ytechpa tlayecnelto caitolo: auhayac ynauatil ayac ynemac ynquimatatacaz ynq^ ninca ynintlamauiҫolli yncen ca veyxtocmaniҫotoc. Yehicay amonemactli yntlatlaniuaz ynamonomomatiz neq^z ynquenin omochiuhy caҫan y tlaquauhnauatilyn Christiano ynquicenneltocaz [Fol. 35] inizquitetl neltoconi ynquimoteyxpanti lilia yn tonantzin Sancta Yglesia. Auh ynic centetl ynite tzinco poui yn totecuiyo Iesu Christo ynictlacatl oquitzintli techyolpachiuitia yuan tech acicamachitia, ynquenin vel yehuatzin ynipiltzin yntotecuiyo Dios ynic ome persona (y niquac ynyeotlaynmantic ynoacico ynoncan ytlatlaliltzī ynic quimmomaquixtiliz ince manauactlaca) oquichtli omo chiuhtzinoco oquimocuilitzi noco ynicenquizcaqualnacayotzin (yniuh toҫoquiyo to tlallo) ytechpatzinco yncenquizcachipauaca ychpuch xillātzin ynquemmach amicatzī tli Sancta Maria: auh quimo nepanilhuicacatlalili ynitech yniteo personatzinco cayuhqui ynitilmatzin omochiuh. Auhynin amonacayotica amo nenepanoliztica omochiuh, yniuh topan motta anoҫo yniuh titotlacaxinachotia, ҫantlamauiҫoltica omochiuh ytlachiualiztica yqualtiliztica yn Spiritu Sancto, ҫannoyuhqui yn omixochitl ҫan ynoma tlacxochiyoua [Fol. 36] ynayacquiualiua yninoma xochiyo ҫanilhuicacpa valauh yniqualtica, ynic ytechquiҫa yni tlacquauhyo. Noyuhqui ynich puchxillan xochiotzin yn Sancta Maria yntotecuiyo Iesu Christo, amotlachiualiztica ҫā yyectica yuelitiliztica ytechpa tzinco quimocuilico ynimauiznacayotzin, ynictlacatzintli omochiuhtzino co nican tlal ticpac, auh ylhuicacpa valauh īnītlamauiҫoltzī. Ca inDios te tatzin ynic ce persona amo mo nacayotitzinoco, amono Dios Spiritu sancto, ynic ey persona ҫanvel yceltzin yn Diostepiltzin omonacayotitzinoco, yn ayac ynantzin ynicteotl, ҫan y yotzin ynitlaҫomauiztatzin ymmoneneuilitzinoa, ano aca tzintli ytatzin ynictlacatl oq^ chtzintli, ҫan yyo ynitlaҫonan tzī ymmomauiztocayotia Maria: ynitechpatzinco (yniuh omito) tlamauiҫoltica omonacayotitzinoco topampa yntitla tlacoanime ycmotlacanextitzi noco ynnicā tlalticpac amomay tla ypampa ҫanica ynitetlaocoli litzin initetlaҫotlalitziynic o techmomaq^xtilico otechmotla tlacoltomilico ynipan ticatca.	
[Fol. 37] ¶ Ynic ontetl, neltoconi, nelto coz yn totecuiyo Iesu Christo ynic tlacatzintli omotlacatilitzino ytechpatzinco yn Sācta Maria, ynamo ycquēmochiuh tzino ynichpuchyotzin.	
Ynic motecpancatzonquix tiz ynimauiz tlacachiualitzin yninantizn Dios, ycontla miz initechpa tlatoloteoamox pan, yn oncan mitoa caynipiltzin yn Dios ynicome persona yuelitiliztica ytechpatzinco o quichtli omochiuhtzinoco, yn amo yeppa yuhcatca. Auh amo ycoquimocauili yniteoyotzin amono ycquenomochiuh tzino ynimauiz nacayotzin yninantzin Sancta Maria: cayenelli ynayamo yeotztiticatca, noynotztitica, no ynitlacachiualizpantzinco y uan yniquac yeomatlacahuiui litzino, caychpuchtli: ҫatlatzac can cavel cemicac ychpuchtli, camuchipa qualtiticatca ynima uiz ychpuchnacayotzin. Auh maciui ynayac velquitlat olma chiotlaliz ynitlamauizollacati lizpantzinco ynipiltzin yn Dios yntlacatl oquichtzintli, ca yncequintinSāctome ypāqui motlalilitiaque [Fol. 38] o ctacatlmachi yotl ynic velmomelauhcapouaz ynquenin omotlacatilitzino, yniuh quimitalhuia. Yniuh qui tonallapetlayotl yticpa ynteuillotlvalquiҫa, anoҫo yniuh qui ytlanexpepetlaquilizyo yn tonatiuh nalquiҫa yn amoma ycquemmochiua ynamono yc cana coyoni ynteuilotl, ҫan ocvalca ylhuice quitlanex qualnextia, yn occenca yc quipetlanaltia, ҫan noyuh ytechpa ynin momachiocaquiz, cainiquac in ylhuicac teotlanexillotl yn totecuiyo Iesu Christo oualmotlalticpac quixtitzino ytechpa tzinco ynitlaҫonantzin, amo ycquen oquimochiuili ynitlaҫo ychpuchnacayotzin, amono ycoytlacauh ynicenquizcachipaualiz yychpuchyotzin; ҫan occenca yca ynitlamauiҫollaca tiliz oquipetlanalti oquiqualnexti, yniuh ytech ynteuilotl mochiua, yniquac ytech valqui ҫa yntonatiuh. Noytechpa ynī, occētetl neyxcuitil machiyotl nouel momachiocuiz, yeuatli ca yeanquitta ynquenin yniquac yancuictzotzocolli, anoҫo api lolli, ynitictentica atl, niman ytech nalquiҫa yn atl ynitic catqui: [Fol. 39] auh amo yc velticnelitozque, caotlapan anoҫo ocoyon, ҫannoyuhqui ypantzin co mocaqui ynSancta Maria, ynitechtzinco, yuan ytic ynichpuch xillantzinco tlamauiҫoltica omotlacatilitzino omoquixtitzino ynitlaҫo conetzin Iesu Christo, auh acan yco motlapo acan yc oytlacauh ynichpuchnacayotzin, ymmuchipa motquitica yancuixti ca, yniuh nican ypanneltoconi mitoa.	
¶ Ynic etetl neltoconi neltococoz cayehuatzin yn totecuiyo Iesu Christo ynic oquichtlacatzintli topampa omotlayhiyouiltitzino nicā tlal ticpac yuan Cruz titech omomiquili yuantococ.	
Yniquac mopuhcayto ynin etetl neltoconi, mayc vella neltocacan yn Christianotin tlaneltocani, canelli vel yehuatzin ynipiltzin ynDios ynic nacayocatzintli omouenchiua co omouen manaco yxpantzin co ynitlaҫotatzinDios topāpa intitlatlacoanime, auh yuh omo chiuh. Caitlaneq^liztica (ytēco pa īPōcio Pylato) Cruztitech opiloloc, omamaҫoaltiloc, yc vel [Fol. 40] omomiquili: caynitlaҫo animantzin vel oquimotlalcauili ynitlaҫonacayotzin: auh velneltitica ynitlaҫomiquiliz, ypampa catepetlacalco tococ, auh amo ҫannen yncecexiuhti ca techmolnamictilia yntonan tzin Sancta Yglesia, ynimiq^z ylnamicocatzin yn totecuiyo Iesu Christo, amono ҫantlapic techixpantilia, ynixquich ytlauiz tlayhiyouilitzin, yn Cruz, yntemimilli, yntepuztopilli in xocouitzyaualli yuan etetl tepuztlaxichtl ynic quaminticaya yuan ynocquexquich yc ycaczinco neauiltiloc yntotecui yo Iesu christo nexicoliztica, yuan aquemmachoc tlauelneca cayaualiztica. Caynixquichy tixpantilo yuhqui yntepanauiliz machiotl, no ynictoyollo pachiuiz, camochi oquimochi cauacapanauili, yuan oquimotlaҫocapaccayhiyouilti topam pa, ynic oquimoxtlauhmamali tzino ynintlatlacol ynachtoto tauan, yuan ynintlatzacuiltilo ca, yctechmoyolceuilili yn totlaҫotatzin Dios yntotechpa moqualanaltiticatca. Auh maa ca motlapololti ymmomatiz a ҫo yntotecuiyo Iesu Christo ynicteotl [Fol. 41] motlaihiyouilti? Ca niman amo tetlayhiyouilti yte tzinco acic yniteoyotzin ca y nicteotl amo motlayhiyouiltia ni, aquenmochiuani, atleyxnamicocatzin. Auh maciui ynto tecuiyo Iesu Christo vel omomiquili ynic oquichtli tlacatzī tli (yniuh omito) niman ayc y niteoyotzin (yntictocayotia Diuinidad) quimotlalcauili ynitlaҫo animantzin, yuan ynitlaҫo nacayotzin camochi pa ytetzinco catca monepa noticatca. Amono cuitlauiltiloc ynic omotlayhiyouilti, ҫan velyyollotzin tlamatic vel yyollocopatzinco oquimopaccayhiyouilti, yninepapan tlayhiyouilitzin yuan ynimiquitzin. Quemaca ҫanelli yn totecuiyo Dios oquiualmiualitzino nican tlalticpac ynitlaҫoma uizpiltzin Iesu Christo ynic topampa monacayotitzinoco motlayhiyouiltiz, yuan momi quiliz: yece yn yehuatzin amo quimotecococacelili ynitla nequilitzin yuan ynitlatlaliltzin ynitlaҫotatzin ynҫace ynic ytechpatzinco moquixtiti ca ynicelteotl, ҫan oquimopac cacelili ynic oquichtli tlacatzintli [Fol. 42] ypampa tocnelilocato maquixtiloca, cayntlacamo q^mopaccanequiltiani, atle tecoco tetolini ypantzinco mochi uazquia amono momiquilizquia. Auh xicmatican yn an Christianotin caynitlaҫonaca yotzin yn totecuiyo Iesuchristo yn otococ, amo yc y yax, amo ytlacauh yn oncan tepetla calco, amono ocuiltqualoc, amo no tlalli omocuep, acan oytla cauh ҫan oauiyaxtoya auh iuh qui oualmoquixtitzino yntlan ymmimicque, yniquac eylhuitica omozcalitzino. 	
¶ Ynicnauhtetl neltoconi, nel tocoz caniman yquacomomi quili yntotecuiyo Iesu Christo ynicenquizcaqual Animantzī omotemaui ynLimbo quimmanilito ynimanima yn qualtī tetauan yn ompa quimochialiticatca.	
Ynichicauaca neltococa yn nauhtetlteoneltoconi, yni techpa tlatoa ynin maquixtilo ca ynLimbo catca ynic monel tocaz caniman yquacynomomiquilitzino yntotecuiyo Iesu [Fol. 43] christo ynotlacauh yniyollo tzin ynquimmoquixtilito yninyollia yntlaҫotetauan yn tzaqualoticatca ynLimbo yn ompa quiualmochieliticatca y niuallalilitzin. Noyuan ynic moneltocaz cauelneltitica yni tlaҫo animantzin yntotecuiyo Iesu Christo ompa quimmope tlancayttilito quimmoyollalili to yn ompa catca yntelpilloya yntlayouayan. Auh yni Animantzin yn totecuiyo Iesu Christo ayc oquimocauili yni teoyotzin ҫan ytetzinco yetia yn ompa Limbo noyhui ynitlaҫo nacayotzin ayc oquimocauili yniteoyotzin ayc oquimocuili yniteoyotzin ymmochi pa ytlantzinco moetzinoticat ca yntepetlacalco.	
Avh ypampa ynitzalan omito ynoncan omoteneuh ynLimbo, yehica vel monequi yximachoz cacoz ynimelauaca yzcatqui. Mamacho ynquenin yn ayamo momiqui litzinoa yntotecuiyo Iesu Christo, catzacuhtimanca ynilhuicatl (ypampa [Fol. 44] ynintlatlacol ynachto totauā) yn amo ompa ycnopillecouaya ycnopilcalacoaya cayayacyq^c ycneliloya tlaocoliloya catca ynilhuicacnechantiliztli. Cayuhmochiuayaytechpa ynima q^lnemiliz tzōq^caya ynalq^ltin, yniuh axcā ynpā mochiua intla tlacolpantzōҫamiq^. Cainiq^c yehuātin ypāmiq^a ynintlaueli locayo, ōpauicoya ōpa tlaҫalo ya immictlā tleco Infiernos, y nic oncā tecētlayhiyouiltiloyā cemicactoneuazq^chichinacaz q^. Auh amo yehuātin oquinualmoquixtilito yn totecuiyo Iesuxp^o ynōpa Limbo amoye huātin q^mmotlaocolilito, cao monoma cēpoloq^inacā tlātica ynīvalquiҫaliz, yc cecniquitz toyatletitlā. Auh yehuātī yni techpatzinco yntote. Dios mo maquixtiayatlaneltoquiliztica yuan quallachiualiztica ma ciui ynquallachiualleque ymmelauaca nemiliceque catca, yuan manel ynamo tlatlacolpā momiquiliaya: ypampa yntlatlacollacatilizpeuhcayotl yn o techmocauililiteuaque yn achto totauan, amo ycquicnopilh uia yaynilhui cacayotl, ynamo yquac tlacnopilhuiliz pā catca yniuh [Fol. 45] axcan ycnopilhuilo: ҫan yc ompa temoya yntlalli ytic, ynitocayocan Limbo yncenca tlayouayan. Auh yehuay ynin netoliniliz catca ynyecyollo q^ ca amo quimottiliaya yntote. Dios. Tellamizquia yniuh otlan yca yniyalitzin yntotecuiyo Iesu Christo ynompa Limbo, ynitechpatzinco valmochixcacatca, yncenca quichixticatca ynqualtin ynihuallalilitzin yn nelli temaquixtiani.	
Avh ynyeymman ynotlaymmantic, inixquich onel tic yca ynicalaquiyantzin yntotecuiyo Iesuchristo yn ōpa Lībo, yccēca omopapaquiltiq^ ynq^ltin tetauā ynoquimottiliq^ ynimauiztlanextzin yni Aīan tzin, yuā yxpātzinco mixtla pachtecaq^ mixtlapactlazq^, in cēca mopaccachoq^liaya, q^mol huiliaya nepechteq^liztica cho q^liztlatlatlauhtiliztica, Totla ҫotemaquixticatzine? totlaҫoteyocoxcatzine? cacenca ycue cauh yntimitztochielīticate in nican tonetequipacholpātitza cuticate, auh ynaxcan yetopan otimaxititzīnoco, yeotitechmotlaocolilitzinoco: yehicate [Fol. 46] ca yntehuantin yntimotlachiualhuan yntimotlamaquixtilhuan, cemicactimitztocenquiz cayecteneuilia, timitztotlaҫo camachitia. Auh intotecuiyo Iesu christo oqummoyollalili, no quimmoyolpachiuitili yca yni tlatoltzin, ynoquimmolhuili Notlaҫoteycauane? nocniuht tziziuane: ximopapaquiltica yequene velximoyollalica ma caocmo ximotequipachocan, cayenamechmaquixtico ynite chpa ītlayouayā amilpiticate canotlayhiyouilizticanomiq^liztica oniquixtlauh onicpatiyotionicnomamalti, ynixquich ynteoyotica oquitlacoque yn achto amotauan yn nican a motlā cate: auh yeycomochiuh ynincempatica ynixquichtin yncemanauac tlaca, yniuhqui caye ynaxcampa ayac nicanva llaz ynqualli ypan miquiz, no ayac cēpoliuiz yntlacamo mo noma poloznequiz aquallachi ualiztica, noyntlacamo mono ma tlatziuhtelchiuaznezqui. Auh ynoc mochiuaya yccēca omocomonique cenca ycmoyollitlacoque intlatlacatecollo ynic quimmoquixtilito yn totemaquixticatzin Iesu christo ynimanimā [Fol. 47] ynqualtintetauan: yehica yniquac oquittaque yniyoliatzin yncenca pepetlaca yncencatlanextia, yccenca omomauhtique yc cenca otlama niҫoque, yuan quitoaya acye huatly? acyehuatl ynyeuitz? yn cenca otechmauhtitolinico yca ynipepetlaquiliz nacayo. Auh ynyehuatzin yntotecuiyo Iesu christo atleypan oquimottili y nin nechoquiliz tequipachol in tlatlacatecollo, caatleypan po ui: ҫan niman oquinualmoyacā quixtili yni maniman ynitlaҫo uan, yn ompa tlayouayan catca yn Limbo, auh manel amo cez que yntlatelchiualtin tlatlacate collo, ayac ompa oquimocauili yyehuantin yehuatzin tehuan tzinco yniquinqualcā mocepā tlecauizque ynilhuicac.	
Ynic macuiltetl neltoconi, nel tocoz cayehuatzī yn tote. Iesu xp^o eylhuitica omonoma yzcalitzino yntlanymmimicque.	
Yniximachoca ynmacuiltetl teoneltoconi ynitetzinco pouhtica yntote. Iesuxp^o ynic tlacatloq^chtzintli, cēca teoyo tica totechmoneq^, ypāpa caipā moteneua ynimelauacanezcalilītzin yn vel ytzonquizca [Fol. 48] ynvel ytlamiliz acicacacoca yninnemaquixtiliz yntlalticpac tlaca. Auh ynic macuiltetlneltoconi temachtiacayniquac ye omomiquilitzino yn cruz titech yn totecuiyo Iesu christo, noniman yquac quinualmoquixtili ynimaniman yn qualtī tetauan ynompa catca Limbo, niman yxcoyantzinco yteochicaualizticatzinco eylhuiti ca omonoma yolititzino ynin tlan mimicque. Auh yuh omo chiuh, caynitlaҫoyoliatzin qui mocuilito ynitlaҫonacayotzin yn ompa tepetlacalco monolti toya: yuā niman yteouelitiliz tica quimoyolleuatiquechili, noyqualtiliztica ynicteotl omonoma yzcalitzino ynintlan mimicque. Yuan miyecpa nouian teixpan tlamauiҫoltica omonextitzino, caynimauiznā tzinsācta Maria noynApostolome miyecpa oquimottilique ynitlacenpapaquiltiliz nacayo ycyel moteyolpachiuitilia yn tote. Iesu christo, velmotlaneltililiacayntonacayo mozcaliz yniq^c tzōquiҫaz cemanauac. 	
¶ Ynic chiquacētetl neltoconi, neltocoz cayniq^c yeōpoalylhuitica omonoma yolitizino yntotecuiyo [Fol. 49] Iesu Christo niman omonoma tlecauitzino, ynichantzinco ynilhuicac, ymayauhcampatzinco omotlalitzinoto ynimauiz tlaҫotatzi yntotecuiyo Dios.	
Ynchiquacentetl neltoconi, techtlaquauhcaquitia, caini quac yntotecuiyo Iesu Christo yca yninezcalilitzin yeoquimocenchiuili yeoquimocēquix tili ynitequinauatiltzin ynic te maquixtiani, quimotlapalhui to ynitlaҫo mauiztatzin om pa ynilhuicac. Yzcatqui ynimelauacay, cateoamoxpā nez tica caynoquiz ompoalihuitl ynomozcalitzino yn totecuiyo Iesu Christo, niman cecni nonqua tepeticpac ytoca ynipā Castillan tlatolli Monte Oliueti: oquimmonechicalhui o quimmocentlalili ynixquichtin ynitlamachtilhuan yuan on can oquimmononochili quimmolhuili, notlaҫo tlamachtil yxiptlauanemaximocecemma nacan yn nouian cemanauac, maximotemachtilitin maxicte caquititin ynteotlatolli: Auh ynaquin vellaneltocaz yuan moquaatequiz momaquixtiz. Ocmiyecteotlacolli [Fol. 50] oq^mmolhuili intote. IesuXp^o initlama chtiluā, ynicoq^mmochicauhca uilitia. Auh yniq^c yeoquimmo chicauacacaquitili yntleyn qui chiuazque ynitechpa yninteo tequiuh, niman oquimmonauatili yn yehuantin yuan ynitlaҫonantzin, ynquimmolhui li mamochipa amotlantzinco moetztitie ynamotlaҫotatzin Dios ynteoyotica anechmo tlachialtili: Xicmatican cayenamechtlalcauiznequi ynic ni tlacatl, yn aycnicanannech yt tazq^, iniuh oānechittaq^ q^niq^c ānechittazq^ yntecētlatzōteq^ liloyan. Auh nimā yninantzin Sancta Maria, yn ompa moyetzticatca, cēca mopaccacho quiliaya yuan quimotlaocolno nochili ynitlaҫo conetzin ynq^ molhuilinoneyollalilitzin nonetlamachtiltzin mamonauac tzinco xinechmouiquilitzino ynilhuicac, manimitznouyqui litiuh, macamo xinechmocaui li ynnican chocoayā: auh caye nelli yetimotlecauitzinoa ynti notlaҫoconetzin ynompa ynil huicac mochantzinco: tleyn nayz nicā tlalticpac yn aocmo tacatzintli, nimā yntotecuiyo Iesu [Fol. 51] Christo oquimoyollalili y nitlaҫonantzi, oq^molhuili notlaҫonantzine, cencamonequi yntimocauhtzinoz nican tlalticpac, yn oncan nimitznocaui litiuh ynictiquimmoyollaliliz tiquimmoyolchicauiliz yn no tlamachtilhuan Apostolome, nominan quimmonauatili yn yehuantin quimmolhuili, yzca namechcauilitiuh yn notlaҫonantzin yn anquimonantiz que yn anquimotatizque, Cayuh namechnocauilitiuh ynoc annemizque yntlalticpac: auh yn yehuantin mopaccachoqui liaya. Auh ynyeoquimmonauatili yntote. Iesu christo ynitlaҫonantzin yuan yni Apostolouan, auh yn oquimmoteochi uiliniman yuiyā yocoxca omo noma tlecauitzino ynompa yniteochantzinco ynilhuicac, y mixpā ynyehuātin yncōmixayoytztilitimāca, inҫacemixtli yuicpatzico ytztimāca ynixq^chica ayocmovalmonextitzī noaya. Auh yniq^c vel aco ma xitito ynyeōpoliuia, nimā mix titlā ōmocalaq^ yc omotlati inic ayocvel q^mottiliq^ ymixtelolo tica. Auh yzq^tlamātin inilhui cacchaneq^ amo ҫantlapoaltin yn [Fol. 52] ompamonoltitoya, yehecapan quiualmonamiquilique yn totecuiyo Iesu Christo, yuan ix pantzinco teoyotica cuicatiaque, tlapitztiaque, nomiyectla mantli tlatzotzonaliztli quimotzotzonilitiaque, yn amo tlalticpacayotica caconi, ҫante oyotica, quitoznequi. Ca yn Angelotin oquilhuichiuilitiaque yninetlecauilitzin yntotecuiyo Iesu Christo, ynic quimo yecteneuilitiaque ynixquichca uitl omo calaquique inilhuicac. Auh monequineltocamachoz ca yntotecuiyo Iesu Christo y nicteotl atle ytlecauilitzin, anocampa motlecauitzino ypāpa cayxquich cennouian quimotemitilitica yca yniteoyotzin ynilhuicac, yn cemanauac canouian moteoyetztica, tel y nictlacatl oquichtzintli amo yuhquica ҫaniyo moetztiticat ca, yncanin yninacayotzin mo nemiltiaya nican tlalticpac. Ye hicamelauaca moneltocaytoa cayntotemaq^xticauh Iesu Xp^o omotlecauitzino yn ōpan ylhuicac yncāpa ayamo moetzticat ca ynic tlacatl oq^chtzintli yuā ca ynic teotl acā omotlecauitzi no, canel nouian moetztica.	
[Fol. 53] Auh maaca mixpopoyotlapo lolti ynquitoztleyni? Quenin mitoa? Caymayauhcampatzī co ynitlaҫotatzin Dios motla litzinoto yntotecuiyo Iesu christo cuix maye yntotecuiyo Dios? Yuhqui nican tlaca? xicma tican yn an Christianotin caynin amoyuh mocaqui, caniman atle ymayauh campa atley y opochcapa ymatzin yn totecui yo Dios. Caamo tlacanayo catzintli, ҫanquitoznequiy ca ypampa caynimayauhcampatzinco yntotecuiyo Dios monezcayotia ynixquich mauiz tic teoyotl ynilhuicac catqui, auh yntotecuiyo Iesu Christo, ynic oquichtlacatzintli (ytencopatzīnco ynitlaҫotatzin Dios) mochquimaxcatitzinoq^ motechtitzino: yehica vel mitoa, caynimayauhcampatzinco meuititica, yn oncan quimo tlanextlalili ynitlaҫo animantzin yuan ynitlaҫo nacayotzin ynquimaceuhque ynī mayauh can yeyantli ynilhuicac.	
Ynic chicōtetl neltoconi, nel tocoz ca intotecuiyo Iesuchristo, yniquacontlamiz cemana uac quintlatzontequiliquiuh ynyolque ymmimicque, ynicquimmomaquiliz [Fol. 54] ynqualtin y noquipixque ynteotenahuatilli cemicac ylhuicacpapaquiliz tlinoynaqualtin ynamo oquipixq^ cemicac tlayhiyouiliztli.	
Ypan ynin neltoconi (ynic chicontetl tzonquiҫa ynitetzinco poui ynitlacayotzin yn totecuiyo Iesu Christo) moteneuhcacaqui yn quenin y niquac ynyeotzonquiz yn cemanauac yniquac yetlalli tzitzicatoc yntlalcauhtoc ynayo cac yolcanemi ynayocaconca: niman occeppa achitzinca ne moaz, ynic mochitlacatl tlatzontequililoz. Vel quimelauhcaytoznequi ynin, ca ypampa ca yntotecuiyo Iesu Christo ynic oquichtlacatzintli ymiquiztica techmomaquixtilico, techmomanaui lico ymmacpa yntlatlacatecollo: yehica ytetzinco oquimocauili yn totecuiyo Dios yncē tetlatzontequililiztli ynitechtzinco quimopouili, ynic ҫan vel yceltzin quimocenchiuiliz ynintechcopa ynixquichtin ce manauactlaca, ynquimmonauatiliz tetlatzontequililizpan campa yazque. Auh ynachto quimmotlatemoliliquiuh ynin nemiliz, [Fol. 55] ytechcopa yntleyn o quitoque yntleyn oquichiuhque, yn tleyn oquilnamicque, noyntleyn oqueleuique, yn ocnemi nican tlalticpac, yhuicpa yniteotenauatiltzin yntotecuiyo Dios. Auh yniquacye omonelhuayoca tlatoltitzino yn Totecuiyo Iesu Christo, yni cecenyaca ytechpa yninemi liz catca, niman yciuhca quimoneneuili yxtlahuiliz ynin quallachiual ynoquichiuhque caynqualtin quimocennemac tiliz yn cempapaquiliztli yni tlaxtlauil cemicac yez, ypampa yn oquipixque yuan ynoqui monemiliztique ynteotenaua tilli. Noynayectin quincemma caz cemicac tlayhiyouiliztlatlaliztli ynic tlatzacuiltilozq^ cemicac, ypampa ynamo oquipixque ynteotenauatilli. Auh ynteotlaneltoquiliztli techyx patiia caoccan quizticaynto tlatzontequililoca, ynicceccā ytechopa ynceceyacanicā tlal ticpactotlā miqui, caynyeoq^z ynimanmā yq^c quīmotlatzon teq^lilia yntote. dios yuā q^mmo maq^lia nin nemac yez, yeuatl ymotenua yncecni tetlatzō tequililiztli yntetechpouhtica.	
[Fol. 56] Auh ynic occan yehuatl yntecentzonquizcatlatzontequililiztli, yniquac yeonouian mi coac yncemanauac tlacacatca yn ayac mocauaz, yquacy yxquichtinteyxpan yuhtlatzonte quililozque. Cayntotecuiyo Iesu Christo ylhuicacvalmote mouiz yn oncan tetlatzontequililoyan auh yehecapan moyetztitiez yn aco, no ynyeoncan ytencopatzinco onenechi coloc yuā yeonenemiliz yximachoque yn cemanauactlaca catca, mochiuazy canimā quī monauatiliz yntotecuiyo Iesu Christo ynitlanauatilhuan yn Angelotin ynquimmolhuiliz nomayauh campa maquixtilo yaxiquintlalicā ynqualtin yec tlachiualeque catca ynqualli ypan omicque, caoncan tlaxtlauilozque. Auh ҫan noyuh quī monauatiliz ynitechcopa yna quallachiualeque catca ynintla tlacolpan omicque, ynic yyopochcopatzinco yn totecuiyo Iesuchristo telchiuhcatlaliloz que. Auh yn yeomochiuhy niman yuhpeuaz yntetlatzonte quiliztli, achtopa yntotecuiyo Iesu Chisto ynuicpa ynqual tin mopaccatlatoltiz quimmol huiliz. [Fol. 57] Noteycauane ximoyollalican cayniquac amotlan nipetlauhtinenca annechicnotla quentique, yuan yniquacnapizmictinenca namictinenca auh annech ycnotlaqualtique annech ycnoamacaque, yuan y niquac ninococoaya anoҫo nil piticatca annech ycnotlapaloaya, ycmoceuiaya yn noyollo yn amoteyollaliliztica, yuā caninenenqui nicatca auh annechicnochantique. Yc yn qualtin mauiҫotlatlanizque q^ tozque Totecuiyo oc tonecuil tonocatzine? cātotlan yuhtimitztottilique netoliniliztica? Auh yntecuiyo Iesuchristo quimmonanquililiz quimmol huiliz, ynizquipa ycnoyotixa ynomoteneuh anquichiuhque tetlaocoliliztli ynitechcopa in motoliniani, noyzquipa nopā pa oanquichiuhque: yehica yn amotetlaocolil ye axcan note ch nicpoua. Noniman yntotecuiyo Iesu Christo mopaccatla chialtiz iniuicpa inq^ltī inq^m mottitiliz q^mmonextililiz ini xayacatzin cēca tepapaq^ltiteyollali, q^mmoluiliz tetlaocoli liztemaquixtiliz tlatolli, caiuh quiy ynic quimmopaccanochiliz, [Fol. 58] yn amehuantin ynamiqual ticauan yn amitlateochiualuan yn notlaҫotatzin xiualhuian xicmotechtiqui xicmaxcatiqui ynilhuicactlatocayotlyn a monemac mochiuhtica ynipeualizpan yncemanauac. Yc ne uan ynimanima yuan ynnacayo ynqualtin cemicac tlaxtlauilozque, ypampa ynoquineuanpixtinencayniteotenaua tiltzin yn totecuiyo Dios.	
Cayenelli yeotiquitoque y ni milhuicanecuiltenoliz, ynquemmach amique ynilhuicac tlaxtlauilti tlacnelilti, yehi ca maticmatican ynaxcan que namitica ynintlaxtlauil yn ompa, yzcatqui ynquenami. Caynicempapaquiliz yn taniman ytechpa ynitlamachtilocatzin ynittalocatzin yn totecuiyo Dios: y yehuatl ynicentlamach tiloca ynicennecuiltonoloca y nicempachiuhca, ynic quimot tilia yniteuh ynitlatocatzin. Auh ayac tlalticpac tlacatl vel cacicatenquixtiz inquenamiy ypampa caayac vel cacicama nican tlalticpac quenami yni netlamachtil yn yeylhuicac Anima yn yeoquicnopilhui auh [Fol. 59] ynitechpa ynin cenca papa catzatzia yn Propheta quitoa ya, Totecuiyoe Diose quem machvelyehuantin ymmochātzīco nemi, canelcemicac mo tlamachtizque papaquizque yuan mitzmoyecteneuilizque Auh ynilhuicac yn necentlamachtiloyan yn cempapacoayan, amo veuetihua, amo neco colo, amo micoa, amono tle tlatequipanoliztli, amo tle tlaocoyaliztli, amotle ycnoyotl, amotle ciauizyotl, anotle ompacatehuic eua, amono tle yntetequipacho yntecoco, amo apizmicoa, amo amicoa, amono ceua amo tona, amote quitiua, amo teqnipanolo, atle tetechqualantli, atlenexico liztli, atle youalli, atle tlachi ualiztli, ҫatlatzaccan atle ompa mochiua ynilhuicac yniuh nican mochiua yntlalticpac caompa cenquiztoc yn teopapa quiliztli ynitetzinco ynTotecuiyo Dios cemicac meya ynic yn yeylhuicac Animantin pachiuhticate papacticate yn aoctle maytla yntechmonequi ynic moyolalizque, ca ytechpatzinco yn Totecuiyo Dios. [Fol. 60] mochiquimattilia ynincepanpapaquiliz ynin netlamachtiliz, ynaycquipolozque. Ocayehuatly ynicentenquixtiloca ynGloria, ynquimotlamachtiticate ynquemmachamique Animantin yn yeomomaquix tique.	
Avhyniquac yeotlaxtlauil pachiuitiloque ynqualtin, niman yntotecuiyo Iesu Christo motlauelcueptzinoz yninuicpa yn aqualtin ynyequimmomachililia ynin netoliniliz tlatzontequililoca: yuan yehe capan quinualmolhuiliz tlatelchiuhcatlatolli cenca temamauhti quimitalhuiz, ynamehuan tin yn oamotlaueliltic yn oannenquizque, yn oammonoma telchiuhque yn oammonoma poloque tlatlacoltica, xiccaqui can ynamixpopoyotlachiualtī. Vel nelli caoāqui ipaccatepotz tocaque yntlalticpacayotl, yuā oanquitlacamatque yn amotlal nacayo yn oanquichiuhque yn tleyn amechtlatlacolytlanili, yuan oanquintlayecoltique yn a tle ompouhque yntlatlacateco llo. Auh amo oannechpialique yn notenauatil, amono oanqui tlacamatq^ yn notenonotzaya: caamotlan [Fol. 61] nipetlauhtinenca, auh amo oannechicnotlaquentique, yuan napiz mictinenca, auh amo oannechycnoamacaque, yuanninococoaya nilpilo ca. Auh amo annech yc notlapaloaya yc amo moceuiaya noyollo yn amoteyollaliliztica, yuan yniquacninenenqui ni catca amo annech ycnochanti que. Yc oncan quimauhcatza tzicaytozque yn aqualtin Totecuiyoe Diose. Cantotlan timitztottilique yniuh ticmitalhuia netoliniliztica? Auh ynto tecuiyo Iesu Christo quimmol huiliz xiccaquican caynizqui pa amo oanquintlaocolique yn motoliniani yn anquimmachilique ynin netoliniliz, noyzq^pa amo oannechilnamicque ҫā an nechtelchiuhque. Yehicay xicqualcaquican yn amotlatzō tequililiz telchiualoca ynaxcā xinechcentlalcauican yn antlatelchiualtin, xiuian ymmictlan yn Infiernos ynōcā cemicacātla tilozq^ yuā ātlayhiyouiltilozq^ caōpa yn amotlatlacollachiual cemicac amechtlayhiyouiltiz. Auh niman yxtlapaniz yn tlal li yn nepantla yuā ōcan ōpeuaz que [Fol. 62] momimilotiazque motetexcalmotlatiazque ynixquich cauitl acitiui ynintlechan mictlan. Auh yniquac yemochintī oquinyolcatolo yntlalli nimā ynpan valmocentzopaz, caōpa cemicactleticapatzmiquiz que yhiyomictozque, ynayc cauiz yninnetoliniliz. Yuhtla miz yuhtzonquiҫaz yntetlatzontequililiztli ynitlamilizpan yncemanauac.	
Yeotiquitoque ynquenin o motepexiuitiaque ymmic tlan ynitlatelchiualhuan yntotecuiyo Dios. Yehica q^lliyez ҫan achiton momatiz ynquenamican mictlan Infiernos yn ompoui ynaqualtin no ynyeon catey ynyemitoa: yntleaxoxo uilco yn oncan polactoque yn aqualtin tlatelchiualtin, ynayc ceyntzon yn ayc ce yntomiyo moceuia, ҫacenchichinacatoq^ yuan yuhqui cemicac chichina ca yolcatoneuazque ynayac ca cicaytoz ynquezqui nepapan tlayhiyouiliztli inquihiycuia. Auh yntlatlacatecollo yninye yan tlayhiyouilizpā cate ynix quichcapa quiualittazq^ ynye ynuicpoa valui ynyeoyxnauatil telchiualoque: auh ycniman quimonepan [Fol. 63] ylhuizque, huy, tocniuane? Cayehuitze intech tlayecoltiaya ynimaquallachiualtica, yehica tleyntiquimma cazque tleyn tiquintlaxtlauiz que? Yntlaanquiuelittamanicā tiquintlaxtlauican yca yntotle ycpal. Auh niman quimilhuiz que xiualhuian tlatelchīual toc niuaneyn oantechtlacamatinen ca amaquallachiualtica manicā ximotlalican. Auh niman yntechcopa peuazque ynciuano tzaniynquimmacazque ceciuatletl ynquinauatequiltizque (manel amo ciyazque) ypampa ynin nencatzauaca papaqui liz catca yntechpa ynciua, qui tozque yzca. O ynamotlaueliltic? ynamonenpapaquiliz te pitonyotlcatca, ynoc yenepa annemia yntlalticpac. Yc ynci uatlauelilocanotzani catca cen ca nentzatzizque caneuan ce micac tlatlatimanizque nomo nepan tlauelquaquazque, ҫā no yuh ynpan mochiuaz ynoquichnotzani. NoynLucifer q^mil huiz ynyehuātin inocticaomo maltiq^ omomalcuepq^ yntlauā caxo comiq^: oxiualhuiā nocni uane ynoctica ātechtlacamati nēca inoāpaccaxocomictinēca yn tlacuilolxicaltica [Fol. 64] ycāquimie quia ynoctli yc anxocomicue tzia ynamocatzauh yҫotlal y pan, manican ximotlalicā: auh ynyecate yntleycpalpan, nimā yntlatlacatecollo oncan quimmictizquetlexicaltica temala tlchichicatl tlayelatl, ycpopoҫocaz ynin yollo, noynichtec que quimilhuizyntlacatecolotl oanquimihiyouiltique nocniua nexiualhuiyan, caoātechtlaye coltitinenca ychtequiliztica, yehica namechxexeluizneq^ y nixtlauhca amotlalticpac tlach tequiliz: auh yntla tomines oquichteque icquintlequechcoz catiz, auh yntlatilmatli, yc quin tletilmaquimiloz, auh yntla ca uallo tle Cauallo ypan quintlaliz, noyntla oquinquahque oquimilique yn maceualtzitzin ti ynimitonal yniciyauiz ynin tlapaliuiz quinqualtiz tletepuztli, noquimitiz tleatotoni lli ynquintlatiliz ynin cuitlaxcol, yuhqui yntlatlacatecollo quimpachotlatiz queyntech y nichtecque yniuh inquexquich nepapan ychtequiliztli ynoqui chiuhq^. Noyehuātin yniztlaca tini Testigotin q^milhuizq^ yn tlatlacatecolo, cayeoāualaq^ yn yztlacatiliztica [Fol. 65] Iuramento oanquineltilique, yntoztlacatla tol yctiquimana tiquintzizquia ynanimas yehica yzca yn amotlaxtlauil: auh quimaquilizque yncamac tepuztlenene pilli yninyollo ytechacitiuh, quinyollotlatizque ynimitic. Noyntechcopa yntetlapololti ani yn altepetl quicomoniani, yuan yntetech moxicotinemi ynicquicuiznequi yntlatocayotl anoҫo Alcaldeyotl, quitoz ynLucifer Xiquintlalcaui can cayeuitze nixiptlauan yn tlalticpac tlatoque monenequia, yuan quimilhuiz xitlecocan nocniuane canepaca yn amotleycpal yn amonep[oa]liz tica oanquimaceuhque, auh niman oncan ymmac quintlaliliz tlequetzaltopilli ynixquich capa quinq^quemiz quintlatiz noquimicpacxochitleilpiz yuā tleocuiltin quinyolquaquazque yntetech moxicoani. Oyuhquiy yncemicac ompa yc nemoa mictlan Infiernos, yntēttica ynixquich nepapan te toliniliztli yn ochualca ynic cenca temamauhti yn velcencamonequi molnamiquiz.	
[Fol. 66] Tleymachocmoneq^ machoz? Caynompa mictlan mochipa tletl ypan nenemi yntlatelchiualtin, cayninpepechtletl, ynin tlaquentletl, ynimicpal tletl, yn quihiyoanatletl, yncampa mo matlaquechiznequi mochi tletl. Auh amo nican moteneua ynizquitlamantli yntetoliniliztli ynompaca mictlan, y nic amo teamanaz.	
Nicanoacico yuan otlamico ynimelauacapoaloca in matlactetl onnauiteoneltoconi ynitetzinco poui yniteoyotzin yntotecuiyo Dios, yuan y nitlacayotzin yntotecuiyo Iesu Christo. Auh ypampa caypan yn Credo, noticneltoca yuan tictocuitia occequi teotlacol neltoconi, monequi momelauaz immitoa ynitzōquiz ca pā, Caynin: nonicnoneltoq^tia yn Sancta Yglesia Catholica. Auh ypampa yn amo mochico matiz catleuatl ynsācta yglesia ynipan molnamiqui ynCredo: yehica maxiquicnelilmatican yn ā Xp^ianotin caamoyehuatl īyenouiā cecē altepetl ypā manani īmoteneua teopā calli, inō cā ҫoҫouhtipilcac īteixiptla, ca ynin ҫātlatlatlauhtiloyā, tlaceli loyan, [Fol. 67] inōcā missa, mochiuateto coyā, ҫatlatzacca tlateochiual xp^iano necētlaliloyā ypāpa yn teoyotica tlatequipanoliztli. Auh ynquineltoca sancta yglesia ynipan Credo, moneltoca y toa caҫace ynintlaneltoquiliz necentlaliliz yn Xp^ianotin ym mocentlaliticateҫaceneq^tequi liztica yuā ҫace ynitemamaco casacramentos. Auh yninnecē tlaliliz yntlaq^atequiltin Christianotinmotocayotia Sancta Yglesia, ynteoyoticamonetechpaleuia, yntēoyotica monepan ycniuhtlaticate yuan mone pan yoleuhticate ytechpatzinco yntotecuiyo Dios, ҫace teoyoticatlapacholtin ynquincen pachotica ynompa ynilhuicac, yuan yuelitiliztica yn Sancto Padre nican tlalticpac yn ompa Roma moyetztica.	
Nonicnoneltoquitia yninnecētlaliliz in Sanctome. Ycay āquimatizq^ ynan Christianotin, cain Morostin yuan Indiotinno ynocq^xquichtin yn amo tlaq^atequiltī, maciui initla chiualhuan yntt. Dios amo yc ytechpouhticate insancta yglesia yn nican quin omoteneuh.	
Noyuan atle ynnemacyn atlaneltocanime, [Fol. 68] ytechpa ynquexquichteoyotica, ytepaleuiayatzin ynsancta yglesia ynintech poui itlaneltocani Xp^ianotin. Noyehuātī ynīpā quītelchiuh Excomuniō tlalia Sācta ygp^ia yniq^c q^mmaniā ynitlatequipa nocauā initlateputztocacauan teopixq^ excomuniotica quimi q^nia yehuantī (ypāpa ynimate tlacamatiliz) ytechpa yninteo yotica necētlaliliz in Christianotin ymmoteneua sancta yglesia, noytechpa ynteoyotica ne nepā paleuiliztli ynicmonepā paleuia, cavelnelli atle quicnopilhuia ynitechpa ynteoyotl y nixquichcauitl quitlacamatiz que yninteonantzin sancta yglesia, auh yniquac yeoquitlaca matq^ ynyeoteochiualoq^ ycoc ceppa tetlaocoliliztica q^celia, noq^ncētlalia q^cēpoa yntlā ynitlaneltocacahuā Xp^ianotin ynicquicnopilhuizq^ īteoyotica inpaleuiloca. Yehuay ynime lauacatēq^xtiloca īexcomuniō.	
¶ Yuā ҫāoyuhq^ ypā in Credo mitoa, nitlaneltoca caocceppa tlacanezcayoliuaz: ca q^melauhcaytozneq^ cainq^ltin noyna qualtin mozcalizque ynitlami lizpan yn cemanauac, ynic tlatzontequililozque.	
[69] Auh mochintin tlacanecizque yntecentlatzōtequililoyan on can ceceyaca macozque tlaxtlauilozque yniuhqui quenami ynintlachiual ocatca ynoc tlalticpacnemia. Canelli ynq^ltin ynipan yninqualnemiliz o momiquilique mozcalizque y nic cemicac ynneuan yninnaca yo yuan ynimaniman ytetzin co yntotecuiyo Dios mopaca tlamachtizque. Noyhuan ynaqualtin ynomicque ynintlatlacol aqualnemilizpan mozcalizque, ynic cemicac nemiz q^, noynic ynneuan yninacayo yuan ynimaniman yntlan yntla tlacatecollo cemicac chichinacazq^ tletitlan. Yuhquiyez yn nezcaliliz tzōquiҫaliztli.	
Nican ompeua ynimelauaca ymmatlactetl yniteotenauatil tzin yntotecuiyo Dios yncēca monequi molnamicamatiz ynic vel yxtlamatiuaz ynitechpa yn Christianoyotl.	
Ipampa caytenco patzinco yntot. Dios mochitlacatl ynauatil mo chiuhtica, inuelcacicapiez initeotenauatiltzi: yehica nican motenquixtitiaz cececni [Fol. 70] ynimelauacapoaloca Yn ceccetetl ynic velquitzon quixticachiuaz yn Christiano yzcatqui. Yeanquimati yn an Christianotin caytech in teotenauatilli nemaquixtilo, ca ynipialoca ylhuicacteuicani. Yehica mochyuhqui octacatl tlatamachiualoni mochiuh tocanoҫo yuhqui atezcatl yn quitlamelaualtiayntlacanemiz yotl ypampa. Noynteotenaua tilli yuhqui yniteyacancauh mochiuhtica ynanima ytechpa ynqualtiuani ynyectiuani, yn queleuia mochipa quitepotztocaz quichiuaz yntlacamo in aquallaeleuiliztli queleltiani. Auh ynic amo motequipanocachiuaz amono motlapiuiz yntlauelilocayotl: noinic christianoyoticateoyotica nemouaz nican tlalticpac ynitechco patzinco yntotecuiyo Dios y uā yntechcopa yntouanpouan otechmocauililitia otechmotla lilitia ōtlamātli yntenauatilli, y nic cētlamātli moteneua ynite tlaҫotlaliz nauatiltzī ynDios ҫan ytetzinco pohui, ynic ontlamantli motenehua ynitetlaҫotlaliz nauatil yntocotonca uan ҫan yntechpoui.	
Auh yn ontlamanpany [Fol. 71] tlanimocen pouhtica.	
¶ Yzcatqui ymmatlactetl yni teotenauatiltzin yntotecuiyo Dios, yn etetl ytetzinco pohui ynimauiztililocatzin. Auh yn ocno chicontetl yntechpoui y ninpaleuiloca yntouanpouan.	
¶ Ynic cētetl teonauatilli, tic motlaҫotiliz moyectlachiualtica ynicelteotl dios ypāynix quich nouiā cemanauac onoc.	
Yntetlaҫotlaliz yectlachiuallatolliq^tzintia ynteote nauatilizyotl ypāpa caquimo nequiltia yn totecuiyo Diosy nixquich quallachiualiztliteo tlatlaҫotlalizticamoteq^panoz ynic quimopaccaceliliz. Noyuan ypampacaytechpayntetla ҫotlaliztli monelhuayoquitzquia momauiҫochiua yn Christianoyotl: caynquenin ynxo chiquallatoctli yniquac cenca vecatlan omonelhuayoti, maci ui cenca yehecaz amoycmotzi neua amono yc vetzi. Noyuh qui ypan mochiua yn Xp^iano ynoyte ch tlaā ynitlaҫotlaloca tzin ynTotecuiyo Dios ymmonelhuayotitica ynitic yni Anima caynicay yntlatlacol Ehecatl noyn tlacatecolotl, niman [Fol. 72] avel quitlaҫazque ypan yn aquallachiualiztli, cayeomo nelhuayoquitzqui ytech ynteotlaҫotlaliztli. Yehicayachto pa techmonauatilia techmitlanililia yntotecuiyo Dios ynte tlaҫotlaliz yectlachiualiztli. Auh yntlatiquitztimotlalican ynac yehuatzin yntinauatilo tictlaҫotlazque (cateoyotica totlaҫotatzin ynitetzinco cat qui yn tayotl yn nayotltotech copa) velnelli caamo tequitl, a mono ouicayotl ypan ticmatizque ynitetlaҫotlaliz tenaua tiltzin, ҫan velticpaccapiezq^. Auh xicmatican yn an Christianotin caamech mytlanililia yntotecuiyo Dios ynanquitla ҫotlazque mochiyca amoyollo ynic quimonequiltitzinoa yn atle ytic yez atetlaҫotlaliztli y techcopatzinco, yncenca mamauiztlaҫotlaloni ynipan yx quich tleynnohuiayan cema nauac onocyuan ynilhuicaconoc. Yuan amechmonauatilia yntotecuiyo Dios yecnemiliz tica āquitlacamatcapializque yni teotenauatiltzin yncenca pialoni canel cenquiz caqualli, yuan quimonequiltia yectlachiualiztica anquimouellamachtilizque, [Fol. 73] ynic cenca quimotlaelittilia quimotelchiuilia yn aquallachiualiztli. Yuan amechmonauatilia yntlatoltica anquimoyecteneuilizque, ynicā quinextizque yn amotetlaҫotlaliz ynitechcopatzinco. Ye hica ypan mocaqui caquimonequiltia yn totecuiyo Dios in atle nican tlalticpac yniuhqui mitztoliniz mitzchoctiz ynacte tiChristiano (ymmanel mococoliz mocnoyo, anoҫo ynimiq^z monamic mopilhuā, anoҫo occequi nepapan teyol toncuh ymmopan mochiuaz) yniuhqui mitz tlaocoltozcate temaz yninetequipacholiz ym maniman yniquac tlatlacoltica yeoticpolo yniteyollaliliz, ynitetlaҫotlalitzin yntote. Dios yntiquitoa yniGraciatzin.	
Acaҫomo anquimelauhcamati ynā Christianotin yn machionezcayotl ynitetlaҫotlaltzin yuan yniGraciatzin yntotecuiyo Dios, yehica qual liyez ynanquimatizque caamo ma oc ytlainiteotetlaҫotla litzin ҫan yquac ynvel ammocēcauhticate ynatle temictiani tlatlacolli initechca ī amanimā ynic tetatetlaҫotlaliztica amechmotlaҫotiliz [Fol. 74] yniuhqui qualli amipilhuā. Yehuatlyvelmitoz velmocaquizin amo miyectla toltica ytechpa ynitetlaҫotlalitzin yntotecuiyo Dios, noyn quenami totechcatqui. Cavel nelli ynoc quexquichcauitltla tlacolpan ancate, mitoa caamo amechtlaҫotla yntotecuiyo Dios ypampa caamoyollocacopa amotlatlacoltica oanquitlacaluique: yehica yniquac y amo a momaceual yniteotetlaҫotlali tzin, amono yquacantlaҫotlaloni: maciuinelli ynitechpatzī co yntotecuiyo caatle ytlacauhtica ynitetlaҫotlalitzin yntlacamo amehuantin amotla tlacolticaancommeleltiliani. Auh ҫannoyuhqui ypan moca qui inigraciatzin yntotecuiyo Dios, caynaquin ypan Gracia nemi yuan ycniuhyotica yteo tetlaҫotlalizpantzinco nemi, yniuh quēmā mocaqui yniquac aca, q^toa cuix tiquitta ynnepaca? Nelli canocniuh ypāpa cane chtlaҫotlayuā amo nechtlatla calhuia: yehica ynitlachiual cacēcanechmouellamachtilia no cēca nechpapaq^lceliltia, ҫānoyuh vel mitoz ynitechcopa yehuātī quitlaҫotlaniDios ynipā cate ynteoteuellamachtiliztli [Fol. 75] ynicniuhyotzin, cayniquacatle yntechca yniyollitlacolloca yntotecuiyo Dios ynyehuā tin teotlachiuallaҫotlaliztica, q^motlaҫotilia, noyehuatzīdios ytetlaocolilizticaquintlaҫotla.	
¶ Ynic ontetl teotenauatilli amo tictlapicteneuaz ynimauiz tocatzin yn Dios.	
¶ Ynic ontetl teotenauatilizti ca motetlacaualtilia yn totecuiyo Dios ynixquich ҫan tlapic teoteneualiztli ynitechcopatzinco ynquimonequiltia ayc mononteneuaz. Noyuan mote tlacaualtilia yn ayac quemman tlapictenaualoz ynicenquizca qualtocatzin, yuan ynitlaҫonā tzin yuan ynitlaҫouan Sancto me ynilhuicac monemitia amo no ayac ytlatlateochiualli yztlaca Iuramenntotica quitlapic teneuaz. Yuan motetlacaualti lia yntotecuiyo Dios ynixquich nepapan yztlacatiliztli yn amo Iuramentotica nelti: cain a q^n yztlaca juramētotica ytech paīycomito anoҫo oc ytla (ma nel ҫantepiton ynatle ypāpouh q^) q^neltilia ynamoneltitica yn anoҫo avelquimati yctemictia ni tlatlacolli ypā vetzi. Tel oc cēca q^motlatlacalhuiliaīto. D. yztlaca [Fol. 76] Testigotin yniztlacatilizticaquitlapicteneua ymix pan Iusticiatin ynimauiz tocatzin yuā ynҫannen quitenami qui yn Cruz yniztlacatlatoltica ynitechpa yntlatlanilo, ytla quineltilia ynamo velquimati, ypampa aҫo ytla yc omacoque anoҫo quimilhuique ymmoteylhuiani tamechmacazque intla antechpaleuiz q^ ynitechpa yntoneteylhuil, ano ҫo ypampa caynuicpamomauh tique, anoҫo ycniuhyotica netlaҫotlaliztica anoҫo tecocoli liztica, yztlaca Iuramento oq^ chiuhque: anoҫo amoytla ypāpaҫan omoyocoxque. Caynaquique yniuhqui quimotequitiay velnelli ypan mixehua yn Iudas, caicay omiyectlapiuixq^ ymmiyecti tenamacani Iudas tin ynquimonamaquililia yztlaca Iuramentotica ynimauiz tocatzī intot. dios ypāpa ītlein omaco q^ ynotlatxlauiloq^. Auh maquimaticā cayehuātin yniz tlacatini testigotin amo tlatla coltomaloni ynixquichcauitl motlatolcuepazque, anoҫo qui patizque yntleyn ҫan oquipiq^ inoquineltiliq^ ynicotetoliniq^. Yehica nicā amapā ānemachtilo [Fol. 77] yn an Christianotin cayntla quemmanian monequiz yn an quichiuazque Iuramento, ach topa amiticximotlatlanican xi moyolnonotzacan noximolna mic centlalican, auh yntleynā quimelauaca matizque ytech pa in amechtlatlanizIusticia ҫā yyo yehuatly anquineltilizq^, ynҫanueliuhqui ynquimatiamoyollo, auh yntlacamo mochi quimati anoҫo ҫan achi yni techpa yn antlatlanilo, ҫanyehuatl xicneltilican yn amotlachializtica oanquittaque, auh yntlaҫan oanquicacque anquitozque caoticcacque amo otiquittaque. Yuan macamo ximaxaliuicā ymmochipa anqui tlapicteneuazque Iuramentica ynimauiz tocatzin, yntot. dios, anoҫo ynitlaҫonātzī sancta Maria, anoҫō aca Sancto, anoҫo ytla tlateochiualli, ynҫaҫan tleinton: ypampa cayni manel neltitica, ayc monē chiua yn amo yctlatlacolo.	
¶ Ynic etetl teotenauatilli yn Domingo yuan ynilhuitl ypan atle tayz yntlatequipanoliztica, ҫantitlateoyxcahuiz yntitlateomatiz.	
Ynipā etetl teonauatilli mocaqui yn amo ylhuitl ypan [Fol. 78] timotlayecoltiz amotipochte catiz, amono ticchiuaz yntlalticpac tequiyotl. Caquimone quiltia yntotecuiyo Dios (cayuh ytlatlaliltzin) yn Domingotica yuan ylhuitl ypā atleay huaz amotlatequipanoloz, ҫā yxcauiloz ynteoyotl yn Christianoyotl. Yehica monauatil ynacteti Christiano yntitlace milhuiteomatinemiz ynilhuitl ypan. Auh ynic velticpiaz ynil huitl ypan xiquilnamiqui ymmocneliloca, noypan xicmocuitlahui ynyecnemiliztli yni necuiltonoliz ymmaniman: ma camo titlatlacol cemilhuitiz y nipan ynilhuitl pialoni, neahauiltilizticatlahuelilocayotlatla coltica, caoquimotlalili ynito tecuiyo Dios. Ynicteoyotica pialoz, auh ycmotenauatilia in amo ypannepapan tlalticpaca yotica tlatequipanoliztli neciauiliztica mochiuaz: ҫanqui monequiltianeceuiloz, inicvel mixcauiz ynteoyotl. Auh yntlaҫan achiton motechcopa yn mopaleuiliz tequipanol ticchiuaz, anoҫoytechcopa yncocox qui, yuhqui yntlaqualchichiua liztli, anoҫo chantlachpanaliztli, anoҫo ynoccequi tepitoton ymmochipa [Fol. 79] ynilhuitlypan chihualo amo yctiquitlacoa ynte otenauatilli. Auh ynizquitlamantli ynnetlayecoltiliz tlate quipanoliztli mochi amechmo caualtilia yn amehuantin ynan Christianotin yninteotenauatilli, yuan yn amopilhuan ynno amotlaqueualhuan, yn noamochantlaca, cayntlacamo ylhuitl ypan anquincaualtizque yntla tequipanoliztli ymmochintin omoteneuhque, caamotechqui motlamiliz yntotecuiyo Dios anoҫo yntla amehuantī yuā ye huantin amo anquittazq^ Missa ynilhuitl ypan.	
Ynipan yc etetl teotenauatilli ynyeomomelauh, omo tenquixti ynimauiztililocatzī ynitetzinco poui yntotecuiyo Dios, yctecaquiltilo ynquenin yehuatzin mauiztililoz tlaye coltiloz. Auh yn oc nochicontetl teotenauatilli yntlani yemopoa technemachtia techme lauilia, ynquenin tetloc tenauac tetlaҫotlalizticatinematca nemizque. Caamo tictouella machtilizque yntotecuiyo Dios Amono vel ticmauiztiliz que, yntlacamo tiquintlaҫotlacan yn tohuampohuan anoҫo [Fol. 80] yntlatiquintolinican. Auh yehuca techmonauatilpialtillā in totecuiyo Dios, ynoc chicontetlteonauatilli ynin techpoui ynintlaҫotlaloca yntouanpohuan yzcatqui yninme lauaca.	
¶ Ynicnauhtetl teotenauatilli tiquimmauiztlacamatiz ymmota ymmonanamono ymizco ymicpac tinemiz.	
Yniquac ayamo momelaua yninteotenauatilli, moneq^ vel achtopa momatiz aquique yntetauantenauan yninpan tla nauatilo yntiquimmauiztilizque yntiquintlacamatizq^, mamomati caamo ҫā yyoque amo ҫanyceltin yntotauan yntona uan ynnacayotica otechiuhque [--]nitechmonequi ynī mauiztic tenauatilli: caocnoyuan ynocmiectincate ymmelauacatica īntechpouhticai, canel tetatenā moteneua yn aquique motepil tzintia, yuan ynnequaatequiliztica ynteoyotica temachio tilizticateta tenan, yuan ynteyacana tepachoa Iusticiatica, noyuāyn veuetq^ ynilamatq^ y nic teyacana ymmouecauh xiuhtilia, noyuā yehuātin ynteoyotequitl quimocuitlahuia ynteopixcatequitl [Fol. 81] quiteq^panoa, ynteoyotica teyzcaltia tehua paua, tepachoa, teyxtlamachtia, tecencaua, Sacramentotica nequaatequiliztica, neyolmelahualiztica, tlaceliliztica, yuā yca yn occequi Sacramentos. Vel nelli mochintin yn omoteneuhque tetauan tenanuan ynipan macho, ynintechpouh tica ynic nauhtetl teotenauati lli ynic mauiztililozque. Auh ynycay etlamantliquimmitlanililia yn totecuiyo Dios yn Christianotin, Ynic centlamā tli yntemauiztililiztli ynintechpoui yntetahuan, ynin pilhuan ynic quimmauhcayttaz que, yuan quimmauiztlapalozque yncampa quinnamiquizque. Ynic ontlamantli yntetlacamatiliztli ynic quin tlacamatizque yniquac ytla qualli melauac yn amotlatlacoltica quimmonauatilia.	
Ynic etlamantli yntepaleuiliztli, ynic quimpaleuizque yniquac mococoticate anoҫo motoliniticate, yniuh yehuan tin quimpaleuique quimizcal tique. Yuan ynipan ynnauh tetl teotenauatilli netlacaualtilo yn ayactlatoltica quintepotzauilquixtiz, [Fol. 82] ayac quimmauizpoloz, ayac quinchicoy toz ynintauan, noayacquipaccacaquiz yninchicoytoloca ynimauilquixtiloca yniucpa mi toz. Auh maaca ceamahuantin yn an Christianotin ammotlapololtiti, ҫan xicmatican cayntlatetauan tenauan, anoҫo ma huiztictlaca teopixque, anoҫo pipiltin tlatoque anoҫo, Veuetque ylamatque, anoҫo occequintin ynquenamique ynamechnatizque anoҫo amech cuitlauiltizque y tla ynaqualli ynquitoa maxicchiuacan yntla tlacolli yniyollitlacolocatzin yntotecuiyo Dios ynamo chiualoni, ynic ynixnamicoca yni tenauatiltzin: yniquacy amo amonauatil yn anquintlacama tizque, ҫan xiquintlalcauican atle ypan xiquittacan ynintla tol. Yehica yntlaquemanian aca yehuatly amechnauatiz, xictelchiuacan ynitlatlacollatol noyxpampaxeuacan, caayac ҫaҫoquenami tlacamacho ni ypan ytlatlacoltenauatil, ҫā hocualca achtopa monequi cēpialoz yniteotenauatiltzinin totecuiyo Dios. Quimelauh caytoznequiy, cayemomati in quenin [Fol. 83] mochitlacatl ynauatil mochiuhtica yn ayactlauanaz xocomiquiz, ayac momecatiz ayac tetlaximaz, ayacquichte quiz ynixquich ynteaxcaynte tlatqui: yehica yntlaaca yn quenami tlacatl mitzilhuiz yn acte tiChristiano, tlaxihuallauh yn tinocniuh matoneuan titlauanacan, matoneuan tite tlaximacan titomecatican tich tequican, anoҫo maticchiuacā tlatlacoltica yn ҫaҫotleyn qui nequiz toyollo: macamo ycximotlapololti ynacte yniuhti cuitlahuiltilo ynticiuatl yntoquichtli yntiquenami, caҫanmotechmonequi ynticchiuaz ymmacamoxictlacamati ynte tlatlacolcuitlahuiltiani, cavel nelli yeneci ynquenin amoteoyotica qualli otli quitoca ҫan ye quitocaznequi ynitlauelilocayo. Yehica yuicpa ximi matinemi noyxpampaxeua ca amo tlacamachoni ҫantelchiualoni.	
¶ Ynic macuiltetl teotenauatilli ayac momac miquiz ayac ticmi quitlaniz.	
Ypampa cayntlalticpac tlacanemiliztli cenca mauiztic [Fol. 84] yn atle quineneuilia yntlalticpacayotl, yehica ypan ymmacuiltetl teotenauatilli mote tlacaualtilia yn totecuiyo Dios yn ayac quimictiz yn ayac quipopoloz yniuanpo, noaquē quichiuaz yninacayo ypan anoҫo yninemiliz ypan. Auh amo ҫan yyo quimotecaualtilia yntotecuiyo Dios yntemictiliztli yntetoliniliztli, yn amo ytechcopa ynteuanpo mochiuaz, ynic ytech ycmotlauelce uiz ҫāno yuā q^motecaualtilia ī temiq^z eleuiliztli intemiquiz machiliztli, ynic ayctiquitoz moyollo ytic ynacte tiChristiano, macocoliz miqui ynnic cocolia nouampo, mamotolini mapolihui. Yuan quitlacoa ynic macuiltetl teotenauatilli ynaquin momiquitlani, auh ycay monomamictia ynic omo tlauelcauh omotlauelpolo, cay nin cenca tetzauhtlatlacolli. Noyuā ītepaitiani intetechmo tlauelquixtiani inq^teitia anoҫo quitequaltia yntemictiani patli. Yuan yuicpa ymmacuiltetl teotenauatilli q^chiua ynciuatl otztli yniyollocacopa q^mocui tlahuia, ynquenin motlatlaxiliz ynquenin quimitlaҫaz yniconeuh yniticca, anoҫo oc ytla quichiua ynic motlaolini liz: ҫannoyuh tlatlacoa yn oquichtli ynquimachiliay, auh amo ytechcopa quitlacaualtia. Yuan ynciuatl ynomatca ymmopatetzacatilia ynic aoquic otztiz quitlacoa ynin teotenauatilli. Yece ymmochiy cen ca temamauhtitlatlacolli ynix pantzinco yntotecuiyo Dios.	
¶ Ynic chiquacentetl teotenauatilli tetlacaualtia, ynayac aauilnemiz, amono tetlaximaz amono momecatiz.	
Ynipan ynin teotenauatilli motetlacaualtilia intotecui yo Dios ynizquitlamantli auil nemilizyotl, catzauaccatlalna cayotl, ynic ayac quitequipanoz. Auh yehuatly nican teyz calnonotza tenemachtia yniuh qui mitoa, ynactetiChristiano amo tahauilnemiz amo titetlaximaz. Quitoznequiy caa yac ynquenami tlacatl, yn oqui chtli, noynciuatl, intenamic, in amo tenamic, amo momecatiz aic nemecatilizticatlatlacoz. Noyuan ayacteoyotica tenamic ypan tiaz yntoquichtli yn ticiuatl, ynic nacayotica ytech titlatlacoz. [Fol. 86] Auh yehuatl mote neua tetlaximaliztliyniquac a quin telpochnemi ytech tlatlacoa yntenamic, noyuan yniq^c aquin ychpuchnemi, anoҫo ycnociuatl, tetlaximaliztica neuan tlatlacoa ynteoquichui, ҫā noyuh moteneua motlaxinq^ yntenamicuan yntlatlacoltica monetech tlaxima. Yece ynte tlaximaliz tlatlacolli mochiua yniquacteoquichyotica teciua yoticatlatlacolo. Auh yca yn etlamantliytlacoloca ynin teo tenauatilli, Ynic centlamantlitlachiualtica tlatlacolli yniquac nacayotica ynneuan monepanoa ynamo namiqueque, yuan yniquac ynnamiqueque a moquimelauhcachiua ynnenepanol yximachiliz ynintechpa yninnamicuan yniciuayoyo, ҫampani ynizualpa quitlacocanoquia yntlacaxinachyotl, y nic amo vellacaxinachoz. Auh ynin cenca vey temictiani tlatlacolli, caycay ynnamiqueque yn amo melauac mone panoa mixnamiqui, yn amono quinepanpia ynipan ynin nacayonepanoaya yntlacaoctacayotlymmelauac tlachihualiztli, [Fol. 87] quitlacoa ynnenamicti liztli yuan ynnepilhuatiliztli, ynicnenamictilo. Auh yuan tlachiualtica tlatlacolo yniq^c nepapan tlacatenamicuan anoҫo amo tenamicuan, oquichtin anoҫo ciua, ytla quichiua ynne papan tlatlacol yyayaliztli yn tetlaelti ynintechpa yninnacayo anoҫo tenacayo ypan.	
Ynic ontlamantli ynic tlatlacolo yuicpa ynchiquacentetl y nitenauatiltzin yn Dios yntla ellalnamiquiliztica tlatlacolli, yniquacaca quilnamiqui tlaelpaquiliz tlalnamiquiliztli, auh amoyciuhca quipoliuhtelchiua can yyollocacopa ypan cenca q^ paccauecaua: yuan yyollo itic quitoa matetechnelti ymanicchiua ynnotlaellalnamiquiliz, manelli ytech nacini yn ciuatl ynniquilnamiccaytta? Yehuatl yn temictiani tlatlacolli ypam pa cayca motlalnamiquiliz y uan moyollocacopa yeotictla tlacolchiuh, ynuel ypanaci yni tech otitlatlacomonacayotica. Auh ynic etlamantli ynictlatlacolo ynitechpa ynin teotena natillicatzauacatlatoltica yniquac yn auilpactinenqui quitotinemi [Fol. 88] pinauiz tlatolli yncatzaualiztli inicteyoleuaz tlatlacoltica. Auh monequi vel machoz catlatlamantitica yntlatlacolli yuan yncatzauac tlachiualiztli yntlaellachiualiztli, auh ynoccenca tlapanauia ayoc tlacayotl tlatlacolli yn amo tenaualoniynamo caconi, ynnelli temamauhti yntemictiani. Ocnoueytlatlacolli yntla tlatlacol tica mouayolca yximatizque. Noyuan vey tlatlacolli ynteich puch ytlacoliztli ynaca quipaloa, novey tlatlacolli quichiua ynnamiqueque, yniquac mone pan nacayoyximati, auh oncan quilnamiqui ynocce ciuatl ynitech vetztinemi yniyollo, yc momati ca ytech aci, ҫannoyuh qui tlatlacoa yn ciuatl yniuhquilnamic quichiua. Ocnovey ytlatlacol ynaquin ytech aci yn teoyotica omonetolti: aҫo ycōmadre, aҫo ytlaquaatequilpiltzin, aҫo yuepol, ynquezquitla manpan quiztica neuanyolcayotica, auh ynyemochiy yntechpa mocaqui yn oquichtin yn ciua. Yuanxicmati yn acte ti Christiano cayntla yeotitlatlaco yxpopoyotica, ītlayeomitz tlapololtimotlalnacayo, ynic y techpa [Fol. 89] yeotitlatlaco yniuanyolqui ymmonamic, (yntoqui chtli ynticiuatl) motechmone quiniman ypan timoyolcuitiz ynayamo ytechtaciz ynteoyo tica monamic, ynic ynteyolcui tiani mitzteochiuaz mitztlatlacoltomaz, cayntlacamo ach topa yuhqui xicchiuay, ynizquipa itech taciz ymmonamic anoҫo ynizquipa tiquitlaniliz yninacayo cayācuican titla tlacoz, manel monauatil yntic macaz monacayo yntlamitz y tlaniliz. Auh xiquitta manen tiquito moneyoltilizpan ca nicuitlauiltiloc yehica onitlatla co, amo yuhxiquitoy yntiquenami, macamo teca ximomaq^x ti ynictetech tictlamiz motlatlatlacol. Amono tiquitoz onechcuitlauilti yntlacatecolutl yncenca chicauac, caamo nelli o caayacvel mitztlatlacoltiz, amono vel cuitlauiltiloni ymmotlanequiliz yuan ymmoyol lo ytecha yntlatlacolli, anotle ychicaualiz yntlacatecolutl ynic ypan mitztlaҫaz yn amomoy ollocacopa tlatlacolli: caҫan mitz yehecolnextilia yntleyntlatlacolli ypan vetztine mi moyollo: auh yntehuatl yniquactitlatlacoamoyollocacopa [Fol. 90] tictlacamatcachiua; auh maciui ynticmati catlatlacolli amochiualoni ymmitzcuitlauiltia ymmoyauhtlacatecolotl, amo yctimotlacaualtia, ҫammo tlanequilizticatzonquiҫaliztī ca ticchiua. Yehuatly ynimela uaca ynchiquacentetlteotenauatilli, yctetlacaualtia yntotecuiyo Dios ynizquitlamantli tlatlacolcatzaualiztli tlatlacol ҫoquitemalli, ynipā milacatzo tinemi yn auilnenqui ycneneui lilo ynpitzotl ymmochipa yya xixtitlan ynemanauiltitlan mo paccamimilotinemi.	
¶ Ynic chicontetlteotenauatil li amo tichtequiz amono tiqui chtacacuiz ynteaxca yn tetlatqui.	
Inin teotenauatilpā mo melauhcapoa, ynayac ychtaca anoҫo teyxpā ytla quitecuiliz ynteaxca ynte tlatqui yn amo yyollocacopa ynaxcaua: noayacteca mocaca yauaz ayac texixicoz yntlanamaquiliztica yntiamictica. Yuan motenemachtilia ynic chicontetl teotenauatilli, yn ayac [Fol. 91] quimaxcatiz yntetlapolol yn ocanaquipepen yeocuiualoc, ҫanquitemocatlatlantinemiz yn axcaua yn aquin otla polo, auh ynyeoquichiuhy in acan neci yntlatquiua maquixpantili ynteopixqui yniteyolcuiticauh yehuatl motlanauati liz tleyn ypan mochiuaz.	
Auh quitlacoa ynin teonauatilli yntetech tlayxtlapanani y niquac quitetlaneuhtia ynin teocuitlanoҫoyntleyn occequi nepapan tlatquitl, ynic quimi yequilia ynitetlatlaneuhtil.	
Noquitlacoa ynteotenauatilli ymmotetlaqueuiani yn amo quintlaxtlauia yn yehuantin yntlatequipanoque ynintlatequipanoliz ynin netetlaqueualtiliz. Noyehuantin quitla coa ynchicontetl teotenauatilli ynteyacanque yntlatoque, yn Gouernadorestin, yn Alcaldestin, yn Regidorestin, yn tequitlatoque, yn Mayordomotin, yntopileque, yn amatlacuiloque, in Fiscaltin, ynteo pan tlaca, yntepixque, yn ciua tepixq^, yuā ynocceq^n ynquich tecmaxcatia ynamo yninemac axca ī ҫāquinomacui anoҫo q^ nauatia ymmaceualtzitzintin yntlacoatequitl, [Fol. 92] aҫo quimitlanilia tlatlaeeualiztli tlatlaytla niliztli, anoҫo ytla quintequīuhtia ytechpa yninnetlayecoltiliz ynamoyuhca yntlanauati lli ynintlacallaquil, ҫan ycquich teccapanauia. Noquitlacoa ynī teotenauatilli ynteyacāq^ ynte ytqui yntlatequipanoliztliquī tequiuhtia ynaltepetlymaceual huan, auh ynimitonal ciauiliz ynintlaxtlauil ҫanquimichtaca qualia, ycyehuātin yuā ynintla tlacoca ycniuā ynquimmachilia quintoneuhcacaua yntlatequipanoq^. Auh hocualcaynicq^ tlacoa ynteotenauatilli ynquitlaeleuil ychtequilia ynteopan tlatquitl, ynuentli nointleinpia lo ynSacristia anoҫo ynixquich ynteopan mopia. Auh ynixqui chtin nepapan ychtequini yno moteneuhque caamo teochiua loniamo tlatlacoltomaloni, y nixquichcauitl quixtlatlauazque quitecuepilizque ynteaxca in aq^ltica oquicuiq^, yntlaquipiaz q^ynimaxca ynintla tq^ ynic vel q^xtlauazq^, auh yntlacamotlat q^uaq^ caintlatlacollamamal mo chiuhtica īmoneq^ q^temozq^ y nic tlaxtlauazque. Noquitlacoa inchicontetl teotenauatilli yyehuantin [Fol. 93] ynquiteneuh canex tia yn amo ymilhuil ynic tlaya canazque ynixquetzalozque ynipan altepetl Iusticiatica, anoҫo ynoccequi ypan nepapan tequiyotl: auh yntla yehuatly aca quichiua ynicniuh tlauana liztica, anoҫo neuanyolcatiliz tica, anoҫo ynic vel ynnehuan ychtequizque: auh ycay quincaua ynq^nteneuazquia ynqual tin ynitechpatzinco yntotecui yo Dios momauhtitinemi yc quitlacoa yehuantin yniyeliz ynaltepetl, noyniyollaliloca y ninpaleuiloca yn altepeuaque.	
¶ Ynic chiquacentetl teotenauatilli mitznauatillacaualtia in amo titetentlapiquiz, amono cacamanaltica yn anelli titetētlapiquiz.	
Ynin teotenauatilli mitzna uatia ynacte ti Christiano ynayctecocoliliztica, anoҫo camanaltica titechicoytoz titet epotzitoz ynteixpan anoҫo teyxpan, amono tetech tiztlaca tetentlapiquiz. Nonican motetlacaualtilia yntotecuiyo Dios ynҫaҫoquenami te mauizpololiztlitepinauhtiliz tli anoҫo tetepotzitoliztli, yn techpa innepapātlaca touāpouā: amono [Fol. 94] acaquipaccacaquiz n techicoytoliztli cateoyotica teylpica tlatlacolli ynixquichcauitl ītemauizpoloani motla tolcuepaz ymixpan ynoquincaquilli yntemauizpololiztli, quitoz macamo xinechneltocacan caoniztlacat caҫan none xicoliztica notecocoliliztica a moqualli oniquito ynitechpa ynonamechteneuilitechicoyto liztica. Yuan cenca quitlacoa y nin teotenauatilli yntetlatlacolnextia yntetlatlacol pantla ҫa ynamomachoya: noyntetechtlatlacoltica chicotlamatiyn manel amo quittaintetlatlacol lachiual. Noyehuatl quitlacoa ynteotenauatilli ynaquin tlaue lilocayoticatetech aquallachia quichicoytta yntequalnemiliz ynҫantetech quitlamia yntlatla colli ynamotlatlacolli ҫanquallachiualiztli. Auh ochualca y nic tlatlacoa yniuicpa ynteote nauatilli ynaquin quinchicoytoateopixque ynixiptlatzitzi uan yntotecuiyo Dios, anoҫo ytla yntech quitlamia tlatlacolli: ynixquich occequiynnican momelauazquia yeomo tenquixti ypan ynontetl nelto coni, oncan mopoaz.	
[Fol. 95] ¶ Ynic chicunautetl teotenauatilli mitztlacaualtia yntoq^chtli ynticiuatl yn amo tiquele uiz ynteciuauh ynteoquichui.	
Ynipan chiquacencetl teotenauatilli ynomoteneuh, omotetlacaualtili yntotecuiyo Dios ynipaccachiualoca ynix quichtlaelpaquiliztli, ynic ayac tlaelpaquiliztlachiualizti ca tlatlacoz: auh ynaxcan ypan ynin chicunauhtetl motetlacaualtilia ynixquich yelehuiloca yntlatlacollaelpaquiliz tli: ynic ayac yyollocacopa q^ micoltiz quimonectiz yncatzauactlauelilocayotl, noynicayactlatlacoltica teyxelehuiz amono moyecchichiuaz aqual lalnamiquiliztica ynic elehuiloz. Yuan ynin teotenauatilli mitztlacaualtia yn acte ti Christiano yn amo timomama toca quequeloz, amono titematocaz motechpa anoҫo tete chpa ynic tiquizcaltictlaellalnamiquilizpapaquiliztli. Auh xicmatican yn an Christianotī caamo ҫaniyo inic antlatlacoa yniquac anqueleuia tlatlacoltica ynnamiqueque, canoyuan anq^tlacoa inchicunauhtetl teo tenauatilli yniq^c ica amoyollo anqueleuia [Fol. 96] tlatlacoltica ynnepapancatzahuac tlalnacayopa paquiliztli, no ynnepapan ciua, ynnamiqueque anoҫo ycno ciciua, ynichpuchnenque, ynci uatlauelilocaualtin ynauilnen que, auh ҫannoyuh ynnauatil in ciua ynquipiazquey yntechpa ynoquichtin.	
¶ Ynic matlactetlteotenauatil li mitznauatia amo tiqueleuiz ynteaxca yntetlatqui noyuan yntleyntetechpuhtica.	
Ynipan ynchicontetl teote nauatilli ynyeomomelauh otinauatilocynacte ti Christiano, yn amo tiquichtequiz ynte axca yntetlatqui. Auh ypan ynin matlactetl mitzmonauati lia yntotecuiyo Dios ynatle tiqueleuiz ynnepapan ҫaҫoquenami teaxca tetlatqui, ynicticcuiliz ynaxcaua yntlatquiua. Noyca ynin mandamiento tica ualtilo yn acte ti Christiano, amo monexicoliztica tiq^leuiz yntemauiҫo yntetlatocayo yn anoҫo ymmauiztequitl, maca mo tlaueliloca tlachiualticatic motechtiznequiz, amono nepoaliztica timomauiҫotllaniznequiz: yehica matitlatlatoleua ynamoq^llaeleuiliztica, matetech [Fol. 97] tictlami tlatlacolli, ynic tictecuiliz yntenemactequitl, Camochiy quitlacoa ynin teotenauatilli.	
¶ Nican otlamico nican tzonquiҫa ynimelauaca ceceyaca im matlactetl teotenauatilli, auh motzonquizcateneua caoccan quiztica, Ynic ceccan ytechpo ui ynitlaҫotlalocatzin yntote cuiyo Dios: yehuatly, quitoznequi, cayniquac yntlaneltoca ni Christiano vel quimotlaҫotilia yntotecuiyo Dios inicay, mochipa quitlalcauia yniyolli tlacolocatzin, yuan quimopia lilitinemi yniteotenauatiltzin ynipan mochiuacapia ynica mo quimotlatlacalhuiliz, anoҫo ynic amo ypan vetziz ynīq^lantzin ynitlaueltzin, ҫan mu chipa quimocuitlauia ynic ypā nētinemiz ynteotetlaҫotlaliztli. Auhynic occāquiztica inte chpoui ynītlaҫotlaloca yntouā pouā: yn ōcā tinauatilo yntiquī tlaҫotlazq^ yniuhtitotlaҫotla. Quimelauaca ytoznequiy, ca ynq^nin titomalhuia, noynq^nin amototech tictaxitlani īaqualli ynayectli teneuhcayotl, ҫan noyuhquiy tetechpaticnequiz que ymmochiuaz.	
[Fol. 98] Auh yntlayuhticchiuacany, ic tictlacamati ī Mandamientos cayntlanellitictlaҫotla yn tote cuiyo dios ayctictlatlacalhuiz tlatlacoltica, noyntla tictlaҫo tlaz mouampo amo mizquiztica ticpopoloz, amono tictequipachoz, amono ticcuiliz y ninamic, amo tiquichtequiliz amo tiqueleuiliz yni axca ynitlatqui, amono tictētlapiquiz, ҫanticnequiz ytechpa yninemaquixtiliz ynineyollaliliz in tleynmotechcopa tictlaҫonequi. Ycneci caynizquitlamantli ypantlanauatilo ymmatlactetlteotenauatilli, ytech tzacuhticaytechpachiuhtiuh ynin ontlamantli, Ynic centlamantli ymauiztlaҫotlalocatzin in totecuiyo Dios, Ynic ontlamātli yntlaҫotlalocayntouanpoā.	
Yeomomelauhcapuh ymma tlactetl ynitenahuatiltzin yntotecuiyo Dios. Auh yenican ompeua ontzinti ynimela uaca tenquixtiloca ymmacuiltetl ytenauatiltzin ynsancta yglesia yntechmonauatilia yntic piazque yuan ticchiuazque y niuh teotenauatilpan tinauatilo: yehica mochitlacatl ynauatil [Fol. 99] mochiuhtica ynquilnami camatiz, cateoamoxpan mitoa yntinopiltzin xiccaqui yni tenonotzayatzin ymmotatzī Dios, auh macamo xiccaua ynitenauatiltzin ymmonantzī sancta Yglesia, cayntlayuh tic chiuaz teoyotica titlapihuililoz ytechpa yni graciatzin yn totecuiyo Dios.	
¶ Ynachto ynicenteotenauatil tzin yntotlaҫonantzin in sancta yglesia, yn Domingotica yuan ylhuitl ypan vel centetl Missa mocaquiz.	
Yehuatl ynic centetl ynitenauatiltzin yntonantzin sancta yglesia, tenauatia ynamoҫan nenquiҫaz ynilhuitl pia loniҫan yectlachiualticamixcauiz. Auh ypampa caytechpa ynteomauizyotl nican tlal ticpac atle occentlamantli yn teo Missa ynilnamicoca ynimiquitzin yntotecuiyo Iesu Christo yehica quimmonauatilia yntonantzin Sancta yglesia yntlaneltocanime Christianome ynquittazque vel centetl Missa ynipan yncecentetl ylhuitl pialoni.	
[Fol. 100] Auh xiquitta ynacte ti Christiano, caamo motenauatilia yn sancta yglesia yn ҫanyyoachiton Missa mocaquiz: cavelcē tetl: auh yehuatl motocayotia vel centetl Missa yntixpanpe ua ynnotixpantlami, ynacan ti quiҫazque ynoquicmochiua y noq^ctlamiz. Yuā amonauatil mochiuhtica yn an Christiano tin yn antlamatcayezq^ in amo yeyan ynteopan yniquac missa mitoa, ynamo ammiylacatzoz que teuicpa amo auic tlachializtica, ҫaniuicpa yn Missaxitlachiacan yuan amoyolo tlal namiquilizticaāquilnamiquiz que ynteomauizyotl yn oncan Missa ypan mochiua: auh amo tlatlacolpinauhtia ynic niman ammamana amixtotomauh ca tlachia, yniq^c canapaҫantle yn tonanquicaqui anquitta. Yuan nican ammachtilo yn anChristianotin ytechpa ynittalocatzin yn sancto sacramento, yniquac Missa ypan macocui, ca yntlaytla amechixeleltia ynica uel anquitta, xitlatemocā amo tlachializtica anoҫoximoyey ā q^tzacā ynic yxq^chcapa vel an q^ttazq^ sacramēto. Yuan ximi maticā ī ā xp^ianotin caamoteo nauatil [Fol. 101] mochiuhtica ynanquit tazque Missa ynilhuitl ypā pia loni: yehica amoyollocacopa xictzonquixtican yn amopial nauatil, macamo amotechcopa moneq^z yntecuitlauiltiliztica pinauiztica yn anualhuicozq^ ynteopan, yniuhq^ pipiltotonti yntepixq^ mumuztlae quinual nechicotiui ynteopan. Auh yn oc Missamitoa macamo oncā ammononotztiezq^, ҫā ammo cauhtiezque ynicamoyca yna motlatol antetlapololtizq^. No yuan ynocmitoa Missa ayac q^ quiztinemiz ynteopan, amono teopan ythualco nenenentī nemiz, ҫantlamach yamancayotica yuan amoyollocacopa anquittazque Missa. Auh oc mochi ynamechtlapololtia, yca amoyollo anquitopeuazque amotechpa ynixquichcauitlan quittazque Missa, caycay anquimelauhcachiua ynic centetl ynitenauatiltzin yntonantzin Sancta Yglesia.	
¶ Nican monez camachiotia yncexiuitl ylhuipializtli, ynin pialnauatil mochiua ynyehuan tin ynnicā tlaca Indiostin, ynic quipiazque yuanypan quittaz que Missa.	
	
¶ La circuncision, yninequatequilitzin yntote. Iesu Christo.	
¶ Ymilhuitzin eyntin tlatoque ymmoteneua Epiphania.	
	
¶ Purificacion, yniquacmoteochiua Candelas.	
	
¶ Anunciacion, yniquac Sant Gabruiel quimotlapalhuico, yn sancta Maria.	
	
¶ Ymilhuitzin sant Pedro, yuan sant Pablo.	
	
¶ La assumpcio, yniquac omotlecahuiinilhuicac yn. S. Maria.	
	
¶ La natiuidad, yquac omotlacatilitzino ynsancta Maria.	
	
¶ La natiuidad d^ nuestro señor yniquac omotlacatilitzino in totecuiyo Iesu Christo.	
¶ Inilhuitzin, S. sacramento.	
¶ Yuā ynixq^chcexiuh domīgo.	
¶ ҫan ynilhuitl ynyeomonezca tlalique ynyeomoteneuhq^ yn nauatil mochiuhtica ynnicā tla ca Indiostin ynquipiezq^yuā y pā quittazq^ Missa, caītla q^tla cozq^ycypā vetzizq^temictia nitlatlacolli. [Fol. 103] ynoccequiyl huitl ymmotenauatilia sancta yglesiaҫan ynyollocacopa, yn quipiezque yuan ypan quittazque Missa.	
¶ Yzcatqui ynezca ynq^nin ye loaz ynteopā yniquac mocui cachiua vey Missa.	
Yniquacteopanticalaqui in acte tiChristiano, yntlaon catlateochiualatl yctimomachiyotizyctimatzeluiz cachi quicētlamantli teoyotica quimaceua ynquicui.	
¶ Ynic centlamantli, yolchipa ualiztli.	
¶ Ynicontlamantli, ynipopololoca yntlatziuhcayotl.	
¶ Ynic etlamantli, ypopoliuhca yntepitoton tlatlacolli.	
¶ Ynic nauhtlamantli, ynitlapi uiloca yntlalticpacayotl.	
¶ Ynic macuillamantli, ynitechololtiliz yntlacatecolotl.	
¶ Ynic chiquacentlamantli, yni paleuiloca ynicmocahuaz yntlatlacolli.	
¶ Auh yntlacayamo valmoquixtia ynteopixqui ynquichi uaz Missa, amo tiquiquiztinemiz amono titlatlatotinemiz ҫan titlamatcatlatlatlauhtitiez yno quic ayamo peua Missa.	
[Fol. 104] Auh yniquac yancuican peua ymmitoa Nehuapol timotlanquaquetzaz, yuan yniquac mi toa. Gloria inexcelsis Deo. Ni man timoquetzaz auh yniq^c mitoa Euangelio notimoquetzaz yuan yniquac yepeua ni man Cruztica timomachiotiz noyuan ticquixtiz yn mosonbrero ypampa cayntotecuiyo Dios oncan mitzmononochi lia, maciui ynamo ticcaqui, no yniquac mitoa ynipan Credo & in carnatus est. qn. ynamonauacopa yuan omonacayoti tzinoco yn totecuiyo IESV Christo, niman yquactimotlan quaquetzaz auh oc yuhtiez y nixquichcauitl yeomocemito & homo factus est. Auh yniquacy occeppa timoquetzaz. Noyniquac mitoa. Gratias agamus domino deo nostro, timotlanquaquetzaz auh ynoyuh mito occepa timoq^tzaz. Tel yniquacpeua ylhuixochi pasqua ynixquich cauitlacitiuh occePasqua ymmoteneua Spiritusancto amonetlanquaque tzaloz ҫannepechtecoz, yniquac mitoa Gratias agamus domino deo nostro. Auh yniquac mitoa Sanctus, Sanctus, Sanctus [Fol. 105] timotlanquaquetzaz no expatimeltepiniz, caycay ma uiz ylnamico yn Dios tetatzī ynDiostepiltzin yn Dios Spiritusancto ynnelli ҫace teotl. Auh yniquac ynteopixqui qui macocuilia ynsancto Sacramēto yuicpatzinco ticcemittaz, ticmoteotiz ypampa caoncan moyetztica ynitlaҫonacayotzin yntotecuiyo Iesu Christo ynictlacatl oquichtzintli, yuā yniteoyotzin, notiquitoz ynī oracion. Noteoue notlatocatzine timitztocenteomachitia yuan timitztoyecteneuilia cayca ymmo sancta Cruz oti quimmomaquixtili yncemana uactlaca. Noyuan yniquac yn Sacerdote quimacocuilia ī Caliz ticmoteotiz yniticmoyetz tica, caytlaҫo eҫotzin yntotecuiyo Iesu Christo ynitech mo cenquiz cayetztica tlamauiҫoltica ynictlacatzintli noynicteotl, yuan oncantiquitoz yni oracion. Totecuiyoetimitz totlatlauhtilia mayxquichtī yntlalticpactlaca ymmomaceualhuan xiquimmocno yttili yn tiquimmomaquixtiliica ymmo tlaҫo eҫotzin. Auh yniquac yeomotemoui yn Caliz nimā expatiquitoz [Fol. 106] yn Credo, ynic tiquicnopilhuiz yntlatlacolpo lihuiliztli. Noyniquac ҫatepā achi tlanacaztlan valmacocui ynsancto Sacramento timelte piniz yuan ticmoteotiz tiqui toz. Totecuiyoe moteomactzinco nocontlalia ynnoyolia nanima yn oticmomaquixtili, auh yniquac yequimocelilizne qui ynteopixqui yn sancto Sacramento, noyuan expatimeltepiniz tiquitoz. Totecuiyoe caamonolhuilamo nomaceual ynic nitic timocalaquitzinoz maҫan xicmitalhuitzino ymmotlatoltzin caycpatiz ynnoyollia ynnanima, auh ynix quichcauitl tlamiz ynMissa timotlanquaquetzticaz, yuan ynyeotzonquiz ynyeomoteteochiuili ynteopixqui, ocnotimoquetzticaz yn ocmitoz ҫatepan Euāgelio, noyniquac motlanquaquetzazteopixqui yquac notimotlanquaquetzaz auh ynyeomito Euangelio ni man oncan xicmoyecteneuili yntot. D. ynictiaz. Yuā yniq^c Visperas mitoa ynyepeua Magnificattimoq^tzticaz inixq^ch cauitltzonquiҫaz oracion.	
Auh yniq^c inamo mocuicaeua missa mochipa ҫātimotlāq^q^tzticaz [Fol. 107] ҫan yyo yquac ymmitoa Euangelio timoquetzticaz.	
¶ Ynic ōtetl ynitenauatiltzin sancta Ygp^ianeyolmelaualoz cexiuhtica yxpā ynteyolcuitia ni, noyq^c ynaca yemomiquiz yximati cocoliztica, noyquac tlaceliznequiz.	
Yntonantzin sācta yglesia motlanauatilia ytencopatzinco yntotecuiyo Dios ynipan ynic ontetl teotenauatilli, cayntehuatlti Christiano ticmocuitlauiz motlatlacolneyol cuitiliz. Auh oncāpeuaz monauatil iniquac yetixtlamatiuh yetoquichtitiuh, anoҫo yntici uatl yetixtlamatiuh inyeāq^ma ti yntlein tlatlacolli. Auh ynipany amotlachiual ynyeanq^xi mati, ōcātzintiynamoteonaua til ynamechnauatia ynammoyolcuitizq^ ceppa cecexiuhtica Cainyectli tepiltzin ynvellanonotzalli q^ttitia q^nezcalicaylhuia initatzī intlein q^yolpatzmictia intlein q^nentlamachtia: ynic yehuatl vel quiyollaliz q^paleuiz ynitechpa yninetoliniliz. Auh no yuhq^y ynaua til mochiuhtica ynq^lli tepiltzī Xp^iano ynineyolcuitilizpā y noma quitempoaz q^toz yxpā ynteoyotica [Fol. 108] ytatzin teyolcuitiani, ynixquich ynitlatlacolla chiual ynquitlacoa ynianiman, ynatlequimauhca ynayaz ynnoatle quipinauizcauaz, ynic yehuatl ynteoyotica ytatzin vel quimopatiliz ynianiman, noynic vel quimoyollaliliz. Auh amo ҫanyyotecennauatil yntetechcopa mochiuhtica ynic cecexiuhtica neyolcuitiloz, caҫannoyuan motenauati lia yn sancta yglesia, ynaquin cenca mococoa inyetlanaui ma niman moyolcuiti, ynic amo tlatlacolpan miquiz. Auh yntla yquacyemomiquilizpan ynauelneciz ynteyolcuitiani yca, (ytetlaocoliliztica yntotecui yo Dios) timomaquixtiz ynacteti Christiano yntla moyol toneuiliztica mochoquiztica cenca mitzchoctequipachoz ynixquichmotlatlacol, yuan in tlatimonetoltiz yntimoyolcui tiz yxpan ynteyolcuitiani ynyetipati. Yuā amehuantin ynā Xp^ianotin ynamococolizpā macamo xicchia cā īyeamouiti ynicammoyolcuitizque: ҫā oc qualcan ynayamo amechouitilia ynamococoliz ynayamo poliui yn amotlatol, anuallazque [Fol. 109] anoҫo amechualuicazque ynamocniuan yxpan ynteyolcuitiani. Noyuan tecennauatil mochiuhtica yntechpa yntlace liani ynic achto moyolcuitizq^ yn ayamo tlacelia. Auh quenī timoyolcuitiz ynacte, noynq^ nintitlaceliz, quinnican ticaquitiloz ypanynicaquizticate machtiliztli yn etetl yuan ynnauhtetl Sacramentos, yehica nican ticpouhcamatiz.	
¶ Tenonotzaliztliynamo veyac ynic moyollotlapaltilizq^ ymmoyolcuitianime.	
Xicmatican ynamehuantin yn annopilhuan ynnican a monoque ynic ammoyolcuitizque, vel nelli mochintin tlatlacoani yn tlalticpactlaca, cequin vel veueintin cequin amo veueyntin: auh ynizquintin yn techmonequi ynipaleuiloca in neyolcuitiliztli, ynicteoyotica chipaualoz ynimaniman. Auh ypampa canel titlatlacoa ni ynacte yntimoyolcuitiznequi, macamo xipīnaua macamo ximomauhti inicticnextiz motlatlacolyxpan ynteyolcui tiani, ynyequimomachititzinotica yntotecuiyo Dios ymmochi [Fol. 110] mitzmopopoluiliz, ma nelquexquich atlapoalli noyn manel ocnoixquich temamauh ti, yntlamochiticmelauhcaitoz ymmoneyolcuitilizpan. Yehi ca ytechpatzinco yntotecuiyo Dios namechnemachtia ca nican nica nixiptla yntote. Dios, ynicneyolcuitilizpan namechcaquiz, noynicnamechtlaocoliz yntlein oanquitlacal huique yntotecuiyo Dios yn a motlatlacollachiualtica. Maye cuele mayecuele yn annopilhuan ximochicauacan xicmocuitican ynixquich ynamotla tlacol xicpatican xicqualtilican yn amaniman neyolcuitilizti ca macatle ypan xiccauacan yn tlatlacolli mayc mouitili ymmictlan texcalco: caycay amouicninoquixtia innamech nemachtia caninocencauhtica, ynic namech yollaliz teoyotica, noynic namechtlatlacoltomaz ytencopatzinco yntotecuiyo Dios yntla antlatlacolto maloni.	
¶ Nican ompeua ynamo veyac neyolmelaualoni ynic ceceme moyolcuitiani vel quimatiz q^ ynquenin moyolcuitizque no ynteyolcuitiani ynq^nin tlatlaniz [Fol. 111] tlatemoz neyolcuitilizpā.	
Achtopa nemachtilo cainiyna moueyacneyol melauh machti loni, canican te neuhpouhtica y nic motecpancapoaz tlatlacol li ynyeomochiuh, noynic netla temoliloz ytechcopa ynneyol cuitiliztli. Yehica caynin tlatla liltecpantli yceceme moyolcui tiani çanquimocuitiz yntleyn tlatlacoltica oquichiuh, auh qui cauaz ynocceq^ ynnicā motene ua ynamo oq^teq^panocachiuh.	
¶ Cuix ticmati motlalnamiqui liztica nopiltze ynDoctrina christiana nemachtiloni?	
¶ Quezquitlamātli ynitechpa ticmati? xinechtempouili.	
¶ Cuix titlaceliani? cuix mochi uil yntlaceliliztli?	
¶ Cuix quemmanian yniquac monauatil otictlatziuizcauh y niceliloca ynsacramento?	
¶ Tleycatleypāpa ynoticcauh?	
¶ Cuix ticpie yn Sancta Bulla ynitetlaocolil sancto Padre?	
¶ Yequexquichcauitl nopiltze yntimoyolcuiti?	
¶ Yniquae otimoyolcuiti yntī quito, cuix mitzteochiuh ympadre [Fol. 112] yn padres caamo totatzine.	
¶ Catlehuatl ypampa yntlatla colli ynamo yctiteochiualoc: Yzcatqui notatzine.	
¶ Nimitznemachtia nopiltze caye velnelli yntiquitoa caamo ynteopixqui omitztlatlacolō caamo velotimoyolcuiti amo notitlatlacoltomaloc. Yehicay monequi occeppa yn axcan mo chi melauac yctimoyolcuitiz, auh oncan xicpeualti yn otiteochiualoc.	
¶ Cuix ticchiuh tlamaceualiztli ymmoneyolcuitilizpan ynic omitznauati ynteopixq^? Ayamo nicchiuh, tleycatleypā pa amo tictzonquixti? xinechylhui nopiltze catlehuatl yntla maceualiztli inticchiuazquia? anoço catly ycotonca ynayamo oticchiuh?	
¶ Yniquac timoyolcuiti yntino piltzin, cuix oticchicocauh ytla ymmotlatlacol anoço ticpinauizcauh ticmauhcacauh anoço otictlati otiquinax: Caq^ma ca notatzine: Catlehuatl intla tlacolli yn otictlati yxpā ynmo teyolcuiticauh: Yzcatq^. Auh yeq^zq^pa yn oticpinauiztlati?	
¶ Maxicmatinopiltze caipāpa yn otictlati motlalacol yxpā ynteyolcuitiani, [Fol. 113] yc otiquitlaco ymmoneyolcuitiliz ynamo ypan titeochiualoc, çan yc occen tetl yancuican vey tlatlacolli oticchiuh, ynic oticpinauiz cauh anoço ynic oticmauhcatlatilli ynteyolcuitianimotlatlacol. Yehica nopiltzexicyan cuicapetlalti in moneyolcuitiliz, auh oncan xontlaana xicpoa ytech pa ymmomelauhcaneyolcuitiliz, yuan xicmocuiti ymmotla tlacol ynoticchiuh ynic otictla ti neyolcuitilizpan motlatlacollachiual.	
¶ Cuix mitzyolitlacoa mitzchoctia in motlatalcol ynipāpa cayyolitlacoloca yntotecuiyo Dios? Caquemaca notatzine.	
¶ Cuix moyollocacopa timoce mixnauatia ynitechpa ymmotlatlacol, yn ayoquic axcampa titlatlacoz? caquemaca.	
¶ Cuix tinamique? cuix itlamo netol ticchiuh?	
¶ Tleyn motequiuh? tleyn mo netlayeeoltiliz?	
Nopiltzeyeticmati catimo yolcuitico, auh ycotiualla. Yehica xicmelauhcapoa ynixquichtiquilnamiqui motlatlacollachiual, ymmanelcenca miyec ymmaneltemamauhti, camochi [Fol. 114] mitzmopopolhuiliz yntotecuiyo Dios yntlamela uaca mochiticnextiz. Amono tech xipinaua amono ximomauhti, caamonehuatl yntinechilhuia çan totecuiyo Dios in nechmixiptlayotitzinotica.	
¶ Ynic centetl ynitenauatiltzī yntotecuiyo Dios mitznauatia tictlaçotlaz ynicelteotl Dios.	
¶ Cuix ticcenneltoca ynizqui tlamantli ynitechpouhtica ynteotlaneltoquiliztli? cuix noço otimoyoltzotzon yntleyn teo yotl ytechpa?	
¶ Cuix otictetz auh neltocac ymmotemic? cuix noço ytla y tech otictetzauh yttac ynamo motemicpan?	
¶ Cuix quemmaniā oticchiuh yntlateotoquiliztli ynyeuecauh yuh mochiuaya? cuix ytla mixpanchiualoc yntlateotoquiliztli?	
¶ Cuix aca ticitl teixcuepani o ticnotz? cuix ticneltocac yniteyxcuepallachiual?	
¶ Ynic ontetl teotenauatilli amo tictlapicteneuaz ynitocatzin Dios.	
Cvix ytla oticneltili ynamonelli anoço ynayamo velticmati [Fol. 115] Iuramentotica yca ynimauiztocatzin yntotecuiyo Dios, anoço yca ynītocatzī yn Sāctome, anoço yca yntleī tlateochiualli?	
¶ Cuix mochiuil ymmotiamic ypan ymmotlanamaquilizpan yntictlatlapicteoteneua yniztlacatiliztica? anoço cuixçan ylihuiz tlatolpan oticteneuhtiquiz ymahuiztocatzin yntotecuiyo Dios Iuramentotica? ynaçotiquito caquimomachiltia yn Dios yzcatqui cruz?	
¶ Cuix imixpan Iusticiatin quē manian oticchiuh Iuramento? cuix achto otimotlalnamictemoli ynic amotiztlacatiz çan y nicmelauactiquitoz ynitechoa motlatlaniloca? cuix nelli cuix melauac ynotiquito anoço amocxinechilhuinopiltze amo ximomauhti.	
¶ Cuix ytla ytechpa timonetol ti ynayamo tictzonquixtia yn ayamo oticchuh?	
¶ Ynic etetl teotenauatilli, yn Domingo yuan ynilhuitl ypan atlettayz tlalticpac tequitica, çantiquixcauiz ynteotlatequi panoliztli.	
[Fol. 116] Cvix ytla otictequipano y nipan ylhuitl pialoni, ynipampa yntlalticpac netlayecol tiliztli anoço ocnoytla ypāpa?	
¶ Cuix quemmanian motlatzi uiliz ypampa yn Domingotica yuan ynilhuitl ypan ticcauh ticpolo Missa? xiquilnamicyto quezquipa.	
¶ Cuix itla tlatlacolli oticchiuh yntlateochiualteopan?	
¶ Ynic nauhtetl teotenauatilli tiquintlacamatiz ymmota ym monan.	
¶ Cuix tiquimpaleuia tiquintla camati ymmota ymmonan no yn veuetque? aço tiquimpinauhti tiquintolini tiquintzotzocatolini ynīuictitlatlamet? 	
¶ Cuix tiquimmocuitlauitinen ymmopilhuan yuan ymmochā tlapacholhuā ynitechpa ynima niman? ynic quittazque missa ynilhuitl ypan, yuā ynic moyol cuitizq^ cecexiuhticano ynī co colizpan, yuā ynic amo mome catitinemizque amo tlauātinemizq^ amono occeq^ tlatlacolli q^chiuhtinemizq^. Yuā ynitech pa ynīnacayo cuix tiquimma ca ynintechmonequi?	
¶ Cuix otiquimpinauhti otiquī mauizpolo ynteopixque? [Fol. 117] anoço atetlacamachiliztica ymixco ymicpac[--]?	
¶ Ynic macuiltetl teotenauatil li ayac momacmiquiz tecoco liliztica.	
¶ Cuix aca momaotecocoliliz tica omic? cuixnoço oticmicti anoço motlaueltenauatiltica omictiloc?	
¶ Cuix aca ticmiquiz eleui yn oticocoli? anoço aca mouāpo y tech tiqualantinemi tecocoliliztica?	
¶ Yntehuatl tiçiuatl xiquito yniquac totztiticatca cuix ytla ticnecchiuh ynic otimotlaolini li ynic otimotlatlaxili?	
¶ Ynic chiquacentetl teotenauatilli amo ticiua auilnemiz.	
¶ Quezquintin ynciua nopiltze yniquac ynyeotimoyolcui ti ynintech otitlatlaco?	
¶ Yyehuātin ynotiquinteneuh quezquintin ynteoyotica namiqueque?	
¶ Yncecemeo, quezquipa ynin tech tacic?	
¶ Auh quezquintin ynamo tenamicuan?	
¶ Ymmomecauan ciua ymmochintin otiquinteneuh, cuix aca ce anoço q^zquītin yyeuecauhti ca tiquinuicatinemi tlatlacolla chiualtica? [Fol. 118] yeq^xquichcauitl yn tiq^nilalcaui, cuixmochā cate?	
¶ Yemochintin ynotiquinteneuh ciua ynintech otitlatlaco cui xaaceme ynyehuan motla camec ayoan? anoço quenquin notza monamic? quezquitlamanpan mouanyolque anoço yuan yolqui monamic?	
¶ Ynceme yehuano ciua cuix ychpuchtlicatca? cuixoticxapo tlaccuix oticuili ychpuchyo?	
¶ Cuix aca īceme ī omoteneuh q^ cuix ciuapaleq^ cuix monetol tiani yxpātzinco yntot. Dios?	
¶ Cuix aca ciuatl teoyotl oticteneuili? tiquiztlacaylhuiy, ynic çan ytech titlatlacolpaquiz cuix ticneltili ynticteneuili?	
¶ Cuix mochiuil yntlauanaliztli? quezq^pa ynotixocomic oti motlapololti? tleyn tlatlacolli ymmotlauanalizpā oticchiuh? cuix otiq^to ynayamo titlauaca peua matitlauanacā manoço ti tetlauantican ynic vel titlatlacollachiuazque?	
¶ Cuix oticquanacatl yniquac neçaualizpan?	
¶ Cuix otimoçauh otitlaqualiz cauh yniquac monauatilpan?	
¶ Cuix titetlanochiliani? yeq^x quichcauitl ynyeictimotlayecoltitinemi? [Fol. 119] tlein otimacoc ynipampa?	
¶ Cuix nepanotl ammocelia ytechoa ynamonenepanoliz na cayo? canel annamīqueque, aço yniquac motech aciznequi inteoyotica monamicac otimo cuicuilia timonenenequi. Ynçā yctictlalcauia? anoço yniquac ammonepanoa ynamiximati nacayotica, cuix onca yntlacaxinacholoyan? anoço cecni?	
¶ Xiquilnamiqui yntinopiltzī aço ytla occentlamantli tlaella tlacol paquiliztli ypan otiuetz ynayamo nican oticteneuh, yan muchi xinechnextili ynic vel neltiz moneyolcuitiliz.	
¶ Ynic chicontetl teotenauatil li amo tichtequiz.	
¶ Yntehuatl cuix ytla otiquich tec otictecuili? tleī catlehuatl?	
¶ Yniq^c quēman otitlanamacac, ynotimotlacoui, ynanoço otimotlapatili, cuix oncā otitexixico motiamiquizpan?	
¶ Cuix tetech titlayxtlapan ynipampa monepapantlatqui anoço yca ymmotomines? yntitetlatlaneuhtia ynic yehuantin yntlatlaneuhque mitztlatlaneuhcuepilizque [Fol. 120] ynamo yx quich ypatiuh catca ymmotetlatlaneuhtil? xiquito motla tlacoltequiuh ytechpay.	
¶ Cuix ytla ticcouh yntlachtec tli ynticmatia yniuhqui? cuix noaca tiquilhui xiquichtequio canimitzcouiliz caueca nicnamacatiuh, anço otiquilhui maticnepan ychtequican?	
¶ Cuix aca oticnonotz intiquil hui maxinechpaleui canictiamic xixicoznequi cetlacatl anoço miecctlaca? yehica nocni hue xicneltili ynniquitoz itech pa ynnotiamic, çannē oncan xiquito mane nicoa camiec ypa tiuhy. Auh ycoquicouhque yn tiquixixicotlatlalili, yuan ycmitzmacaque ynamo ypatiuh catca ymmotiamic.	
¶ Cuix ytla teaxca oticpepen ca yttac ynticmaxcati macihui yntiquixima ynaxcahua? anoço amo ticnecchiuh ymmomaquixtilnauatil ynic neciz?	
¶ Cuix ytla nepapan teotlatq^tl anoço ventli anoço oc ytla ynteopan pouhqui otiquichtec? anoço acaticnonotz yn oncan quichtequiz?	
¶ Yni yemitoa yntlatoque yn tlayacanque yntechpa pouhtica, [Fol. 121] noynoc cequintin yuhque.	
¶ Cuix otiquintlaxtlaui ymma cehualtin ynomitztequipanilhuique? yn amomotlapaloque ymmitzitlaniliq^ ynintlaxtlauil yçāiuhyaq^? çaniuhtiquimihua?	
¶ Yntleyn timacoc ynintlaxtlauil yntlatequipanoque yntiquimmacazquīa, cuix ytla oncan ticcuic ticmaxcati ynintlaxtlauilpan?	
¶ Cuix ytla tlatlaitlaniliztlitla tlayeuiz ychtequiliztli otiquimitlanili ymmomaceuallapacholhuan?	
¶ Cuix tiquintlaqualcoanotz cē tlali yntlayacan tenauatiani altepemamaque, auh çatepan tiq^ntlatlauhti tiquiteq^macac in mochcapetlauā ynic ycnomace ualtzitzintī macozq^ ymmitzauilizq^, anoço mitztilmachi uilizq^? anoço oc ytla tlein nepapan yntiq^nnauati ynmopam pa tlanauatizq^ yehuātin yntla yacanq^? auh atle tlaxtlauilli o tiq^mmacac, anoço ytla otiq^m macacçāq^zqui ynamo q^neneuili ynintlatequipanoliz, auh y ni amo omaq^ ītlateq^panoq^.	
¶ Cuix ytla titenauati mochiuaz, ynquitequipanoq^ cealtepe maceualtī ynamo ynnauatiltequiuh [Fol. 122] anoço acamotlapachol? auh ynitlaxtlauil ticmotechti, anoço yn communidad ticpouh.	
¶ Yni ytechpa pouhtica ī Iusticiatī, cuix oticchicochiuh Iusticia techicopaleuiliztica tetechpa? anoço ypampa yntitecauh ylpi yntitetonquixti yntelpilo yancatca ytla tichtaca macoc?	
¶ Ynic chicuetetl teotenauatil li mitztlacaualtia amo titeten tlapiquiz.	
¶ Cuix aca tictētlapiqui ytech tictlami yntlein amo nelli?	
¶ Cuix ticauilquixti ticmauizpolo ynaca mauiztiticatca?	
¶ Cuix teixpan oticnexti cuix tlatoltica tepan oticmoyauh in tepinauhtitetlatlacol, ynayamo machoya yn çanoc mocel ticmatia?	
¶ Ynic chicunauhtetl teotenauatilli mitznauatia amo tique leuiz ynteciuauh.	
¶ Cuix otiteyxeleui tlatlacolti ca mocenyollocacopa?	
¶ Cuix mitic otiquito y nopiltze, maaca nechnequi maaca necheleuitlatlacoltica?	
¶ Cuix ytlatlaelnacayopaquiliztli vecauhtica tiquilnamic tinenca yn vel ticnequia ymmaneltini? [Fol. 123]	
¶ Cuix oc ytla yncatzauac tlauelilocayotl oticchiuhtinenca?	
¶ Ynic matlactetl teotenauatil li mitznauatia amo tiqueleuiz ynteaxca yntetlatqui.	
¶ Cuix yca otiqueleui ynteaxca yntetlatqui yntiquichtequizquia yntlaxiuelitini?	
¶ Notlaçopiltze yeotimoyol cuiti yeoticchipauh ynmaniman ynicmotechpa otictlaz moneyolcuitiliztica motlatlacol. Yehica ynaxcan muchipa ximopixtinemi ynitechpa, auh macayoquic tictlatlacalhuiz yntotecuiyo Dios yca ymmo tlatlacollachiual catca, amono quenami occequi ticchiuaz.	
¶ Cocoxqui ytlatlanilo ca ynyeomoyolcuiti.	
¶ Nopiltze yntla occenca titlanahuiz ynipan mococoliz, cuix axcampa ticmocnoytla nilia yn Sancta yglesia occentlamantli yn Sacramento ynitoca teoyotica temachiyotiliztli techicaualiztli?	
¶ Nican teneuhtoc ynamo veyac tenonotzal nemachtiliztli ynintechpoui ynaquique te nauatlatalhuizque ynneyolcui tilizpan.	
[Fol. 124] Nican annemachtilo ynamehuantin ynquemmani an neyolcuitiliz pan āquīpaleuia ynteyolcuitianime teopixq^ yn amo quimati ynintlatol moyol cuitianime, auh ynic vel quinteochiuazque amechpepena a mech yxquetza ynic anquinna uatlatol cuepilizque ynic anquicaquiltizque inin tlatlacol. Cano annauatilo ynic vel vey amonauatil mochua ynic ayac anquinextilizq^ ynayac anquil huizque yntlein oncan oamech ylhuique ymmoyolcuitianime, ynic anquimelauilizque çan yyo ynteopixqui ynquinyolcui tia. Auh yntlateyxpan anoço ychtaca anquinextizque yntetlatlacol ynneyolcuitilizpan o mocac, ynicay temictiani tlatlacolli anquichiuazque. Yuan yntlaquemanian teyxpan neciz machoz ynamotlatlacol, anueitlatzacuiltilozq^: cainiuh quichiuay amomelauac quitzō quixtia ynteoyotica ynintequi nauatil macoca.	
¶ Ynic etetl ynitenauatiltzin sancta yglesia tenauatia tlaceliloz ceppa cecexiuhtica ynxochipascua [Fol. 125].	
¶ Ynin etetl teneuhtoc ynitena uatiltzin sancta yglesia, yntech copatlatoa ynyeueueytlaca yn yeixtlamati ynitechpa yn Christiano yotl yncecexiuhtica cep pa quicelizque Sacramento ynitlaçonacayotzin yntotecuiyo Iesuchristo, caycay mochicaua teoyotica ynimaniman: ca yniquac chipaualiztica celilo yn Sancto Sacramento yc vey gracia spiritu Sancto ycnopilhuilo ynic moyectequipanoz ynqualli yectli, noynic mixnamictopeuaz ynaqualli tlacatecoloyotl. Auh ynaquin yeceppa oquipeualti yntlaceliliztli a noço onauatiloc yntlaceliz tla tlacoz yntlacamo cecexiuhtica yuhq^chiuhtiaz, canel yeynaua til mochiuhtica. Noyuan ynna uatil ynyetlaceliani yntlaceliz que iniquac tlanauhtoque. Auh nauatilo yntlaceliani neyolcui tiliztica quichipauaz yni animan ynayamo tlacelia, noynauatil ayatle quiquaz ayatleq^z yniquac aciz youalnepantla ynimuztlayoc yntlacelizneq^. Tel intlanauhtoc intlamoneq^z vel quimoceliliz ynsancto Sacramento manel ytla oquiq^ca. Auh [Fol. 126] ynquenin omotlali ynSacramento yuan ocmiectlamātli niytetzincolpohui, ynizvalpa mottaz mopoaz ynipan yn nauhtetl Sacramento.	
¶ Ynic nauhtetl ynitenanatiltzin sancta yglesia neçaualoz yniquac motenauatilia.	
Ynin nauatilli tenauatia yna yac chicauatinemi neçaua lizpan nacaquaz, amono oppa tlaquaz yncemilhuitl çan ceppa ynyenepantla tonatiuh, yuā çantepitonyez ynicochca ynyetlapoyaua, ynic amo cocoliz tica ytlacauiz yniyollo yxco. Auh ynneçaualiztli otlaliloc ynic Christiano quitlamaceual tiz nican tlalticpac yninacayo yuan ynictlacnopilhuiz caym muchipa ynicneçaualo tlacnopilhuilo, yuan inic moyolleuaz yniuicpa ynilhuicacayotl. Auh xicmatican yn an Christianome ca yncocoxque ypan ynincocoliz amo nauatilo ynneçaualizpan moçauazque, amono ypan tlacaualtilo ynnacatl yn quexquichcauitl cocoxticate. Auh ynveuetq^ ynilamatq^ inye temotiui epoal xiuhtica, yuāyn telpopochtotōtin inychpopuchxiuh [Fol. 127] totōtin ynayamo cempoaloce xiuhtia, yuā inotztiticate yuan ītlacauapaua conechichitia, no yntlatequipanoa ynelimiqui, ynquintlamamaluica, anoҫo in toca, anoҫo ynocnepapan vey tlatequipanolizili quichiua yn yemochintin nican otenecualoque yntlacamo moҫauazque a mo yctlatlacozque, catlacnelil li mochiuhticate ynic amo mo cauazque yntlacamo ynyollocacopatiz. Tel ayac ycneliloni ynic neҫaualizpan nacaquaz in tlachicauatica, camochitlacatl ycempialnauatil yn nacacaualizpan amo quiquaz nacatl. Yehica yntlaquemmanian aca mococoz anoҫo motlaqualtoliniz, ynquiquaznequiz ynnacatl, achto quicaquiltiz ynteopixqui ynayamo quiqua. Yuan xicmatican yn an Christianome cayn Sabadotica amo neҫa ualoz, yecequema neҫaualoz quiniquac ynipan vetzi yn Vigilia yn Quatro temporas anoҫo Quaresma: auh yntlacamo ypan vetziz yn omito, vel mo quaz cuitlaxcolli, etapachtli, yuan ynintzontecon yuan ynīnenepil ynimatetepon ynnepa pan maҫame ynqualoni yuā yn morcilla [Fol. 128] yca yn eztli yuan manteca mixcauitoc, niman atle na catl ytic neliuhtoc. Auh ynnacatl, longaniza, naca omicicuilli, anoҫo yncuitlapan, mimiliuh ca ynyolcame, auel qualoz ym muchipa yn Sabado, canelnacatl. Tel yniquac yn Pascua ynictlacatilitzin yntotecuiyo Iesu christo Viernes, anoҫo Sabado ypan vetziz, ҫan yyo yquac vel moquaz ynnacatl. Auh ma aca tetech motlami ynquitoz caamo nochan ynninacaqua ҫā techan onimacoc, anoҫo ҫanonicuitlauiltiloc caamo noyollo cacopa ynic onicquac, anoҫo ca onicoanotzaloc caamo niquil namic: cayninmotlatol ynҫan nen yctetech timotlamia amo mitzmaquixtia, cayenelliynca nin tinacaquaz nacacaualizpā (yn acte ynamoticocoxqui) te mictiani tlatlacolli ticchiuaz. Auh yniquac amo velltiquilna miqui cuix nacacaualo anoҫo a mo? Ynayamo tinacaq^ ocachto xitlatlani cuix nacaqualizpan? Ynictichiuhcaquixtizmo nauatil, caamo yn amonemachi liz ticateca timoquixtiz ytech yntlatlacolli.	
[Fol. 129] ¶ Nicā moteneuhcanextia iq^z q^lhuitl catq^ynipā cecexihuitl, īnauatilpialmochiuhtica yn Indiome ynamo yq^c q^q^zq^ ynna catl yuā ycuitlaxcolinyolcame ynqualoni 	
	
¶ Y Vigilia ymuztlayoc Sant Mathia.	
	
¶ Y vigilia ymuztlayoc Sant IVAN Baptista.	
¶ Y vigilia ymuztlayoc Sant Pedro yuan sant Pablo.	
	
¶ Y vigilia ymuztlayoc Sanctiago.	
	
¶ Y vigilia ymuztlayoc Sant Lorenҫo.	
¶ Y vigilia ymuztlayoc Assūsion sancta Maria.	
¶ Y vigilia ymuztlayoc Sant Bartholome.	
	
¶ Y vigilia ymuztlayoc Sant Matheo.	
	
¶ Y Vigilia ymuztlayoc Sant Simon yuan sant Iudas.	
	
¶ Y vigilia ymuztlayoc yn Sanctome.	
[Fol. 130] ¶ Y vigilia ymuztlayoc Sant Andres.	
	
¶ Y vigilia ymuztlayoc Sancto Thomas. 	
¶ Y vigilia ymuztlayoc ynitla catilitzin yntote. Iesu Xp^o.	
¶ Noyuan yn quatro temporas yncexiuhtica nappa mochiuhtiuh, ynic ceppa cayehuatl yn Miercoles yuan viernes yuan sabado ynotzintic quaresma, ynomocuicnextli ynichicome yoc. Ynicoppa Miercoles viernes yuan sabado ynoquizylhui tzin spiritu Sancto. Ynic exppa miercoles viernes yuan sabado ynoquiz ylhuitzin Sancta Cruz [crismon] ypan Setiembre. Auh ynic nappa Miercoles viernes yuansabado ynoquiz ylhuitzī sancta Lucia ypā Deziembre, auh yntlaquemman sancta Lucia yuan sancta cruz ylhuitzin vetzizque ypan miercoles, yn occemiercoles ynchicometica yquac peuaz ynneҫaualiztli Quatro temporas.	
¶ Noynizquilhuitl ynipan vetzi ynQuaresma.	
¶ Yuan ynizquitetl Viernes y nipan vetzi yncexiuitl.	
¶ Yuan y vigilia ymuztlayoc y niualalinivalalitzin [Fol. 131] yn Spiritu sancto.	
¶ Caҫā yzquiyynilhuitlynnicā tlani moteneua, ynnauatil mochiuhtica ynIndiome ymmoҫauazque.	
¶ Y vigilia ymuztlayoc ynitla catilitzin yntote. Iesu christo.	
¶ Ynizquitetl Viernes ynipan vetzi yn Quaresma.	
¶ Y vigilia ymuztlayocininez calilitzin yntotec. Iesu christo.	
¶ Ynic macuiltetl ynitenauatil tzin sancta yglesia tlamatlacte tilizpan centetl moxtlauh ven manaz ymmonepapan pixcaz, noymmonepapan tlauapaualhuan, ynimoteneua Diezmos. Noyuan ticuenchiuaz ytla ytechpa ynquiyacatilia ymmotlatoc ytlaaquillo ynimoteneua Primicias.	
Avh ynic macuiltetl tenauatili, quitoznequi, caynq^x quichticpixcaz ynacte, noyntleyq^ tiq^muzcaltiz yolq^ mote onauatil yntitlamatlactetiliz. Yuā primicias, q. n. caintlein ya catiuh ynyācuicā mochiua ym motlatocpā milpā, yc ytla itech pa ticuemmanaz. Auh yehuatly motenauatilia in sancta yglesia noynto. dios ypāpa cayeuatzī amechmomaq^lia inamoncuhca yn amocochca [Fol. 132] yuan yuelitiliz tica quiqualtilia ynixquich tonacayotl, yehica quimonequil tia ynҫanquexquich yntleyn a mechmomaquilia ytetzinco an quipoazque canel yxquich yyaxcatzin: ynicay ynneuhca yncohca mochiuaz ynteopixque, ynamechtequipanoa teoyotica ynanoҫo teopancalli yc moquetzaz caytechpay poui yn Diezmos. Tel ynaxcan ynitlanauatil ayamo yntechcopa tlatoa ynnican Mexico tlaca, ҫanoc ynceltin ynCastilteca, y pampa cayuhqui ynitechpa oc ynaxcan yntlaocolmochiuhtica yn Sancto Padre ynoc quexquichcauitl quimonequiltiz. Auh yniquac yeoquimotzontequi yeoquimonequilti ynantlamatlactetilizque, ynitechpay ancaquitilozque ynitlana uatil: auh quiniquacy amona uatil yez yn anquimacazque yn Sancta yglesia yni vennemac ymmoteneua Diezmos yuan Primicias, yniuh nouian cemanauac mochiua. Yehuātin quimomachitia yn santo Padre yuan ynto Rey yniquin tlanauatizque yn antlamatlactetilizque.	
[Fol. 133] ¶ Nican ocenquizcatlamico y nimelauaca, ymmacuiltetl yni tenauatiltzin yntonantzinSācta Yglesia.	
¶ Nican monezca ycuiloa ynicacoca Sacramentos.	
Inizquitetl Sacramētos yn axcan quimopielia sancta yglesia, ҫan vel yceltzin yntotemaquixticatzin Iesu christo oquimochiuili, yuan ytech oquimonomatlalilitia ī ayamo motlecauia ynilhuicac. Auh yc teoyotica motecpantiuh mochichiuhtiuh ynteoyotica ynemiliz yntaniman, ynquicelia ytechpa ynSacramento ynipa leuiloca, ypampa caypan yn Sacramentos tlaocolilnemactilo yn Christianome yninmaceual yn tlayhiyouiliz miquitzin yntotemaquixticatzin IESV Christo. Auh yn sacramento quitoznequi, machiotlateochi ualiztliynpanineci, yuā yntea niman yticteoyotica tlachiua ynamo ytto. Mitoa capani ma chioneci, ypāpa catixtelolotica tiq^tta yntleī machiua neq^te quilizpā, temachiyotilizpā, ne yolcuitiliz teochiualizpā, tlacelilizpā nenamictiliz teochiualpan, [Fol. 134] teopixcatilizpan: no teoyotica techicayalizpanyniquac yn teopixqui, yuā obispo quitemaca. No mitoa catey tic tlachiua yn sacramēto, ypā pa, ca ycay, quicelia yn teaniman ynipayo yuā yniteotlapal tiloca, no yngracia īmoteneua ytetlaçotlalitzi ī tot. Dios: yuā q^Celia ocmiectlamantli yn teoyotica tepaleuiliztli in amo yt toni, in auel tixtelolotica tiquit ta, maciui tlaneltoq^liztica vel neltoco, ca yca in catlehuatl sacramento muchi yuh celilo, ca teoyotica ymelauhcapayo inte anima, yniquac tlatlacolcocoliztli ypan catqui: caycpatiy, noyc mopaleuia ī cocoxquitla tlacoani, ynic quimocniuhtia yn totecuiyo Dios, yuan ynic quimottilia yn Gracia, yn oqui poloca tlatlacoltica. Auh ypāpa ca in sacramētos, ipaleuiloca ymaquixtiloca yn teanima mo chiuhtica: yehica xicmaticā yn anxp^ianome, ca amonauatil yn anquilnamicmatizque, yuā an quitempoazque, yntlaquemmā ytechpa antlatlanilozque. Auh chicontetl yn sacramento, ynitenquixtiloca cecentetl, nic nompeua. 	
[Fol. 135] ¶ Inic. j. sacr. itocaneq^teq^liztli.	
¶ Yn nequaatequiliztli baptismo, ca ynelhuayo ypeuhca yn christianoyotl, no ytlatzaquallapoloca ynoccequi yxquich sacramentos: ca yntlacamo ynne papan tlacatlachto quatequilo atlesacramento yel celiltiloz: auh yntla aca ynamo tlaquaate quilli quiceliz, atle teoyotl ypā macoz. Yehica yxquich tla catl ycēnauatil mochiuhtica yn çan vel ceppa moquaatequiz. Auh ca oncan ynnequatequiliz panteoyotica titlacati ynitechpatzīco yntetecuiyo dios, ytettzinco titlacapoui, ca oncan tipilhuan titochiua, yuā yye huatzin totatzinmochiuhtzīnoua. Noyuā, ca ynōcantequaa tequilizpan yn christiano monetoltia ynitechpa tlaneltoquiliztli, no quitelchiua quicentla tzilhuia yn tlacatecolotl, yuan ynitecanecacayaualiz: Auh ypāpa, ca ayac momaquixtiz ī tlacamo tlaquaatequilli yca yni atzin, yca ynitlatoltocayotzin yn totecuiyo Dios. Yehica yn tetauā ynpilhuaque quiueytlatlacalhuia, yniquac amo cenca q^mocuitlauia inīquateq^locaynipilhuā, ynic amo yuhmiq^zq^ [Fol. 136] Ynayamo moquahatequia yc annemachtilo yn antetauan yn antenauan, yn Domingotica ā quiualuicazque teopan ynconetotontin ynic quatequilozque: auh yntlacocoliz cuizque macamo xichiacan yn Domingo, ҫanniman valhuicozque, auh yntlacamo tlaquemmanti y nicneciz ynteopixqui, noyntla yeouititiuh ynconetontli, yni quacy velquiquaatequiz ynaca tlacatl ynquimati yntequaa tequiliztlatolli ynyehuatly, Iuan anoҫo Maria Ego te baptizo in nomine Patris & filij & spiritus sancti. Amē. Ynqui toznequi nahuacopa ynti Ioā, anoҫo ynti Maria anoҫo catlehuatl ynquitocayotiznequi ynin vanyolque, nimitzquaatequia yca ynitocatzin tetatzin yuā yntepiltzin yuāspiritu sancto maymmochiua. Auh xicmatiynacte yniuhquiy yctitepaleuiznequi, titequaatequiznequi, caynitechpay etlamātli nicā tinemachtilo. Ynic centlamātli intlacamo cēcamococoa ynconetzītli ynyeticmachilia camiquizneq^, nimā amo mote quiuh amomomachiz ynic tic q^ateq^z. Ynic ōtlamātlī ynayamo [Fol. 137] titequaatequiaximoyolno notza moyollo itic tiquitoz, ī axcā yenicchiuaznequi ynqui monequiltia ymmotenauatilia yn sancta yglesia. Ynic etlamā tli cayniquac yeticpeualtia yntequaatequiliztli, no yuan tzin tiz yntictecatiaz ynatl ynipan ytzontecon inconetzintli, auh ynotlan yntlatolli, nooncan tic tlamiltiz yntictecaatl. Auh in tlacamo miquiz ynpiltzintli ynoticquaatequi ҫantepā vicoz ynteopan yxpan ynteotepixqui ynq^tlamiltiz quitzonquixtiz ynoctequaatequilizyotlmotic melauhcanonotzaz yn tleyn ypan yninequaatequiliz ynconetōtli inoquito ynoticchiuh ynic yyollo pachiuiz. Auh yn nauatil yntlaquaatequilnapaloa yn compadresme ynic quimmachtizque ynChristianoyotl ynintlaquaatequilpilhuā canel teoyotica ynpilhuan, auh yntla camo velquichiuazquey, mayntech quicaua ynnacayotica yntauan. Auh yncompadreme yn comadreme nequaatequiliz pan teoyotica motlacamecayotia, ycmotzaquaynnenamic tiliztliynītechcopa, yehica yni q^cnenamictiliztica itla mone qui ymmoqui [Fol. 138] yn mochiuaz: achtopa mo nequi caquitilozque yn teopixque yntla ōca ī cōpaleyotli co maleyotl; ca yehuātī quimoma chiltia, ynquenin mochiuaz y.	
¶ Ynic vntetl sacramento, yehuatl in teoyotica techicaualiz tli, ynitoca Confirmacion.	
Ynic vntetlsacramento, no yuhqui yn occequitechmo tlapiuililia ynigraciatzin into tecuiyo Dios, yuan techmoyā cuicatlapaltilia y vicpa yn toyaohuanm no ynintetlapololtiliz ynintecanecacayaualiz: no yuan teoyoticatechtiacauhma chiotia, inicnouiyan teixpan, a noҫo ychtaca ticchicauaca neltocayttozque, tictocuitizque ynteotlaneltoquiliztli. Yehica y, cenca ytechmonequiyn christiano tlaquaatequilli, ynquice liz ynitechicauaya yniteuapauaya ynin sacramento Confirmacion, canel oncan teoyotica quicelia yni animan ynichicauaca, ynic vel quichicauacapi ez, ynitenauatiltzin yn totecuiyo Dios. Yuan ynic quitequipaocachiuaz yn yxquich qualli yectli. Auh yntlaҫantlatziuiztica anoҫo atle ypā tlattaliztica, ynacteuatl amo ticeliltia [Fol. 139] yn cenca teoyotica tepaleuiani sacramento ynitoca Confirmacion, ca ycay cēca tic moyolitlacalhuiz yntotecuiyo dios: no yc cenca tiquicnotoliniz yn manima. Yehica yntlaquemmatiz temacoz ynīsacramento, yncanin quimotemaq^lia yntlatoani Obispo, ma ompaxiauh ynic ticcelitiuh. Yuan xicmatican yn an christianotin ca ҫā ynceltin ī nemac yntlato ca teopixq^ yn obispotin ynqui motemaquilizq^ sacramēto cōfirmaciō, yuan xicmaticā, ca ҫā ceppa celiloyniuhqui nequaate quiliztli: ca intla aca oppa quiceliz, yctlatlacoz. Auh yniq^c yeticcelia yyemitzmachiotia ī tlatoani obispo, vel ticc cuepaz ī oncan ī motoca, intlaticnequi, vel occētetl tocaytlticmotoca yotiz Iuā anoҫo Pedro, ҫanmo yollotlama, tehuatl ticmati, auh ynayamotiauhteoyotica timo machiotitiuh ī acteuatl, xicmo cuitlaui ī timoyolcuitiz, itlatiuelitiz, auhītlacamo, mamitzte q^pacho īmotlatlacol, yuā xicce mito inictimoyolcuitiz, iniq^c motenauatilia. S. ygp^ia. Auh ma macho, ca in mitzuica ī oncan teoyoticatemachiotilizpā ymmitzitzq^ticaz, i moteneua [Fol. 140] moPadrino anoҫo teoyotica motatzin: ycteoyotica ammotlacamecayotia yniuh ytechpa omomelauh ynsacramento ne quaatequiliztli. Yuan yna ctehuatl ynyeotimachiyotiloc, yn quezquilhuitl aҫo eylhuitl anoҫo nauilhuitl amo ytechtaciz ymmixqua ymmomatica, amo no aca occetlacatl ynyeomachiotiloc tiquixquamapachoz yuā ayac mitz yxquamatocaz.	
¶ Ynicetetl sacramētoyeuatl in tlamaceualiztli itoca penitēcia.	
¶ Ynic etetl Sacramento excā quiztica. Ynic ceccan motene ua neyoltequipacholiztli ypāpa yntlatlacolli. Quimelauhca ytoay cayntlatlacoani innoma nauatil quiyolitlacoz quichoc tiz camanaz yninepapan tlatla col, ypampa cayyolitlacoloca yntotecuiyo Dios. Caynineyolteq^pachol yntlatlacolli vel ynelhuayo ypeuhca ynnemaquixtiliztli. Yehicay ytechmo neq^ yntlatlacoani ynyemolna miqui ynyemotztimotlalia yn q^nin omotlatlacoltepexiui: in yeiuh omixima, ōcany motlao colchoctiz motoz catlaocolte temaz mochoq^zҫotlauaz, auh vel q^nextizy: ynicq^toz yca y niyyollo, [Fol. 141] Y yoyahue onotlauelil tic tleyn onax, canin ycnipoliuhtinemi, quenoninochiuh, tle yn onechtlapololti? cuix mixitl oniqua oniquic? acnanacatl o nechqualti? ac onechiuinti ac onech xocomicti? cayenelli yn tlauelilocayotl yuan yntlacatecollotl oquichiuy yuhquin aocmonehuatl ninomati, cayenelli caayocmo nehuatl, caonictla tlacalhuiyntotecuiyo dios, cuix yxpantzinco pouhqui yntlatla coani? caniman amo, auh canotlanequiliz yxpopoyotiliztica onicchiuh ynnonetlapololti liz tlatlacol, caҫannoneuiā nix coyan onicnocaualti yn notatzin Dios ynilhuicac motetla machtiliani, ynҫanye onicnocemmacac ynnepapan tlatlacolli ynipāpa yenitemi: yc quauh tla ҫacatla oninotlaz tlatlacol yohuayan oninomayauh oninotepexiui. Yehuatly ynitzim peualiz yuan ynitlapoloca ynī Sacramento ymmotenehua tla maceualiztli.	
Ynic occanquiztica ynSacramento tlamaceualiztli caneyolcuitiliztli. [Fol. 142] q. n. cayntla quauhnauatil mochiuhticaynix quichtin Christianome ymmoyolcuitizque yxpā ynte yolcui tiani teopixqui, ynnoma yncamatica quitenquixtizque yntleynyxquichquimati yninyol lo, ynyeoquichiuhquetlatlacol li, anoҫo yntleintlatlacoltica o quilnamic eleuique. Auh nican ypan tinemachtilo (ynacte tī Christiano yntimoyolcuitizne qui) quezquitlamantli ymmonequi ynic velneltiz ymmone yolcuitiliz.	
¶ Yzca ynic centlamantli caynayamo tiyauh timo yolcuitiz ynayamo yxpan timotlanquaquetza ynteopixqui ymmote yolcuiticauh, vel achtopa motlalnamiquiliztica ximotlate moi ximonemili ximoyolnonotza ynitechpa ymmotlatlaco, yuan xictecpancatlali xiquilnamiqui ynixquich ynotic chiuh yniuicpa ynitenauatiltzī yntotecuiyo Dios, yuan ynite nauatiltzin ynsancta yglesia: auh yyeyuhquiy ticnextiz tiquitoz yxpan ynteyolcuitiani.	
¶ Auh ynic ontlamantli camouey nauatil, ynicmoneyolcuitilizpan mochi ticnextiz ymmonepapantlatlacol, [Fol. 143] atleticco tonaz atletictlatiz atletiquinayaz, amonotleticpinauiz ca uaz amonotleticmauhcacauaz, ynixquich ymmotlalnamiquilizticaticmati cayyolitlacoloca yntotecuiyo Dios. Yehica manentiquito, manictlati ynce qui notlatlacol cana ypan nino yolcuititiuh, cayntlayuhticchi uaz y anoҫo yeoticchiuh, atle y pan pouhqui ymmoneyolcuiti liz, ҫānenquizqui, yuhquimma atle ypan otictepouh atle otic tenquixti, yuan oncan ticyancuicantlapauia yntlatlacolli, ynic otiztlacat moneyolcuitilizpan. 	
Auh ynic etlamātli ma camo motech xictlami ynamo motlachiuallatlacol, cayntlane yolcuitilizpanquitoz yntleī tlatlacolli ynamoye oticchiuh, vel nelli yctitlatlacoz: yenelli yeticmati catenauatilli ynayac tetech tlatlamiz. Yehicaҫā yx quich ticmocuitiz ynnelli monepapātlatlacol, ynvelmoyollo q^mati, yuā ynizquipa ticchiuh amo motech tictlamiz ynamo motlachiual, amono ypātimotlapololtiz yn motlapoal tlatla col. 	
Ynic nauhtlamātli tiq^nceceyacapoaz ynquenami tlaca ynintech [Fol. 144] otitlatlaco, anoҫo mo tech otlatlacoque, aҫo namiq^que, anoҫoquenamique. Auh nican titlacaualtiloynactetimo yolcuitiz ynamo tetlatlacoltic nextiz moneyolcuitilizpan, amono ticteneuaz ynitoca ynaquin motlatlacocapo ynaquin amonehuanantlatlacoque, amo no oncan ticchicoytoz ymmonamic yntlein mitzaytia ynic mitztequipachoa, ҫaniyo motlatlacollachiualtiquitoz, caҫa ypampay oquimotlalili yntote cuiyo Dios ynneyolcuitiliztli Sacramento. Yuan xicmati yn acte cayntlaitla tiquitlanilizne qui ynteopixqui, anoҫo ytlamo netequipachol ticcaquitizneq^, ynaca ycmitztolinia, amo monequi intiquitoz, totatzine ma xinechmoyolcuitili, ҫan yntla tiquitoznequiy amo neyolcui tilizpan tiquitoz. Yuā xicmatican ynan Christianome cayniquac ammoyolcuitia ynimix pan ҫaҫoquenamique teyolcui tianime, amoyehuantin ynictla ca anquincaquiltia ynamo tlatlacol, ҫan ynic ymixiptlatzitzihuan yntotecuiyo Dios: ye hicay niman auel quinextizque yntetlatlacollachihual ynneyolcuitilizpan [Fol. 145] ocaquiltiloque, ymmanelxexelolocantetecocanymmanel tetoliniliztli yninpan aca quinchiuaz ayc q^ nextizque. Tel ynteyolcuitia ni vel yehuatl teyxpan tlatoz tetlamaceuhcanonotzaltica, ī ҫaҫotleyn nepapan tetlatlacol ynyepanica ynamoneyolcuitiliztica oquima, caamo yehuatl yequichiua ynipampa yntlein neyolcuitilizpan ocaquiltiloc, ҫan ypampa caoquimomachiti yniuhqui yntlein teixpan onoc, anoҫo ypampa ynaca oqui teixpanuico.	
Yehica macayc ocaquitoz cayni neyolcuitiliz pan onimitzcaquilti yntiteopixqui, amono yntlein ychtaca ytechpa omito ynneyolcuitiliztli, ynizualpa canapa aca q^teneuaz. Yuan xiccaquican in an Christianome macamo yuh qui yntequitl ypan anquimatizq^ inneyolcuitiliztli, ҫaniuhqui ypan xicmatican ynteyolaliliz tli canelypatiloca in amanimā. Yuan yniquac neyolcuitilo yn teopan ammiyequia, macamo oncan anyezq^ yniuhqui canaāmocētlalia, ҫā ōcā āmocētlate molitiezq^ ynitechcopa inamo tlatlacol, auh yniquac mopā aci [Fol. 146] tiuhinactehuatl timoyolcuititi uh, yxpā ynteyolcuitiani tiaz ī ye oncā timotlāquaq^tzaz cruz tica timomachiotiz tiq^tozne uapolitlaticmati, auhītlacamo, nimā tiq^toz motlatlacol: yuā a mo tictlaq^uhcaq^tiziteopixq^ a motitzatziz ynicamocatozte ixpā motlachiual, ҫātlamach titlatoz, yuā velxicnacaz caq^itla maҫeualiztliynitocapenitēcia ymmitzn auatiz imoteyolcui ticauh, auhītlacamo uel oticcac xictlatlanīcatleuatl īpenitēcia īticchiuaz? auh yn maticuecauh chiuh ҫāniman xictzonquixti. 	
Ynic excāquiztica ynSacramento penitencia tlaxtlaua liztli, quitozneq^y. Caynauatil ymmoyolcuitiani ynuel q^tzō q^xticachiuaz ynipenitēcia yne yol cuitilizpā oq^nauati yniteyolcuiticauh, aҫoneҫaualiztli, anoҫo neteochiualtlatlatlauhti liztli, anoҫo tetlaocoliliz tlitla manaliztli, anoҫo nemecauite q^liztli, īҫaҫotleī icnautilo ynic tlamaҫeuaz. Auh ītlaytla īcēca ouititicaicmitznauatiz īteyol cuitiani, īticmati caauel ticchiuaz, ynipāpaītihuehue, ītilama, yn anoҫoyntotztli, yntīcocox qui, yntitlachichitia, anoҫo oey tla tleyn motechca: [Fol. 147] yn teyolcuitiani mo netequipachol, ynicmitztlaocoliz ocҫentlamantli tlamaҫeualiztli ynamo yuhtecoco, yn uelticchiuaz.	
¶ Cayntlacamo yntlatlacoani ynoquic nican tlalticpac nemi tlamaceuhcayxtlauaz, caompa ynPurgatorio chialtilo yntema mauhti tlaceualiztli: cayn totecuyo Dios ompaqui tlama ceuhcayxtlaualtiz yni Animā.	
¶ No yuan xic mocuitlaui yn acte ynyeotimoyolcuiti, ynic yҫiuhcaticchiuaz yntleī omitz nauati ynteyolcuitiani, ītiquix tlauhcuepiliz ynaxcaua yntleī ot[--]quichteca cuili, aҫo ytlatq^ aço ymauizҫo, nimā yquac ynit ueliti xicchiua.	
¶ Ynin etlamantli ynomotene uh ҫenca yuhytechmonequi yn Christiano yniuh omomelauh, cayntlayzquitlamantlimelauac quitequipanoz, ycquimaҫeuaz ycquicnopilhuyz ynitlatlacol popolhuiloca.	
[Fol. 148] ¶ Nican moteneua ynimelauh cupoaloca insācto Iubileo. qn. tecētlatlacolpopolhuiliztli, in quemman motetlaocolilia sancto padre. Auh ypampaca yuh quintlaxtlaualiztli ypanmoca qui yehica ynnican micuiloa.	
Ynic vel momelahuacacaq^z yntlatlacol caxaualiztli, maachtopa motztimotlali yncenca teyolpatzmicti yntetoneuh ynipan mochiua yntlatla coani yniquac yeypan ouetz in temictianitlatlacolli, ynic mic tlan couitilia ynianiman: caynaquin ynoquichiuh temictia ni tlatlacolli yc nimanteoyoti catelchiualo yuā tlatzontequililo ynic mictlan tlaҫaloz yntla ypan miquiz temictiani tlatla colli, ypampa cayniquac ypan omiccaoctle ymaquixtiloca, a octle ynteoyotica teycneliliz tli ynic velm opaleuiz, noayoc moyquactlaocoliloni ayocmo patiloni. Tel xicmatican yn an Christianomecaynocnican tlal ticpac anyoltinemi ynoc anna cayoque, vel teoyotica ammo paleuizque yca ynitepalcuilitzin yuan yca ynitetlaocolilitzin yntotemaquixticatzin to teycnelicatzin Iesu Christo, ynotechmocauililitia [Fol. 149] ynitechpa ynsacramento ymmoteneua tlamaceualiztli. Cayniquac ynamehuantin yn an Christianome yeanquiqualtilique yn amaniman yca ynamoneyollitlacoliz, yuan yca ynamoneix nauatiliz, yuan yca ynamoneyolmelauhcanecuitiliz: velnel li yc ammomaquixtia ytechpa yncemicac mictlan tlayhiyoui liztli. Yece maciui yniquac ynic antlapopolhuilo ynitechco pa yncemicac tlayhiyouiliztli, caoccentlamantli ocmonequi ynchiualoz ynnican tlalticpac anoҫo yn Purgatorio ynicancenchipaualozque, ynquexq^ch cauitl antlamaceuazque, auh yn tlayhiyouiliztli yuan yn quexquichcauitl anquihiyouiz q^ ynipampa cecentetl tlatlacol li, ҫan yceltzin ynto tecuiyo Dios quimotzōtequilitica quimo machiotilitica q^zqui xiuhtica ynanoҫo quezquilhuitl yctlai hiyouiltiloz, caaocacquimatio noayacocce quimelauhcatzōtequiz. Yehica ynictitomaq^x tizque ynictitomanauizque ynitechpa ynixquich yntiquihiyouizquia yntitlamaceualti lozquianicantlalticpac yuā nechipaualoyan [Fol. 150] purgatorio q^mo pielia yntonātzin in sancta yglesia cenca vey teoyotica necuiltonoliztli teycneliliztli, caye huatl ynitlayhiyouilitzin ynitlacnopilhuilitzin yntotecuiyo Iesu Christo yn oquicnopil hui ynic tlacatl oquichtzintli, noynimmaceualtzin yn Sanctome. Auh yni cavel yneyxca uiltzin cavel ynemactzin yn Sancto Padre ynic tetech quimopauiliz quimotenemac tiliz, caynquezquipa motetla tlacol caxauilia, noyzquipa ycnopilhuilo ynipopolhuiloca yntlayhiyouiliztli yn tlayhiyouiltilozquia tlatlacolli ypampa, yntlamocenquizca chiuaz ynitlaҫo tenauatiltzin. Velquitoznequiy caynquexquichcauitl nicātlalticpac yna noҫo ōpa Purgatorio ynite cen chipauayātzinco ynt. Dios yn titlamaceuazquia ypāpa icece yaca totlatlacol ynyeipā otite ochiualoq^ toneyolcuitilizpā, auh amo ocacicaneneuili intla maceualneyolcuitiliztli, anoҫo ayamo otictzōq^xtitiaq^, no yxq^chcauitl q^mixiptlayoq^ti lia yn Indulgēcia tetlapopolui liztli, [Fol. 151] teoyotica teicneliliztli. Auh Iubileo anoҫo Indulgēcia plenaria. qn. tecētlatlacol popolhuiliztli caycay (yntlaticchiuacan ynizquitlamātli moteneuatilia yn sancto Padre) ynic muchi cēpopoliui yn ōpa tiquihiyouizquia purgatorio yntla yhiyouiliztica, ypāpa yn tonepapan tlatlacol. Ocayeua tly ynicemitoloca yntecentla popolhuiliztli yuā Iubileo, auh nican motenquizcapoaz momelauaca caquiz inquenin tlac nopilhuiloz, camacuillamanti canecencaualoz.	
¶ Ynic centlamantli yniquac yeotecaquitiloc Iubileo ynipā yn semana ynyemocnopiluiz eylhuitl amo nacaqualoz ҫan tlaqualizcaualoz neҫaualoz in miercoles viernes yuā sabado.	
¶ Ynic ontlamantli neyolcuiti loz yxpan Sacerdote teyolcuitiani, ypā yn semana ynyemoc nopilhuiz sancto jubileo.	
¶ Ynic etlamantli tlatlauhtiloz yntotecuiyo Dios ypan ynsemana ynyeycnopilhuiloz sancto Iubileo, ynic quimonel tililiz quimomacauiliz ynvey teopixcatlatoani Sancto Padre ynitlanequilitzin.	
[Fol. 152] Auh ҫanteyollocacopa ynq^xquich yntleyn tlatlauhtiliztli ycmoteochiuaz.	
¶ Ynic nauhtlamantli tlaoculi lozque ycnelilozque incocox catzitzintin ymmotolinitine mi, anoҫo tlamanalozypan yn semana ynyeycnopiluiloz sancto Iubileo. Auh ҫanteyollo tla ma ynquexquich tlaocolilozq^ yniuicpa motolinia, anoҫo yn tleyn vemmanaloz ynteopan.	
¶ Ynic macuillamantli celiloz yn sancto sacramento, ynitlaҫonacayotzin yntotecuiyo Iesu Christo ypan yn Domingo ynquinuallatoquiliz, ynycomochiuh ynomito.	
¶ Auh ynyehuantin ynaquiq^ quitequipanocachiuazque ynizquitlamantli ynnican oual moteneuhtia, ic quicnopilhuiz q^ yncēcavey tlacnopilhuiliztli yuan tlatlacol popolhuiliztli.	
¶ Ynic nauhtetl Sacramentos yehuatl, yntlaceliliztliynito ca Communion.	
Ynin nauhtetl Sacramento teoyoticateyoliz tlachialtia techicaua noquitlamachtia yn anima, yehicay mamomela ua initlatlaliltzin. Cateoamox pan nezcapouhtica, ca yntotecuiyo [Fol. 153] Iesu Christo ynquimmo tlaҫotilia ynixquichtin cemanauaz tlaca, quimmonemac ca uililitia ynitlaҫona cayotzin yuan ynitlaҫo ezҫotzin, inic mo chipa ylnamicocatzin yez yni tetlaҫotlalitzin, yuan ynitlaҫo miquitzin ynictlacatloquichtzintli: noynicteoyotica mochiuaz yniuapauaca ynichicauaca ynteaniman. Yehica yniquac yntotecuiyo Iesu christo yemotlacauiznequi ynilhuicac ynictechmocauililitiaz ynitlaҫo nacayotzin ynipan ynimachio nezcayo yn Caxtillā tlaxcalli, noynitlaҫo ezҫotzin ypā yninezcayo yn Castillan vino: auh ynotlaymmantic ynyeyq^c Iueues sancto ynquimomachiti ticatcayntto. Iesu Xp^o camomiq^liz, omouicac ynaltepetl y pan Ierusalen yuā ynitlamach tiltzitzihuā, auh ōcā techā mo callotitzino q^ ynyetlapoyaua ynyenecochcayotilizpan mochintin mocochcayotlaliq^ ymMesapā. Auhinyepeua yncoch cayotlaqualiztli yca ynimatzī yntot. Iesuxp^o q^mocuili, yn castillā tlaxcalli yuā nimā quimo teochiuili ica yncēca mauiztic yniteotlatoltzin, auh ynoq^mo tzonquixtili [Fol. 154] vey tlamauiҫolli omochiuh ynipantlaxcalli omocueptzino ynitlaҫonacayo tzin yntotecuiyo Iesu christo. Auh yniquac yeyuelitiliztica oquimocuepili yntotecuiyo Iesu christo yn Castillan tlaxcalli ynipan yninacayotzin, niman quimmotlatlapanili quimmomaquili ynitlamachtiltzitzinhuan yuan quimmolhuili ynica ynitetlaҫotlaliz tlatoltzī, xiccuicanxicquacan ynyehua tly canonacayo ynamopampa temacvetziz ynictlayhiyouiz yuan miquiz. Auh ҫatepan quimoeuilitzino ynapilo lli yniticcatca vino, yn oquimoteochiuili ycaymmauiztic yteotlatoltzin, auhniman yc mocueptzino ynitlaҫo ezҫotzin yuan quimmolhuili, yzca xiquican ynyehuatly canezҫo yn yancuic Testamento: tel amo ycopoliuh yniyztaca yniuelica yniahuiaca, yniueyxca yntlaxcalli yuan yn vino ynin techcatca, camochi oncan omo cauh. Auh yniyeliz ynichicauaca yntlaxcalli yuan yn vino, catlamauiҫoltica mocuep ytechpatzinco yninacayotzin yuan yniezҫotzin yntotecuiyo [Fol. 155] Iesuxp^o, canel aocmo tlaxcalli yuā aocmo vino yniuhqui catca. Yehica yniq^c in sacerdote q^macocuilia ī ostia tlateochi ualli yuā inteocuitla caliz, ma camo ōcā xictlachialticā inamo yollachializ ynamotlaneltoq^liz yniuicpa yni yztaca tlaxca lli anoҫo yniuicpa ynipepetlaquiliz teocuitlatl inpanimotta, ҫā amotlaneltoquiliztica xicmoteoticāynitlaҫonacayotzī ynianimātzī yuā yniezҫotzin into. Iesuxp^o yuā initeoyotzī intlamauiҫoltica ytic yn ostia yuā yn Caliz ymoyetzinotica yuā yuicpa xictlamelaualtican yn amoyollo tlachializ camochicēca neltoconi, cayenelli yniyocanixtiy initic yn ostia y uan ynitic ynCaliz tlamauiҫol tic motquitzinotica into. Iesu Xp^o nelli teotlnelli oquichtli. Auh manel ҫāvelyceltzī into. Iesuxp^o oquimochiuili ynī tla mauiҫolli, canoyuā oquimocauilitia yniuelitilitzī ymmuchī tīteopixq^ intlateochiualtī, inic noyehuātī yca incēca mauiztic ytlatoltzī inquimitalhui ytlaq^ yātzico yquac Iueues sancto, noyuh quichiuazque yntlateochiual Sacramento ypan, yniuh [Fol. 156] vel yehuatzin oquimochiuili. Yehica ynizquicā quimochiuilia Missa inteopixque sacerdotes, xitlaneltocacannoyzquicā quichiua yntlamauiҫo lli ynoquimochiuili yntotecui yo Iesuchristo (ymmaneltayx pan neci ymmachililo ynintlachiuallatlacol yncequitī, can el yeteopixque tlateochiualtī ma nellatlacoani) ynic yuelitilizti ca yniteotlatoltzin quimocue pilia yntlalticpactlaxcalli yuan yntlalticpac vino ynitechpa in nelli ytlaҫo nacayotzin ytlaҫo ezҫotzī yntotecuiyo Iesuxp^o. Yuan maciui ynno uian cemanauac mochiua ynin sacramento yuan mocelia, amo ycmomi yectlapiuia caҫan cetzin ynDios ynicteotl yuan ynic oquich tlacatzintli moyetztica Sacramento ypan, ynizquican Missa mitoa: noamo ypampa ymmiyeccācelilo ynotlapā yc q^mmochiua, caaquen chiualoni. Yuan xicmatican yn āChristianome caymmanel ҫāvel tepitzin cētetl tlapancatzintli y nitech oquiz yn Ostia tlateochiualli, cano oncantlamauiҫol tica moyetztica yntotecui. Iesu christo yniuh ypan vey Ostia.	
[Fol. 157] ¶ Yzcatqui ynintlatlaniloca yntlaceliznequi, yc mottaz in aҫo yeyxtlamati ynic vel tlace lizque.	
¶ Nimitztlatlanianopiltze in Ostia yuan yn vino ynayamo teochiualo, tleypan ticneltocac? cuix neteotiloni?	
¶ Notatzine, caynayamo Missa pan moteochiua yntlaxcallli yuau yn vino amoneteotilo ni, ypampa caamo ynacayotzī amo yezҫotzin yntotecuiyo Iesu Christo, caҫan octlaxcalli yuan caҫan oc vino yniuh qualo yniuh yhualo.	
¶ Auh quemman ynticmoteotiz nopiltze?	
¶ Notatzine, caquiniquac ynyeoquimoteochiuili yn padre Sacerdote.	
¶ Auh yniquac yeoquimoteochiuili yn Padre sacerdote yntlaxcalli yuā yn vino catlehuatl yca ynneteotiloni nopiltze?	
¶ Yehica caoncan tlamauiҫoltica moyetzinotica yntotecuiyo Iesu Christo ynicteotl noy nic oquichtlacatzintli.	
¶ Auh quenin mochiua ynsancto sacramento nopiltzine?	
¶ Totatzine cateotlatoltica mochiua yn sancto sacramento yniquac [Fol. 158] padre sacerdote missa q^ toa, yuan yniquac ypan yntlax caltzītli yuā ypā yn vino cōmitalhuia q^mopouilia, inimauitz tlatoltzi i tote. Iesuxp^o īq^mital hui iniq^c yeyouac ynjueues. S.	
¶ Auh yniquac ynteopixqui q^ macocuilia yn Ostia tlaypāpa yntimeltepinia nopiltze?	
¶ Caypampa nineltepinian ota tzine, yehica ynnicnoteotia ye uatzī yn nelli totlaҫotemaquix ticatzin Iesu Christo.	
¶ Cuixticmottilia intotecuiyo Iesu xp^o ī tiquitoa camoyetzi notica ynitechtzincoyn ostia?	
¶ Caamonicnotilia īnixtelo lo tica, caҫātlaneltoq^liztica nitla neltoca catlamauiҫoltica oncā mo yetztzinotica intotecuiyo Iesu xp^o ynitic ynOstia, ynic teotl yuā ynicoq^chtlacatzitli.	
¶ Auh yniquac missapan maco cui yn caliz tlei ytechpa ticneltoca nopiltze?	
¶ Ni neltoca notatzine catlamauiҫoltica, cayyehuatzin yn totlaҫotemaquixticatzin Iesu xp^o nelliteotl yuā nelli oquich tli moyetztica ineuā īniuezҫotzī yn ōcā ytic catqui ynCaliz.	
¶ Tenonotzaliztliycnonotzal machtilozq^ yntlacelizque.	
[Fol. 159] Xiccaquicānopilhuane ynni can ancate ynāquiҫelizne quisancto Sacramento ynitlaҫonacayotzin yn totecuyo Iesu Christo, maҫeҫeyaca ynamix coyā ximotlatemolīcāmaxiqui tacaynamotlalnamiquiliztica, tleī ypāca ynamanimā yntech copa yntlatlacolli, auhyntlaaca commatiz caōca yntlatlacolyna yamoypā moyolcuitia, ynamo uel omocencauh ynitechpa yn tlaҫeliliztli, yntlaiuhquiy, ma octzinquiҫa macayamotlaҫeli, maquiniquac ynomoҫencauh y ttac: ynicamo ypan mochiuaz yniuhqui ypan mochiua yyoualpapalotl, cayncanaquittatla uilli, yuicpa yauh oncanquiyaya ualoa, ytech yntletl aҫiznequi: auh yniquac yeoytech aҫic niman yctla tla yniatlapal yuan yc coco ya ycmiquī ҫannoyuhquiympan mochiua yyeuā tin ynite chtzinco aҫiznequi ynSanctissimo Sacramento yn ayamo uel moҫencaua ynayamo quiҫen tlaҫa yntlatlacolli, ҫantlatlacolpan tlaҫelia, cayna quique yniuhquichiua y camictlā tlatlazque, noyc cocoxmiquizque ynimaniman [Fol. 160] yntlacamo ocqualcan mopatizque. Auh ypampay quimitalhuia yntotecuiyo Dios yna quin amo ynecēcaualizpā ҫan ynoctlatlacolpan tlacelia, yye huatly atle quicelia ynipatica ynianiman, ҫanquicelia ynitlaueltzin yniҫomaltzin yntote. Dios. Auh ynaqui ynecencaualiztica ychipaualiztica yni anima tlacelia, ynyeneyolcuiti lizpan oquicentlaz yto ynitla tlacol yniuhquimati: yehuatly ynonca ypan sacramento quicelia ynitetlaҫotlalitzin ynicniuhyotzin yntotecuiyo dios, noyuan yniteoyochicauaca yniteoyollaliloca yni animan. Auh ynactehuatl ynyetitlace liznequi yzca ymmotechmonequi ynachto ticchiuaz, cayni moztlayoc yntitlaceliz ynyeyoalnepantla oncany tinauati lo ynatle ticquaz ynatletiquiz inixquichcauitlyeotitlaceli, auh yntlaachtopaytla otiqua anoҫo otiquic, yniq^cy macamo xitlaceli. Noq^lli yez yn annamique q^cemilhuitl omilhiutl āmotlaca ualtizq^īamonetecayā īamoco chia, yuātitlapac chipauatiaz ī ni techpa īmotlaq^n. Noynyeō cā itlacelilizpā amo timmanaz ҫan) [Fol. 162] tlamachtitlaҫeliz, amon oҫenca ticamachalozҫāuel ypā achitic qualquixtiz monenepil, ynic y pā tlaliloz yn S. Sacramēto: no ҫāyuīan timocamapiquiz, auh hamoticquaquaz amomotlancochtitlanticaxitiz ҫāticҫento loz. Auh yntlamocopacomoҫa lomonenepiltica ticoliniz, ycti canaz ynictictoloz ynamoytla yconcā ytechticaxitizaҫomo matica anoҫo tilmatica. Auh ō cantimacoz ynatl ynictimoca mapacaz noynicatle mocamacmocauaz ynitlapāca Sr^o auh yehuatliatl tictoloz, yna mo ytechtitlateomatiz, caҫan atl ca atleteoyotl ytechca. Yuan amotichichaz ynquexquich ca nitonco. Amononimantiquiz tiuetziz ynteopan: ҫan oncan achitonca titlatlatlauhtitiez ticyecteneuaz yn totecuyo Dios yn oticҫeli. Auhyniquac yemouic paquiualcuepa ynteopixqui yn Sacramento macamoxitolo amono canatitlatlachiaz, ҫanyuicpatzinco xitlaҫemittaxiquitta ymo teo uh yuan xicmolhuili Christo, [Fol. 163] timitztoteotitzinoa yuan timitztotlaҫoyecteneuilia, ypan pa camo Cruztica tiquimmon a quixtilicemanauac tlaca, noyuā expa yntiq^toz, totecuiyoeca amo nomacehualamo nolhuily nic nitic timocalaquitzinoz, ma ҫan xicmitalhuitzino ymmotla toltzī, caycpatiz ycmomaquix tiz ynnaniman.	
¶ Ynic macuiltetlSacramēnto ye huatl ynteoyotica teoҫaliztli ytechpoui yn cocoxque ynitoca Extrema vncion.	
Ynic macuiltetl Sacramento ca coxq^ ymmaco yyecen catlanahui, yc velmocencauhca paleuia yninmiquiztenpā, ca ytechquimotlalilitia intotecuiyo Dios, q^ltiliztli, ycay paleuilo ynteAnima, ynōcan q^celia īExtremavncion yniq^c teopixqui quimachiotia yncocoxq^ yca yn Olio sācto ypan yni cecētetl ne machiliztli ynmacuillamātli, yn tlachializtli, yntlacaquiliztli, in tlanecuiliztli, yntlauelicamachiliztli, yntlamatoquiliztli y nicota sentidos. Auh monequi yncocoxq^ quimocnoitlanililiz yniSacramento, quilhuiz ynsacerdote [Fol. 164] yniquac yeomoyolcuiti, notlaҫotatzine yntla totocaz nococoliz yntlanitlanauiz ma tlacauaz ymmoyollotzin yntinechmomaquiliz yn nonemac sacramento yn teoyoticateoҫaliztli temachiotiliztli.	
¶ Auh ynyehuantin ynquimocuitlauia cocoxqui ynichan tlaca, yniquac ycquitta cacenca tlanaui yn ayamo ymiquiyan quiualuicazque ynteopan ynicteoyotica machiotiloz, ca intlacamo yuhquichiuaz que, auh yntla yntlatziuiz ynichantlaca ynipāpa yn amomomachiotitiaz yn cocoxqui, yntech quimotlamiliz in totecuio Dios.	
¶ Yuan mamomati ca amo ҫaceppa yvelmoceliz ynin Sacramento ynteoyotica temachi yotiliztli camiecpa, ynizquipa yn cocoxqui yn cocoyaz yn aҫo tlanauiz yemiquiznequi, yn ҫaҫoquexquichcauitl ypā mo cocoz vel machiotilotiaz ynica Extrema vncion.	
¶ Tenonotzalizyollaliliztliynic yollaliloz yn cocoxqui yn omachiotiloc.	
[Fol. 165] Notlaҫopiltzine q^mmach ueltehuatl ynoticmaceuh ī otiq^cnopilui ynitelaocolilitzī yntotecuio dios yniz q^tlamātli Sr^os, ynipāpamitzmopopolhuili ynixq^ch motlatlacol. Ye hicaximoyolchicauanotlaҫopil tzine yuā ytechtzīco ynitetla ocolilitzi ītotecuio dios ximo temachito ytetzīco ximochix caye, camotlaҫo temaquixtica tzin yuan caomitzmixiptlayo titzino: ycamo quimoneq^ ltia ycēpoliuiz manima, caҫāq^mo tlalilizneq^ quimouiquīlizneq^ ynilhuicac, maciuī ī amo moma ceual ī amo molhuil yntica. Ye hica ximoyollali ytechpatzīco yntotecuyo Dios, mamitztlapololti ymmoxicoāi tlacateco lotl, uelxicҫēchicauaca neltoca ynixq^ch q^moneltoquitia ynq^ mopielia ynsanta yglesia romana. Yuā mocēyollocacopaxictlatzilhuixictelchiua ynixq^ch aqualli ynoticchiuhtinēea noyhuāteoyotica xipapaq^ ynicteo tlaneltoq^lizpā yetimomamiq^lia.	
Ymactzīco ītotecuyo dios xic mocauili xocōmomaq^li mani mā.	
Yuāynīpāpa motlatlacol xicmohuēmanili ynitlaҫo mīq^tzī ynitlahihiyouilitzi yn [Fol. 165] Dios ypiltzin Iesu xp^o, auh yn momiquiz yyemopā acitiuitz xicpaccaceli ynipāpa motlatla col, ca nelli, yetlantiuh yetzon q^ztiuh ynmotlalticpacnemiliz ximocencauhto ynicq^ltipā mo tlaneltoquilizpā monecēcaualizpāquitlalcauiz maniman yn tlalticpacnemiliztli no ynic ce micac quimotlamachtitiuh in totec. Dios yn ōpa ynilhuicac.	
Ynic chiquacētetl Sacramēto yehuatl īteopixcayeliztliynito ca orden Sacerdotal.	
Yninchiq^centetl Sacramento ҫan vel ynceltin yntlato q^ Obispotī quimotemaq^lia yni ca ynitlatlaliltzī yn tote. Dios ycmoteopixcatetlalilia. Auh amo mochitlacatl ynauatil ynqui celiz teopixcayotl, caҫāteyollo cacopa mocelia, ayac vel q^tecui tlauiltiz ynic celiloz. Auhycq^motemaquilia yniSacramento, ynic ytechpa yn. s. yglesia tlapeuiaz q^ i teopixq^ ynixiptlatzitzi uā yn tote. Dios, yn oncā tlapale uizq^missa ytoliztipā, teo Sacramēto tlateq^panoliztica ynquimopialia s. yglesia ynitechpoui yn xp^ianoti, auh itequiuh ynitlatequipanocauā Sacerdotesti quitemacatiui Sacramētos.	
[Fol. 166] ¶ Ynic chicontetl Sacramento yehuatl ynnenamictiliztli, yto ca matrimonio.	
Yyehuatl ynichicōtetl sacramēto nenamictiliztli noҫā teyollocacopa mocelia caquimotlalilitia ītotecuyo Iesu xp^o ypampa ynitlapiuiloca yntlaca yotl, ynicamotlamizq^ tlalticpactlaca, ҫā mochipa tlapehuix tiazq^ nenamictiliztica. Yccen camoneq^ nepanotl motlacama tizq^ ynnamiq^que ynitechpay nīmeluacaneyttaliz ynnacayo tica yninetecayan, ynic velmo pilhuatizq^, auh ītlacamoytech pa y ynnamiq^quemonepantlacamatizque quitlatlacalhuizq^ ī totecuyodios, yehica ҫanelliyn amoquimonepā maca ynin nemacaxca. Auh īteti ciuatlynye timonamictiznequi ynyetimo cetilizneq^ teoyotica, xicmati ca iniquacyeotimonamicti, mo nauatil intictepotztocaz tictla camatiz ynmonamic: yehica in tlaueca tlacatl altepetl ipā vale ua īmitzitlani ynic mitzmona mictiz yctinemachtilo cayntli mitzuicazneq^z ynichā, catiaz ca tictepotztocaz manel amo ticnequiz, ca ayac tlatoayan [Fol. 167] ynitechpa y ynicmitzpaleuiz. Yuan nomachtilo yntetiuā yn tenahuan ca yniquac yeoquina mictique yninpilhuā, aoctle yn machiz ynintechpa: yehica ma camo yntzalantlatotinemizq^ cayca yyn q^tlacoa ynī nenami ctiliz, ynicmococolia ynicmo tlaueliz tinemi yuan yntinami que ticiuatle amo canaueltiaz yn ҫan timoyocoyaz timonomauiz yntlacamo ytechpatiz ī monamicauh cayntlacana patiaz ynamomitznauati, xic mati cayntleyn netoliniliztli ycmopan quichiuaz melauac y ynitenonotzaliz, yuan amo ҫā mitznēpeuatiz, canelotitlatla co.	
Yuā nemachtilo ca y noquich tin namiqueque amoquin nen tolinizque yninnamicuan, amo no ymmacytztiezque ynitech pa yntlaqualli maҫātlatequipanocanmamotlayecoltican ynic neciz ynintech monequiz, no inciuaynamiqueque amotlatzi uhque yezque amotehuicpaquiquiztinemizque.	
Noyuan nemachtilo, yno quichtin namiqueque ynciua [Fol. 168] namiqueq^ ynpilhuaq^ ca yninauatil yuel quimizcaltique ynin pilhuā ytechpa yn xp^ianoyotl, no ytechpa ynqualli nomiliztli, yuan ynquimixtlamachtizq^ ynitechpa ynizqui quallamantli, ynicamo tlauantinemizque yn amono momecatitinemizque amono tlauelilocatitanemizq^, yuā yn teta yntena yn aq^inemiliztica anoҫo yca ynaq^lteyxqui tiliztica amo quimittitizq^ yni pilhuā yntlauelilocayotl. Auh ynamehuan yn an namiqueq^ xi monepātlaҫotlaca, auh yntlaquē mānepanotl ammauazque, anoҫo āmonepanqualanizq^ macamo nimā yxpā justicia ximoteyxpāuicam, ca yntlayuhxicchiua cā ca ynezcayn āmonepācoco lia, amonotic pacca yttaz yntici uatl yntoquichtli ymmonamica uilnemiz, cavelātlatlacoa yna quitemachiliay, yҫā anquipaca ytta ynamo āmonepātlacaualtia.	
Nicā teneuhtoc ynintocaneuanyolcayotl.	
¶ Ninoteuanyolcatia.	
¶ Teuanyolqui, nouāyolqui, no centlacayonocecca.	
¶ Huanyolcayotl, mecayotl	
¶ Teta, notatzin, tetahuannotahuan.	
[Fol. 169] ¶ Tena, nonantzin, tenahuā no nahuan.	
¶ Tepiltzin, nopiltzī tepilhuan nopilhuā, telpochtli, no telpoch telpopochtin, notelpochuan.	
¶ Achtotlacat, noyancuiyo, no yacapan.	
¶ Tlacoyeua.	
¶ Tlacoteycuh.	
¶ Noxocoyouh.	
¶ Ciuapiltzītli, noҫiuapiltzī, noҫiuapilhuan, ychpochtli, nochpoch, nochpochuan.	
¶ Noteyacapan.	
¶ Tecol, nocol, tecolhuā: nocol huā, noco tzitzihuan.	
¶ Teҫi, noҫi, teҫihuan, noҫitzitzihuan.	
¶ Yxhuiuh tli, noxuiuh, yxuiuhtin, noxuihuan.	
¶ Achtontli, nachton.	
¶ Y cuhtontli, nicuhton.	
¶ Neuan eua.	
¶ Cocoa, nocoapilhuan.	
¶ Teachcauh, noteachcauh, teachcauan, noteachcauan.	
¶ Teyccauh, teyccayan, netoyc cauh, noteyccahuan.	
¶ Teueltiuh, noueltiuh, noueltihuan.	
¶ Teachcauh cētlamāpā, no teachcauh ontlampan.	
¶ Teyccauh otlamanpan note yccauh.	
[Fol. 170] ¶ Tla notla tetlauā notlahuan.	
¶ Teahui, nauitzin nauitzitzihuan.	
¶ Machtlinomach, nomachuā.	
¶ Nicmoteneua, yn ciuaquitenehua ynhuanyolcayotlyuhq^y.	
¶ Teconeuh, noconeuh tecone huan, noconehuan.	
¶ Ciuapiloz intli, nociuapiltzin ychpochtli, nochpoh.	
¶ Noq^chtiuh.	
¶ Nopi. Nopitzin.	
¶ Teycu, nicuh.	
¶ Noquichtiuh, uecapa.	
¶ Nopivecapa.	
¶ Nicuh, uecapa.	
¶ Tepilo, nopilo.	
¶ Ynixquich occequi quiteneua yn ciuanoyuhq^ ynoq^chtin.	
¶ Nicāmoteneua ynintoca ynteoyotica mohuāyolcatia.	
¶ Tlacpatatli, notlacpata.	
¶ Chauanantli, nochauanā.	
¶ Mōtatli, nomonta.	
¶ Monantli, nomonnan.	
¶ Huexuihtli, nouexiuh.	
¶ Nouexiuh ҫiuatl.	
¶ Motli. nomon.	
¶ Ciuamontli, no ҫiuamon.	
¶ Tlacpauitectli, notlacpauitec.	
¶ Nome. ¶ Yyome.	
[Fol. 171] ¶ Textli, notex. ¶ Vepolli, no uepol. ¶ Nochauh.	
¶ Nochauh ynouepol ynamic.	
¶ Achto nociuau.	
¶ Ycno oquichtli ciuamicqui o	
¶ Ycn oquichtliote (ciuamic).	
¶ Niteycno oquichtilia.	
¶ Ycnociuatl, oquichmicqui.	
¶ Yc nociuayotl	
¶ Niteycnociuatilia.	
¶ Ynciua yuhquiy quiteneua.	
¶ Huepolli, nohuepol. [marten]	
¶ Nouezhui. [notlacpaconeuh]	
¶ Chauaconetl, nochauaconeuh.	
¶ Ynnonotzal machtilocayyn yemonamictznequi.	
Xicamatican yn annopilhuā ynyeam monamictizneq^ caypan yn Sacramenta, nenamictiliztli yn yeaxcan anquice liznequi amechmomaquiliz yntotecuiyo Dios yni gracia tzin yniuhquimotemaquilia y nipan ynoccequi Sacramento, yntlaqualli ypan necencaualiz pan anquicelizque. Yehica nican namechpouilia, namechtla lilia, yuan namechixpantilia yn yzquitlamantli amo techmonequi, ynic velnecencaualiztica ammonamictizque, yzcatqui. Ca achtopa an nauatilo yuictzinco anquitlachieltizque yn yehuatzin totecuiyo [Fol. 172] Dios ynamoyollachieliz ytech pa ynamonenamictiliz, quitoz nequi y, macamo ypampaximo namictica yn tlaelpaquiliztli, a noҫo ytla ypampa yn tlalticpacayotl: yeximonamictican, yni pampa ynicmochipa anqualnemizq^ ypā ynigraciatzī totecui yo dios, macamo tlatlacoltlachi ualizpan. Yuan no amotechmo nequi ynoc ayamo teoyotica ā monamictia vel anquimatizque ynizquitlamantli yn Doctrina christiana yn nemachtilo ni. Yuan xiquittacan, ca amech mocaualtilia yn sancta yglesia, yn amo ychtaca nacayotica am mottazque, yn oc yxquichcauitl amechmanepanoz yn sacerdote: ca yn aquique yn achtopa miximati nacayotica, ynayamo quinnamictia sacerdote, ca temictiani tlatlacolli quichiua ynizquipa miximati Yuan cēca monequi neyolcuitiloz yna yamo nenamictilo, ynic amo tlatlacolpā celiloz yn sacramēto nenamictiliztli: auh yntlacamoyelitiz in āmoyolmelauazq^ xictequipanocā i yzquitlaman tli teoyotica anquitequipanozquia ītla āmoyolcuitiani yxpan sacerdote, ī amechtequipachoz [Fol. 172] ynamotlatlacolyuan ynammo ҫemixnauatizque ynic aoquic ātlatlacozque yuan ynāmone toltizque ytechpa yneyolcuytiliztly ynanquichiuazque yniquac motlanauatilia yn sancta yglesia. Auhyntla āҫeme ynax can yeanmonamictiz nequi yn achtopa teoyotlaca ynamoyol locacopa oanquiteneuiliq^ ynā quimonamictizquia, auh ye yn axcāҫatepan ocҫetlacatl anquimonamictiznequi, maxicmati cā ca amonauatil yn āq^neltilizq^ yn achtopa amotlaҫemitol tlatlalilyntetech oāquiteneuhq^y nitechpa ynenamictiliztli, ca ī tlacamo anquineltilizq^yctemictiani tlatlacolli ypāāuetziz q^ yuāāmachtilo, cayniquac ytla ytlacauhtica ytechpa yntla camecayotl teuanyolcayotl, a noҫo teoyotica mouanyolcati tica monamictiznequi, anoҫo acaquimaticaocҫe ōca īteoyoti ca ynamicynocnemi, yntla aca a meuā āquimati ytla ynītechpa y, caamonauatil ynāquicaquiltizq^ ynteopixqui, caypāpa yn expadomīgotica anoҫo ylhuitl ypā ynteopāteyxpāquetzalo y nimpātzatziua ymmonamictiznequiynayamomonamictia: [Fol. 173] ynic aҫo aca ytla yntechpa quimati ynquinextiz. Yuā ca ynic neltiz yn nenamictiliztli mone qui ynoquichtli monamictiz ī yematlac xiuhtiz onnahui, auh yn ciuatl yn yematlacxiuhtiz o mome. Auh yntla ycno oquich tli yuan ycno ciuatl ymomextin yenoceppamonamictiznequi, ca aocmo monequi ynimpā mitoz missa, yniuhqui yancuicanmonamictia ynimpan mochiua missa, ҫan yxquichoncan quitozquemissa, canel yeachtopa oteochiualoque yninpan ininamicuan catca ynomicque, yehicay maaca ycmotlapololti ynquitoz, ynteopixqui tleyca ynaxcan yntonamictilizpan ynamo topan Missa quimochi uililia? aҫo amo nonamic ynnicpia? vel xicmati nopiltze camo namic. Auh yntlaҫacetlacatlim monamictiznequi ynoquichtli anoҫo ciuatl ayc ceppa mona mictia, velitiz ynpan mochiuaz Missa ymomextin, manel ce yehuan ycnoquichtli anoҫo ycnociuatl. Yuan ximimatican ynantetauan ynantenauan, ma camo ytlamochiua ynaqualli y nipan ynteoyotica nenamictiliztli, yniuh yeuecauh ynoctlateotoquilizpan [Fol. 174] quichiuaya yna mocolhuā: caynamelhuantin ca yeoanmoquatequique, cayean Christianome, yehica Christianoyotica xicchuacan ynamonenamictiliz, mamotelchiua in yeuecacayotl yntlacatecolotl yntetlapololtiliz. 	
Noyuan ycan nemachtilo ynantetauan ynantenauan ymmacamo xiquincui tlauiltican ynamopilhuan ynic monamictizque, maҫan yn yollocacopa yntlanequiliztica yez yninnenamictiliz, ca yuhca nauatilli yҫan teyollocacopa mochiuaz.	
¶ Nican moteneua ynimelauacayntlatlacolli.	
Yetlamanpan quiztica yntlatlacolli, ynic centlamantliy toca Peccado original, quitoznequi tlatlacolpeuhca tlacatiliz tli, ynipan tlacati ynixquichtin tlaca, ca ayac yxpampayeua: ҫā yceltzin yn totecuiyo Iesuxp^o ynic tlacatl oquichtzintli amo ypan ynitlacatilitzin ohuetz yntlatlacolpeuhcayotl, auh ynoc yxquichtin tlalticpac tlaca yn o tlacatque yuan ynayamo tlacaltimochintin tlatlacolpeuhcayo pātlacati ynnotlacatizq^, cayye huatly techcauilitiaque yn achto totahuan Adam yuan Eua, [Fol. 175] ynicotlatlacoque: caycay oncā oquipoloque ynigrātzin ynto tecuyo dios ynoquimmotlaoco lilica yninyancuicā chiualoca, auh techauilitiazquia īgracia yntlacamo tlatlacoani, telypā pa caotlatlacoque yehicay ҫanyeyuh yntechpatiquiҫa yntintlatlacolpilhuan. Auh ynaxcan yca yn Sacramento nequatequiliztli chipaualo yn Animay techpa yntlatlacol peuhcayotl, ynquiualquixtia ynconetontli ynitic yninantzicayninetolinil ynte Anima neq^ atequiliz ticapatilo, ycamo oncanmo nequi neyolcuitiliztli ynictipo polhuilozque yntechpa yntlatlacolpeuhcayotl, ca ynōcā yn nequatequīloyan polactilolpo poluilointlatlacolpeuhcayotl.	
Ynicōtlamantli moteneuapecado venial quitoznequitla yciuhcachiuallitlatlacoltepitō, auhyni amoҫantlapoalli ynchi ualo, caҫēnca miec ī nepapā te pittotō tlatlacolli yni muchintī ypan vetzi, ca ayac yn oc nican tlalticpac nemi vel quīmocaual tia, telynquenin [Fol. 176] yciuhcaypan yntepitoton tla tlacolli vechoa, noyciuhcapopolhuilo: caamo icticpoloa ini Graciatzin ynitetlaocolilitzī yntotecuiyo Dios amono ycti quitlacoa ynītenahuatiltzin. Maciuī yntepitoton tlatlacolli yniuiyan tenotza yuan teuica yuicpa yntemictiani tlatlacolli. Ynezcay ynyeomito, cayniquac aca yecocolizcuizne qui ҫan ocyuiyan ytech motla litiuh ynnepapan tlacacocoliz tli, auh ҫatepan ynvey cocoliz tli couitilitiuh ynixquich yca miquiz. Auh ҫannoyuhqui ypan mocaqui yntepitoton tlatlacolli ynchiualo, manel amo vey tlatlacolcocoliztli, yece yuiyan ypan tetlaztiuh yntemictiani tlatlacolli ynic miqui ynteAniman. Auh chicunauh tlamantlī ynicpoliui ynnican yemitoz.	
¶ Ynic centlamentli, yquac yn tlateochiualatl mocui anoҫo yc neatzelhuilo.	
¶ Ynic ontlamantli, yca ynneyolmelaualoni ynoncan mitoa yniquac peua Missa.	
¶ Ynic etlamantli, yquac ymmocaqui ymmotta Missa.	
[Fol. 177] ¶ Ynicnauhtlamantli, yniquac mocaqui ynitlatoltzin yntote cuiyo Dios temachtilizpan.	
¶ Ynic macuillamantli, yniq^c moteteochiuilia Obispo.	
¶ Ynic chiq^cētlamātli yehuatl īntlateochihuallaxcali icmocui.	
¶ Ynic chicontlamātli, yniq^c mocelia ҫaҫoq^namisacramēnto.	
¶ Ynic chicuetlamātl, yniq^c a ca yyollocacopaq^toa. Pr^ nr^.	
¶ Ynic chicunauhtlamātli nel tepiniliztica, ynacaquitoa, to tecuiyoe maxinechmotlaocolili ynnitlatlacoani.	
¶ Ynic etlamātli, tlatlacollimo teneua temictiani ynq^mictia ynteanima yca ynitlatlacalhui loca into. dios, ynic q^polhuilia ynigr^a ynimaq^xtiloca yezq^a.	
Avh maaca ycmotlapololti ynitechpa ynqueman mitoay, catlatlacalhuiloyolitlaco lo ynto. Dios tlatlacoltica yc moq^lanaltitica ytechpa yntla tlacoani: ymmomatizaҫonelli yuhquiy yntotechpaneci? cani man amo yuhqui ytechpatzin co ynto. Dios mochiua, caҫanelliniman avel ytechtzinco aciz ynqualanalizili anoҫo te yolitlacoliztli ҫanyuhmitoay ynictonomatehuantin ticmatizque [Fol. 178] yntlein amoqualli tetla tzacuiltiloniticchiua yuicpatzinco intotecuiyo dios. Auh ynin ca ҫantotechpa tlatoltica tictenquixtia, ynic velticcaq^z que ynquenintictlatlacalhuia ynticqualanaltia yntotecuiyo Dios, ynitechpatzīco titlatoa tlatolmachiotica ynnelli yuhquitotechpatitlatoa, manel ye huatzin ypantzinco amoquicelia yntlatlacalhuiliztli ynq^l lantli, cavel nelli amo quallani ni amonotlatlacalhuiloni.	
Avh yntemictiani tlatlacol li mitoa yniq^c aquallachiuallanequiliztica noaquallatol laeleuiliztica, ynictlalcahuilo ynitenauatiltzin yntot. Dios yuan ynsancta yglesia. Auh ne machtilo nonotzalo cayntemictianitlatlacolpancate, yno uitilizpannemi caintla yquac ynamo ynnemachpan miquiz que, ynamo quichiuhtiui ynin techmonequi ynicChristiano me, mictlan yaz ynimaniman. Auh ymmomaquixtiznequi y nitechpa yntemictiani tlatlacolli, noyniuicpatzīco mocuepazneq^ yntotecuiyo dios ynic q^maceuazq^ ynigraciatzinno ynic chipaualoz ynimaniman, canauhtlamātli ynītechmoneq^ [Fol. 179] ynquitequipanocachiuazque, ynnican tlani mitoz.	
¶ Ynic centlamātli, yehuatl yn neyoltequipacholiztli. qn. cay nictipopolhuiloz motlatlacol īactetitlatlacoani, motechmonequi mitz eleltiz mitztequi pachoz, atle maytla ypampa ҫā ypampa caotictlatlacalhui yn totecuiyo Dios ynic oticpana ui yniteotenauatiltzin.	
¶ Ynic ontlamantli, yehuatl in neyolmelaualiztli q. n. caynic popoliuiz ynixpantzinco into tecuiyo Dios motlatlacol, mo nauatil mochiuhtica ynacte yn ticmocuitiz yntiquitoz moca matica yxpan ynteyolcuitiani ynniman atle tictlatiz.	
¶ Nic etlamātli, yehuatl yntlax tlaualiztli. q. n. camonauatil in acte, ynictipopolhuilozmotla tlacol yntiq^xtlauaz tlamaceua liztica ynipāpamotlatlacol, no tictecuepiliz inteaxca ītetlatq^ yntemauiҫo, ynanoҫo oc ytla.	
¶ Ynic nauhtlamātli, yehuatl ī necemixnauatiliztli. qn. mona uatil inacte ititlatlacoani intla tiq^cnopilhuizneq^ inipopoliuh ca immotlatlacol, īticmocaual tiz yuātimocemixnauatiz yna yoquic ceppa titlatlacoz.	
[Fol. 180] Avh maciui miec onca ynne papantemictianitlatlacolli, caҫanchicontetl yntlayacan nez cayotiticate, yniuhquima y nelhuayo ynoccequi ynintechquiҫa noynquitlacoa ynitenaua tiltzin yntotecuiyo Dios, yuan yn sancta yglesia. Auhynic patiz ynianima ytechpay caonca ypaticayo cayehuatl ynchicontlamantli ynqualtiuani yectiua ni ynitoca Virtudes, ynquixna miqui quipanauia yncecentetl temictiani tlatlacolli, caynixna uatiltopeualocainitelchiualoca. Auh ynitechpa ycecētetl tlatla colli tlanononquaquixtiliztica momelauhtiaz ycecentetl qualtiuani yectiuani.	
Ynic centetl temictiani tla tlacolli moteneua nepoa liztli, yehuatlquitoznequi yniquac aca yyollocacopa nepoaliztica moueymati anoҫo atlamactiliztica momauiҫollani. Auh xīcmatican yn anChristianome caynnepoaliztli ynatlamatiliztli ypampa, cuallaҫaloq^ ynompa ylhuicacynaqualtin in Angelome ycmochipa nican tlalticpac quitecuitlauiltitinemi ynnepoaliztli, ynicayac ompa yaz ynin yeyan ymmacozquia [Fol. 181] ynilhuicac, ynompa ualuetzque. Auh temictiani tlatla colli quichiuanepoaliztica yna quinteyxpan moyectlapiquia moqualitoa, auh yece yniyollo ytic tlatlacoltentinemi ynictecamocacayauaz, auh yntla ytla qualli quichiua amo ypampatzinco yn Totecuiyo Dios ҫan nepoaliztlī ypampa quichiua ҫantlauelilocayotica. Y uan temictiani tlatlacolli neuei nequiliztica quichiua, ynaquin tlatocateyacantica mouei liznequi momauiҫollaniznequi, auh ynicay, tecocolitinemiyuan tetlatoleuitinemi ycq^n comonia ynaltepemaceualtin. Noyuan quichiua yntlatlacolne poaliztli ynaquin quinepoaltia intlein nican tlalticpac quipia aҫo tlatocayotl aҫo tlatquiyotl aҫo mauiҫotl yn ҫan amo yuicpatzinco yntotecuiyo Dios q^tlachialtia, ҫanyeycteixco teic pacnemi, notetepitonoliztica atleypan temati, ymmomati ayac yuhqui amono quinequi im maaca yuhquiye.	
Yuan nepoaliztlatlacolli quichiua ynaquin nepoaliztica atlamachiliztica amo quitlacamati ynitenauatiltzin [Fol. 182] yntotecuiyo Dios yuāsanta yglesia, ҫāycmochachamauh tinemi, ynictemictiani tlatlacolli oquichiuh ynnepoaliztica quitepouilia: caynixquich tlatlacollamantli ynomoteneuh ynitechpa ynatlamatini, ytechpo ui ynnepoaliztli. Tel quimotla lilitia yntotecuiyo Dios ynqual tiuani ynyectiuani ynixnamico ca yntlatlacol atlamatiliztli, ymmoteneua Necnomatiliztli netepitonoliztli yctopeualo. Vel quimelauhca ytoznequiy amo timopouhtinemiz ynacte ti Christiano amo timopantlazti nemiz, ҫan ochvalca titeueyliz timocnomatinemiz timotepitonotinemiz, yctictopeuaz tic panauiz yntlatlacol temictiani nepoaliztli.	
Ynic ontetl temictiani tlatla colli moteneua. Teoyeuaca tiliztli, quitoznequi yniquac aca ynteoyeuacatini cenca camic eleuia capizmictemoa yntlaltic pactlatquitl, ynquimaxcatizne qui ynaqualtica ychtequiliztica, noyniquac ynaca tetechtlayxtlapanani yntlayxtlapanaliztica quimiyequilia ynitlatqui.	
[Fol. 183] Cayehuantin yntzotzocame yntetlatquieleuianiquinnamaca quimmictia yni maniman, ca occenca quivey mati cetomin a noҫo medio yn amo machiuhq^ ynianiman. Auh ynic ynteoyecuacatini yntlatqui nechicoani yntlacemololoani cenca q^tlaҫo tla yntlalticpacayotl, yc amo yn yollocacopa tetlaocolia ҫan cocolticaqualancatica caatle yniteycnoyttaliz, caҫanelli muchipa ypan vetztinemi yntlalticpac tlanechicoliztli: auh ycmuchipa quipanauia ynitenauatiltzin yntotecuiyo Dios yuan in sancta yglesia. No yntlatlacol teoyeuacatiliztli quichiua yn a quin teoyeuacatiliztica quitecuilia yntecalyntetlal yntetlatq^ anoҫo yntleī occeq^, anoҫo ynq^n qualia quimilia ynicnotlaca ynoquichtin ynciua ynintlatqui ynitechcaualo, yuan ynaquin amo quīntlaxtlauia yninciyauiz ynimitonal yntlatequipanocatzitzintin. Noyuan teoyeuaca tiliztli quichiua ynaquin quiveylia ynitiyamic quiuecatza tzitia ynamo yuhypatiuh, aҫo ytla oncan netlapololtiliztica quichichiua, anoҫo yuan quineloa [Fol. 184] ynicteyxcuepaz yuhqui yniquac aca oncan ytiyamicpā caquia quineloa chilli anoҫo oc ytla, ynicmotlapololmati ynquitoa, aҫo yc coaloz aҫo yctotocaz notiayamic? tlatzaccā vel mitoz cayehuatl teoyeuacatini ynaquin occenca quinechicote motinemī yntlalticpac tlatquitl ynamomachiuhqui quitlapiuia ynqualtilizyotl.	
Auh onca ce qualtihuani ym moteneua teycnotlaocoliliztli teycnoyttaliz tli ycuepca yxnamic ynteoyeuacatiliztliycto peualo, quitoznequiy cacenca quimonequiltia yntotecuiyo Dios tetlauhtiliztica titetlaoco liz ynacte tiChristiano yntītlat quiua, ynic ylhuicac titlaocoliloz. Yehica xiquintlaocoli ynixquich tin ymmotolinitinemi ymmotolinicatzitzintin, ca yenelli otipiyelmacoc yntlatquitl, ynictiquimpaleuiz.	
Auh macamo cenca xictemo yntlalticpacayotl, ynatle ypan pouhqui ynican tlalticpac mocauhtiaz, ҫan ochualca xictlaҫocatemo ynilhuicacayotl ymmauizneceuiloyan.	
[Fol. 185] ¶ Ynic etetl temictiani tlatlacolli moteneua Auilnemiliztli.	
Yn tlaelpaquiliztli quixpopoyotilia yni anima ynChristiano, yniquacyehuatl vetzneliuhtinemi ynipan ynauiltlalnacayonemiliztli: auh yni, camuchitlacatl ytechpa tlatoa ynoquichtin noyuan ynciua, ca muchintin ynnauatilmoch iuh tica ynquipiezque yninchipauaca ynimaniman yuan ynin na cayo. Auh ynoccequi tlatol li nemachtiloni ynitechpoui y nic etetl temictiani tlatlacolli, mamottamamopoa oncan ynchiquacentetl teotenauatilli.	
¶ Auh ynictopeualoz yuā yqua niloz yncatzauac tlatlacolli, no ye ychiualo ca yntlael papaquiliztli, caoquimotlalili yntotecuiyo Dios yn yectihuani ytoca Chipaua canemiliztli nepializtli. Quitoznequi ynacte ti Christiano ximochipauaca pie macamo ximonemilizti yncatzauac tlatlacolli.	
[Fol. 186] Ynicnauhtetl temictiani tla tlacolli moteneua tlauelqualanaliztli. Quitoznequi yniquacaca vecauhtica tetechqualantinemi, ynquinequi may tech motlauelquixti ynquicoco lia, auh qualanaliztica tlaueltica quitemolia ynitetoliniliz, auh atle ycceui yniyollo: ҫāmu chipa ye ylhuice tetech qualantinemi, aquen teytta.	
¶ Auh ynqualanini ypan vetzi yntlatlacol qualanaliztli, yniquac qualanaliztica ynacame maua mochalania mixnami qui yn oncan centlapaltetlocpa moquetza tequalancapaleuia, anoҫo tetzalan tetlatolmacatinemi, yc quiteyollotia ynquala naliztli ynneyxnamiquiliztli, noyconcanpoliui yntlamatca yecnemiliztli. Auh oquimotla lili yntotecuīyo Dios ce qualti huani ynitoca Tlapaccayhiyo uiliztli yctopeualo, ynqualana liztli, noycneyolceuilo. Quitoznequi, ynacteti Christiano ҫan yuiyan yocoxca tetloc tena uactinemiz ynnican tlalticpac, tetech timoyolceuitinemiz, tetlaҫotlaliztica, yctictopehuaz yntlatlacolqualanaliztli.	
[Fol. 187] Ynic macuiltetl temi ctiani tlatlacolli moteneua, nexhuitiliztli, quitoznequi tequitlaqualiztli tequitlayliztli yc necocolizcuitilo yc necocolo. Auh inamotla yxyehecoani yni techpa ynitlaq^lizinitlayliz cay panvetzi ynic macuiltetl temic tiani tlatlacolli ynic amo quixyehecoa yntleyn quiqua yntlein qui, ҫan muchipamipotztinemi tequiyxhuitinemi, yuan xocomictinemi, ynayc quimocaualtia yntlauanaliztli, yuan ynteq^ tlaqualiztli. Yehica yn an Christianome xitlayxyehecocan ynitechpa ynnepapan qualonino ynihualoni, auh yntequitlaquani ypāvetzi yntlatlacol nexhui tiliztli ynquezq^pa quiq^nacatl yniquac amo nacaqualo, notlatlacoa yniq^c ypāpa ynixixicuiyo q^tlacocapanauia ynneҫaualiztli ymmotenauatilia yn sancta ygl^ia. Auh oq^motlalili yn tote. Dios ce yectiuani ynitoca Tlayxyehecoliztli. q. n. amo titeq^tlaq^zamotitequitlauanaz, amo notlaq^ltica octica atīca ticaca tziuiz, ҫā tiq^xyehecoz yntlein ticq^ yntleintiqui, ynictictopeuaz yntlatlacolxixicuiyotl.	
[Fol. 188] ¶ Ynic chiquacēteil temictiani tlatlacolli moteneua tetech ne xicoliztli neyolcocoliztli. qn. cayntetech moxicoani cēca yc moyolcocoa yuā cēca yctone ua yniyollo, yniq^c quēmanian tleinq^lli ypā mochiua ynaquin ytech moxicoa, anoҫo yniq^c y tlaqualli ytech quitta, anoҫo cē ca ycpaqui yniq^c tlein ypan te toliniliztli mochiua ynitechmoxicotinemi. Yuā īcocoleyn tlauele tlatlacolnexicoliztliq^ chiua, inīq^c moyoltoneua, inic quemman acameyecnemilīceq^ quimitta immauiztililoni, yna noҫo moq^lnemitia: auh ypāpa ynquincocoliayuā q^tlatolchi chiuilia ynicamo mauiztililoz q^, anoҫo ynic quintlapololtiz que. Auh yntotecuiyo dios, q^motlalilice q^ltiuani ymmoteneua tetlaҫotlaliztli, yctopeua lo intetech nexicoliztli: cavel nelli tecennauatil ynnepanotl netlaҫotlaloz, ayctetech nexicoloz nexicoliztica, caҫanticeme ynitechpatzinco yntotecui yo Dios totlaҫotatzin.	
¶ Ynic chicōtetl, temictiani tla tlacolli moteneua tlatziuiztli, ca yntlatziuini quitlatziuhcaua ynteoyotl ynitech opoaloc yni anima, [Fol. 189] yuan tlatziuilizti ca quinentlaҫa quinenquixtia yntlalticpac ynemiliz, ynamo teoyotica quilnamiqui quipaleuia yni anima amono tlalticpacayotica quipaleuiayninaca yo: ҫan yyo quixcauitinemi in tlauelilocayotl ynquitlatziuitia ynitechcopa ynquallachiualnemiliz yotl. Auh yntlatziuhqui ytlatziuiliz tlatlacol ticaquitlacoa ynitenauatiltzī yntotecuiyo Dios yniquac q^tlatziuizcaua ym Missa, yuan yntemachtianī ynitemachtil, y uan ynoccequi Christianoyotl caayacmomaquixtiz yntlacamo quitequipanoz q^monemi liztiz ynteotenauatilli. Auh o quimotlalili yntotecuiyo Diosce yectiuani ynitoca netlacuitlauiliztli, ynicvel ticpacca tequipanozque ynqualli yectli yn itechpoui yntoyolia yuan yntonacayo.	
Ynqualtiuani yectiuani yn teoyoticaq^cuiltonoua qui qualtilia ynteAniman, cachicontetl: auh occan xeliuhticate, ynachtopa etetl yehuatl yn tlaneltoquiliztlī netemachiliztli [Fol. 190] yuan teotlaҫotlaliztli, ymmotocayotia Theolohales. Quitoznequi, teoqualtihuani, ypampa cateoyotl yntechcatqui, canel ytechtzinco pouhtica yntotecuiyo Dios, yuan yuicpatzinco tehuica. Yzcatqui ynachto etlamantli ynyectihuani ynitoca Theologales ynnequaatequilizpan timaco.	
Ynic centlamantli moteneua Tlaneltoquiliztli. Qui toznequi, Ce qualtihuani yc ticneltoca yntleyn ami tiquit ta, cateoyoticatlanextli tlahui lli ynic quimotlachialtilia inte Anima, ynic teotlanelt oquiliztica quineltocaz ynamo quitta. Yehica yntlaquemma nian ynacte ti Christiano ynti tlatlaniloz tleyn ytechpa ticmati yntlaneltoquiliztli? Tiquitozy caamo maocytla caҫanneltocoz ynizquitlamantli techyxpantilia ynsancta yglesia, yuan ynixquich ynotechmonextilili yntotecuiyo Dios ynteoamoxpan ycuiliuh tica, yenelli ymmochi neltoconī ynic ytetlanextilil, manel amo tiquitta amono ticmati. Auh ynaquī yyollocacopa motlapololtia [Fol. 191] motzotzona ynitecha yntlaneltoquiliztli, ynanoҫo amotlaneltoca yniuh tlanauatia yntonantzin sancta yglesia, yehuatl quipoloa ynteo tlaneltoquiliztli, yuan yctetzauhtlateotoquiliz tlatlacolli quichiua. Notlatlacoa ynaquin cacicamatiznequi ynquenin ca tlaneltoquiliztli, cayni ҫan ynnemac ynteopixque tlamatini me ynvel ytechpa motlatoltiz que, ynicytla techmelauilizq^ ynitechpoui yntlaneltoquiliz tli. Auh monequi machoz, ca yntlaneltoquiliztlī ynamo qui mouicaltia ynquallachiualiztli caҫan mictica tlaneltoquiliztli moteneua, ҫanelli amo temaquixtia. Auh ynic vel neyollo tiloz yninelhuayo tlaneltoqui liztli. Yzcatqui ҫan achitzin ynicemitoloca ymixcoyan yn nauatil yceceyaca Christianome, yniuh quimocuitiz queyuh quichicauaca neltocazque.	
¶ Motetlatlanilia nauacopa yn teopixqui, auh cetlacatl tlanan quilia.	
¶ Tetlatlania. Nopiltzetleyn y techpa ticmatic x^piano tocaytl.	
¶ Tlacuepcananquililiztli. Totatzine nicmatimo christiano [Fol. 192] ytoa, ynaqui ytechtzinco pohui yntotecuiyo Dios nequaatequi liztica yuantlaneltoquiliztica.	
¶ Tetlatlaniliz. Auh yntehuatl nopiltzecuixtiChristiano?	
¶ Tlacuep. Caquemacanotatzi ne cani Christiano, yca ynitetlaocolilitzin yntotecuiyo Dios.	
¶ Tetlatlaniliztli. Tleinyctiqui toa? ca ni Christiano.	
¶ Tlacuep. Yehica niquitoacani Christiano ypampa caoninoqua a tequi yuan nitlaneltoca.	
¶ Tetlatla. Canel yetiquitoano piltze cati Christiano tlaneltoquiliztica, aquinticneltoca?	
¶ Tlacuep. Canic noneltoquitla ynDios ynilhuicahua yntlaltic paque, ynoquimochiuili yuelitiliztica ynittalo yuan ynamo y ttalo.	
¶ Tetlatlani. Auh ac yehuatzin ynonDiosteyocoyani yntiqui toa?	
¶ Tlacuep. Cayehuatzin ymma uiz ҫace teoyeliztli, yni eytilitzi yn p^sonantin tetatzī, tepiltzī Spū sancto, ҫace velnelli Dios.	
¶ Tetlatlani. Quenin tiquitoa nopiltzecaҫace yniteoyelitzin yntotecuiyo canel oncan tiquin teneua yn eyntin personatin?	
[Fol. 193] ¶ Tlacuep. Cayehucaniquitoa o notatzine, yzcatqui ypampa, maciui yn ey personame ynceceni quizticate ynic personame, ca ҫacetitica ynic teotl.	
¶ Tetlatla. Auh yn ey personame ynquizticate ytechpatzinco ynce teoyeliztli, quenin y techpaticmati?	
¶ Tlacuep. Ynitechpa nicmati cayzcatqui, caynteotl tetatzin ynic ce persona, amo tepiltzin amo Spiritu sancto, noynteotl tepiltzin ynic omepersonas, amo tetatzin amono Spiritu sancto. Noynteotl Spiritu sancto, ynic ey personas, amo tetatzin amono tepiltzin. Maciui ynin ey Personascaҫace Dios.	
¶ Tetlatla. Nopiltze tleyn quinezcaytoznequi yntiquintene ua eyPersoname?	
¶ Tlacuep. Xicmocaquiltinota tzine caynicnicneltocamati yni techpay, yzcatqui, caynin ey Personame ynitechpatzinco moetzticate ynҫaceteoyeliztli ynic ce ca Dios tetatzin, ynic o me ca Dios tepiltzin, yniceyca Dios Spiritu Sancto, auh ҫace vel nelli Dios.	
[Fol. 194] ¶ Tetlatlaniliztli. Auh xinechil hui nopiltze yceceyaca Personame ynotiquinteneuh cuix teteo?	
¶ Tlacuep. Caquemaca notatzi ne, cayntetatzin cateotl, noyn tepiltzin cateotl, no ynSpiritu sancto cateotl.	
¶ Tetlatlaniliztli. Ancaeyntin teteo?	
¶ Tlacuepca. Caamo eyntinteteo caҫacetzin nelli teotl, caҫace yniyelitzin ynintech neneuhca pouhtica yn ey teo Personame.	
¶ Tetlatlaniliztli. Auh yncetzī Dios yntiquitoa nopiltze canī moyetztica?	
¶ Tlacuep. Canouiyan moyetz titica notatzine, yuan nouiyan moteytztilittica yntlein chiualo noyntlein ylnamico, maciui muchipa mitoa ynilhuicac mo yetztica.	
¶ Tetlatla. Canel tiquitoa nopiltze caҫace teotl, nimitztlatlania cuix peuh cuix tzintic cuix motlacatili?	
¶ Tlacuep. Caniman ayc peuh a mono tzonquizqui, amono mo tlacatili.	
¶ Tetla. Ynin ey personame Sanctissima trinidad ac yehuatzīīto pāpa oq^chtli omochiuhtzinoco.	
[Fol. 195] ¶ Tlacuep. Cayehuatzin ynic o me persona yn Dios tepiltzin, cayntetatzin no yn Spū sancto a mo oquichtli omochiuhtzinoq^.	
¶ Tetlatla. Ynteotl tepiltzin, cuix peuh cuix tlayhiyoui cuix momiquili ynicteotl anoҫo ynic oquichtlacatzintli?	
¶ Tlacuep. CaynDiostepiltzin ynicteotl amotzintic yntlaltic pacayotica, amono motlayhiyo uilti, amonoveltlayhiyouizamo no miquini ynicteotl, auh ynic oquichtlacatzintli catca capeuh yuan motlayhiyouilti momiq^li.	
¶ Tetlatla. Ticneltocaytoa nopiltze, caynipiltzin Dios ynic tlacatloquichtzintliynomotlay hiyouilti yn omomiquili, xiquito tleycatleipāpa ynomomiq^li.	
¶ Tlac. Catopāpa ītitlatlacoani ynomomiq^li ynomotlayhiyouilti ynic q^moyolceuili ītot. Dios ymmoq^lanaltiticatca ynipāpa ynītlatlacol ynachtototahuā.	
¶ Tetla. Yntociuatlatocatzī im mochipa velnelli ychpuchtli yn sancta Maria cuixteotl?	
¶ Tlacuep. Canimā amoteotl, ҫā ypāpacaynātzī yntot. Iesuxp^o yuan ypampa caayac yuhqui oquichtli ayac ciuatl yniccenquiz caqualli: ca yehica ticmauiztilia, [Fol. 196] yuan ytechtzinco titocaua ynictopā motlatoltiz.	
¶Tetlatlaniliztli, auhtleīynez ca ynnepechteco yn netlāquacololo ymixpan ynixiptlatzin sancta Maria, yuā ynimixīptla huā sanctome yncanatiq^mitta?	
¶ Tlacuep. yniquac canapatiquimitta ynixiptlatzin sancta Maria noynitlaҫo conetzin, no ynsanctome: tiquin mauiz tilia ypampa caoncan tiquintol namiquilia ynuel yehuantin yninnezca ynyeaxcan ynilhuicac moyetzticate, auh yxq^ch capatiquīuecapanoa caamoyn quauitl amono yn tlacuilolli mauiztililo.	
¶ Tetlatla. auh yncana motta Cruz [crismon] tleycamauiztililo?	
¶ Tlacuepcanan ticmauiztilia yn Cruz [crismon] ypampa cauel yuh catca yҫe ynitech omomiquili yntotecuiyo Iesu Christo ynic tlacatzintli, noypampacaytech quimochiuili ymiquiztica ynin maquixtiloca ynixquichtin ynҫemanauactlaca.	
[Fol. 197] Ynic ontlamantli ynteoqualtihuani moteneua netemachiliztli, ynotechmomaquili yn totecuiyo Dios ynictictemachi ca chiuazque ynilhuicacayotl y ca ynitetlaҫoca paleuilitzin yntotecuiyo Dios noynica yntoquallachiual. Auh quixnamicapanauia ynteonetemachiliztli ynqualtihuani, ynaquin yninetolinilizpan aҫo ynicocolizpan a mo ytechtzinco yntotecuiyo dios motemachia mochixcaca amono ytechtzinco motlacane qui ynquimopatiliz ynnelli mo tepatiliani. Yehica ynacteti Christiano macamo ximochixca ye ynintechcopa yntitici yntepachichinani ynteyxcuepani, caҫan ytechpatzinco yncenelli Dios, ynquimomachiltitica yntlein motechmonequi. Nocēca quixnamiqui ynnetemachiliztli ynaquin motlauelpoloa ym moq^chmecania, anoҫo ytla ycmonoma mictia: auh yni aia yn aq^n yuhq^chiuay ynic motlapo loltia camictlā yauh tlamelaua in aoq^c valq^ҫaz, auh yninacayo amo tocoz ītlatleochiualpā iteo pā ҫan canatlaҫolpā, ҫaҫacatla tlaҫaloz, ynic oncā q^quaz q^tzopi lome anoҫo chichime.	
[Fol. 198] Ynic etlamantli yn teoqualti uani moteneua teotlatlaҫotlaliztli, ynotechmomaquili yn totecuiyo Dios ynictictotlaҫo tilizque ypan ynixquichtlaman tli ynitlachiualtzin, noyuan y nic tiquintlaҫotlazque yntouāpoan yniuhtitotlaҫotla, ynītech copa ticchiuazque yntlein ticnequi manototechpa quichiuacan. Auh quixnamiqui quitlacoa ynteotetlaҫotlaliz qualtihuani ynaquin quitlatlacalhuia yntotecuiyo Dios tlatlacoltica, ynipampa ynnican tlatlacolnemiliztli ynoccenca quitlaҫotla ynamo machiuhqui yntotecuiyo Dios, canel quimonemilizti tinemi, ynamo motlacaualtilma ti ynipampatzinco ynitetlaҫotlalitzin. Yuan quixnamiqui q^tlacoa ynteotlaҫotlaliztli, ynaquin yniuampo quitelchiua qui cocolitinemi quichicoytotinemi, ynamo quitlaҫotlayniuhmo tlaҫotla.	
Avhocno onca nauhtlaman tli ynyectiuani ynitoca Cardinales, quitozneq^, qualtihuani ynitechpoui ynqualnomiliҫotl ynchiualoz. Auh ycecentlamātli ynqualtiuani, yenicā mome lauhtiaz caonca ynintetoquiuh.	
[Fol. 199] ¶ Ynic centlamantliqualtihuani moteneua melauacatlachiualiztli, anoҫomelauac tlaneneui liztli, caytequiuh ycecenyaca quimacaz yntlein yyaxca ynitechpoui ynaxcaua. Yehicā mo techmonequi yn acte ti Christiano ynticmomaquīliz ynitetzī co ticpoaz, yntotecuiyo Dios y nitetzinco pouhtica, ynimauiz tililocatzin ynitlacamachocatzin, ynīmacaxocatzin, ynitlaҫotlalocatzin, ynitlayecoltilo catzin. Auh noticmacaz yctiquixmotlaz yntlacatecolotl ynicatzauaca yniaxca, ynitelchi ualoca canel telchiualonitlatzil huiloni. Yuan ticmacaz ymmo huampo yntlein ytlatqui, ynayac ticcuiliz ynīaxca. Auh yni cay titonoma Iusticia chiuilia ic titonoma yectlatlalilia. Auh ye huatly yninezca yncentlaman tli ynqualtiuani ymmotenehua Iusticia.	
Ynic ontlamantlī, qualtiuanī moteneua Nematiliztli yni tlachiualtequiuh ynin yzquitlamantli ymmimatcachiuaz, yna tle ҫantlapic mixtomauaca chiuaz. Caynnematiliz qualtiuani yuhquin tlanextli yuhquin tlauilli ynquiyacana ynquitecpanuica [Fol. 200] ynixquich ynnepapan tlachiualli ynic moyecchiuaz.	
Ynic etlamantii, qualtiuani moteneua tlahpalchicaualiz tli, ynitlachiualteq^uhynī, ynimo chicauaca yecchiuaz ynizquitla mantli qualli yectli ynitechmo nequi yntonemaquixtiliz, no y nicmocenchicauaca topeuaz y nixquich aqualli ayectli ynq^xnamiqui ynquiyaochiua tomaquixtiloca, noynic tlapalchicaualiztica ticyectzonquixtizq^ yniqualtica yniyectica yntotecuiyo Dios.	
¶ Ynic nauhtlamantli qualtiuani moteneua tlayxyehecoliztli, ynitlachiualtequiuh ynquixyehecoa ynquixtamachiua yntleī nepapan totechmonequi, yntotlaqual, yntotlayl, yntotlaquē, yuan yҫaҫotlein ynoccequi yni techmonequi yntoyeliz ynic a mo ytlacauiz poliuiz ynatlayx yehecoliztica.	
Nican moteneua ymmatlactetl onnaui tetlaocoliliztla chiualli yceceyaca christiano y nauatil ynquimonemiliztiz yn ocnemi nican tlalticpac, cayniquac tlamīz yncemanauac motetlatlaniliq^uh ynto. Dios ynanoҫo [Fol. 201] omopixynanoҫo amo, auh ynaquique ynoquimonemilizti que ynipampay macozque yn cemicac ynilhuicac papaquiliz tli, auh ynaquique ynatle ypan oquittaque amono oquipixque, atle ypan yttalozque amono yn pan mochiuaz yntetlaocoliliztli. Auh ynic matlactetl onnaui yntetlaocoliliztlachiualli xeliuh caquiztica, ynachto chicontetl ytlaocoliloca ypaleuiloca mochiuhtica yntonacayo, auh ynoc nochicontetl ytlaocoliloca ypaleuiloca yn taniman. Yzcatqui ynachto chicontetl yn omito ynitechpoui intonacayo.	
Ynic centetl tetlaocoliliz tla chiuallitlaqualtilozque ym moteociuitiani ymmapizmiqui titinemi, quitoznequiy, tiquintlaqualtiz ynacte tichristiano, ymmotolinia ynauel motlaye coltia ynipampa ynincocoliz, a noҫo ypampa yninveuetiliz anoҫo ocytla ypampa ynic moto linia: caycay cemicac tipaccatla ocoliloz ynilhuicac ynacte tite ycnoyttaz. Auh amo mitznauatia ynin tetlaocoliliztli ynti q^nnacaq^ltiz yniq^cnaca caualiz pan ynchicauatinemi, amonoyc titecoanotzaz: cayntlayuh tic chiuazy [Fol. 202] caamotle yc ytechcopa ticmaceuaz, ҫā yctitlatlacoz.	
¶ Ynic ontetlatlitilozque ymmamiquitiani, quitoznequiy, ti quimatlitiz ynactetichristiano ymmotolinia ymmam quititine mi. Auh amoypā ticcaquiz inic titetlauantiz, catemictianitlatlacolli yntlatitexocomictiz, ҫan ypan xiccaquī ynic tiquimatlitiz tiquimpaleuiz ymmo tolinia yncocoxque, yn veuetq^ ynilamatque, ynaoc vel monomapaleuia.	
¶ Ynic etetl tlaquentilozque, ymmopetlauiltitinemi, quitoz nequi tiquintlaquentiz ynacte tichristiano ymmotolinia petlauhtinemi yncecmictinemi ī atle yntlaquēynicmotlapachoa, noynacte yn ti Christiano xic mati camonauatil yntlapachiuh tinemiz monacayo ynictitlacaneciz, amoyuhqui yntimaҫatl tīpetlauhtinemiz ynīcamo neztinemiz ymmopinauiz.	
Ynicnauhtetl tlapalolozque yncocoxque. Q ny. camonauatil ynacteti Christiano yntiquītlaocolilpaleuiz yn cocoxque motlatquitica, auh macamo yeyc xiquintlapalo ynic tiquincuiliz ynintlatqui, ҫanyetehuatl [Fol. 203] ynic tiquimpale uiz ymanīman yuā yni nacayo.	
¶ Ynic macuiltetl maquixtiloz que tlatquitica yntemac vetzini ynyaopan ynomaltique yno axiualoque, quitoznequi ynpan titlatoz tiquimmaquixtiz motlatquitita yntealtepepā tla yhīyouitinemi, yehuantiny tiquimpaleuiz yniuh timopaleuil lani yniquac quemmanian timo tolinia. Auh ynin tepaleuiliztli amo ypampa tiqueleuica chi uaz ynicquemmaniā tiqueualtiz ynanoco tiquixcomacaz ynic mitzcueptca yxtlauiliz, cay ninҫāteoyehuacatiliztliytechpoui, amo tetlaocoliliztli.	
Ynic chiquacentetl callotiloz que chantilozque ynnenēq^ ynueca tlaca ynamo caleque, q^ toznequiy mochan tiquincallo tiz tiquintotoniz inatle ynchā ynatle yncalynamono teyxima ti ymaltepeuh ypan. Auh amo ye mitoa yntiquincallotiz ynne nenque, ynictiquinnamaquiltiz ynoctli, anoҫo ynictiquimichte quiliz ynimaxca ynintlatqui, ca ҫan ypaltzinco yntotecuiyo dios machiuaz yntetlaocoliliztla chiuallī.	
¶ Ynic chicontetl, tocozque [Fol. 204] ymmimicque, quitoznequiy, ti quinttocazynacte ti Christiano ynintlac mimiccatzitzinti, ynicamo quinquazque yntequa nime canel mouampoā. Auh yn tla aca tiquittaz ynyequitocatiuī noticmouicaltitiaz, yuan ypampa yni anima tictlatlauhti liz yntotecuiyo Dios ynica innauhtlamantlitlatlatlauhtiloni. Auh amo oncan tleyn mochiuaz ynipan ynitoquizpan ymmicatzintli, yniuh yeuecauhmo chiuaya, ҫan qualtica Christianoyotica motocaz.	
¶ Auh canel yeotiquitoque ynī techpa ynintotoca mimicque, auh ynaxcan maticmatican que nami ymmiquiztli, ynnicantlal ticpac quimpopoloa ynixquich tin cemanauactlaca. Xicmati īn acte ynticmatiznequiy. Camo techca ymmiquiztli ymmomuz tlaye mitzuicatinemi ymmicca chane tecochco, ypampa caynq^x quichcauitl tinemi nican tlaltic pac, noyxquichcauitl ytechtacī tiuh ynitzonquizca ymmotlal ticpacnemiliz, ynticteneua mi quiztli, ymmochitlacatl ypan mochiuhtiuh. Auh maciui yceq^ntin tlaca vecahua ynocnoce q^ntinamo vecaua, canenemiliztzonquiҫaliztica [Fol. 205] mochitlacatl polihuiz tlamoaz. Oca yehuatly, yninezca ymmiquiztli, caamo ytla tetzauyitlamono ytla te micpan motta, amonoytla yolqui: amono yuhquiymmiquiztli yncampa anquitta ycuiliuhtica, yuan amo quaxical tzōtecomatl caҫan yetetechcaca ymmiq^ztli.	
¶ Yzcatqui ynoc nochicontetl teoyotica tetlaocoliliztlachiualiztli ynitechpoui yntaniman.	
Yniccentetl yzcalnemachtilozque ynatle quimati ynitechpa ynnenemiliztiloni, quitoznequiy, ynacte ynti Christiano yntixtlamati tiquimmachtiz yn Christianoyotl ynamo mima tini, yuan yuicpa tiquintlachialtiz ynqualli yectlachializtli. Auh nonican titlacaualtilo yna momotech neixcuitiloz ytechpa ynaqualli, ҫanquallachiualtica quallatoltica yc xitemachti y nic christianoyotica nemoaz.	
¶ Ynic ontlamantli nonotzalozquetlacaualtilozque ymmo yolpolotinemi, quitoznequiy, camonauatil mochiuhtica yҫaҫo tiq^namiti christiano cayntlaaca tiquittaztlatlacolliq^monemiliz titinemi anoҫo yetlatlacozneq^ tetlaҫotlaliztica tlamachyotica tictlacaualtiz [Fol. 206] ticnonotzaz, ynicamo quitlatlacalhuiz yntote cuiyo Dios ynic quimocaualtiz yntlatlacolli.	
¶ Ynic etetl yollalilozque yntla ocoxtinemi, quitoznequiy cato nauatil ynitechpatzinco yntote cuiyo Dios titonepanyollaliz q^ ynicticpacca tlayecoltizque yn totecuiyo Dios.	
¶ Ynic nauhtetl mopaccayhiyo uiz yntepiuauhtiliztli ypampa tzinco ynto. Dios quitozneq^y titlapaccayhiyouiz ynacteuatl ynitechpa ynixquich ҫaҫotleyn netequipacholiztli ymmopan mochiuaz, ynicticpaccaceliz ynipampatzinco yntotecuiyo Dios.	
¶ Ynic macuiltetl timoyolocuiz timotlapopoluiz yniq^c aca mo uicpa motlapololtia anoҫo mitz tolinia, quitoznequiy, amoticte moz amo tiq^leuiz ynq^ninticto liniz ynomitztlatlacalhui ynomitztolini, ynic ytech timotlauelyolceuiz timotzoncuiz, ҫan tiquihiyouiz ymmouanpo ynīpampatzincoyntotecuiyo Dios.	
¶ Ynicchiquacentetl tlatzacuil tiloz ynaqui ytechmonequi tetlatzacuiltiliztli ypampa yma qualnemiliz. Quitoznequiy, yntetahuan [Fol. 207] yuan yntenauan tetlaҫotlaliztica quintlatzacuiltizque quinnonotzazque ynin pilhuan ynintlapacholhuan, ynic motlacaualtizque ynitechpa ynintlatlacollachiual, noynic amo tlapiuiaz ynimaquallachiual.	
¶ Ynic chicontetl tlatlauhtiloz yntotecuiyo Dios ympampa in yolque, quitoznequiy caynteotlatlaҫotlaliztli mitznauatil tla tlatlalilia ynacte yn ti Christiano, yntictlatlauhtiz yntotecuiyo dios maquimmomaquili ym mimicque ynilhuicac papaquiliztli yuan ynyolque maquimmotlaocolili ynigraciatzin, ma ciui ymmimicque yuan yn yolq^ ymmixnamiccocolitīnenca.	
Auh ynic ayac motlapololtiz, noynic muchitlacatl quimatiz a quique ymmimicque yuan ynyolque yninmaceual ynimilhuil ynic ympampa tlatlatlauhtiloz yntotecuiyo Dios yzcatqui yni melauaca. Yehuantin yninpampa ynixquichtin tlalticpac tlaca ynocyoli anquimotlatlauhtiloz que yntotecuiyo Dios, auh yn o micque caypampa ynyehuantin nequaatequilizpan tlaneltoquilizquallachiualpan yn otzonq^z yninnemiliz, [Fol. 208] catlaneltoquilizti ca ticneltoca ca ynimaniman aҫo tlamaceuh yxtlauhtozque yn ompa Purgatorio ypāpa ynintla tlacol, inaҫo amonicatlalticpac oquixtlauhtiaq^ tlamaceualiztica, auh yca ynintlatlatlauhtiliz ī tlaneltocani Christianome oncā paleuilo yollalilo. Auh ynpipiltzitzintin yn omoquaatequitia que, yuan ynyeachi quaquauhticatotonti ynayamoquimati yn quichiuazqueyntlatlacolli ynoc nemia, amo yntechmonequi tla tlatlauhtiliztli, cayenelli tlaneltoquiliztica pachiuhtica yntoyollo ca ylhuicac otlamelauhque notlamelauazque ynizquintin yniuhque miquizque. Amo no monequi tlatlauhtiloz yntotecuiyo Dios ympampa yn Sanctome ynilhuicac moyetztticate, canel cemicac quimotlamach titzinoticate yntotecuiyo Dios, yehicay amo yntechmonequi ynaca ympampa tlatlatlauh tiz, ҫanye yntech mochipa ximochicauacan cayntequitzin y nictechpaleuizque yxpantzinca yntotecuiyo Dios ynintlatla tlauhtiliztica.	
¶ Noyuā amomonequitlatlauhtiloz yntotecuiyo Dios ympāpa [Fol. 209] yyehuecauh tlaca yntlateotocanime ynamotlacamecayohuan catca, ynomimicque ynipan ynimixpopoyotiliz ynamo omoquaatequitiaque ynamono quimiximachilitiq^ ītotecuiyo Dios yntlaneltoquiliztica, cayehuantin ymmictlan otlamelauhque ynic ompa cemicac chanchiuazque.	
Yuan ynomicque ynpipiltzitzintin ynamo omoquaatequitiaque ynica Dios yyatzin, ayc ympampa ximotlatlauhtilican yntotecuiyo Dios, canel Limbo tlayouayancate ynaycompa valquiҫazque, yuan niman ayc quittazque ynimauiz yeliz teoyotzin yntotecuiyo Dios.	
Avh ynic vel ammottazque ammiximatizque ynamehuan ynnican tlalticpac annemi, ynquenamican Purgatorio yzcatqui yninezca.	
¶ Cayn Purgatorio amo maoc y tlaҫantlayhyyouiloyan ynompa yauh ynimaniman yntlanelto cani Christianome ynqualtica in yectica yuan ynitetlaҫotlalizpan yntotecui. Dios ynigracia tica ynomomiquilique, ynamo ypampa [Fol. 210] ynintlatlacol tlamaceualiztica quixtlauhtiaque ynquexquich ynintechmonequia. Yehicay ynimaniman tlamelaua yn ompa Purgatorio yncenca chichinacoyan tetlayhiyouiltiloyā yn ompa tletitlan tlayhiyouiliz tica quixtlauazque ynixquichca huitl ynquimonez catlalili ynto tecuiyo Dios, ynamo nican tlax tlauhtiaque, yc motocayotia Purgatorio, quitoznequi, ycen quizca chipaualoyan yn anima, ypampa caompa mocenchipaua yn animame, no ompa chipaualiztica ynic viloa ynilhuicac.	
Auh ompa yntletica nechipaualoyan ynvelpaleuilo yn animame, ynҫaҫoquenami nepapan q^l lachiualiztica yntlatlatlauhtiliztica, ynventica ym Missatica ytetlaocoliliztica yc caxaua yn tlayhiyouiliztli yuan ycvalquiz tiui ynchipauaca Animame ynilhuicachui, yn ompa cemicac motlamachtizque ynitechpatzinco yntotecuiyo Dios.	
Nican ompeua ynimelauaca ymmacuillamantli yntonemachiliz, ynitechca ymmacuilcan tonacayo, [Fol. 211] ynotechmonemactili yntotecui yo Dios yehica ynictictotlayecoltilizque.	
¶ Ynic centlamantli, nemachiliztli moteneua tlachializtli yx telolotica, ynomitzmomaquili yntotecuiyo Dios ynacte tichristiano inamo yctiquitztinemiz ynamo yttaloni ynnepapan tlatlacolli. Amono yctlachializti catiqueleuitinemiz ynamo eleuiloni, caҫan ycomitzmomaquī li ynictiquittaz ynixquich ynitlachiualtzin yntotecuiyo Dios, auh ynitechpay tictlayecteneuiliz.	
¶ Ynic ontlamantli, motenehua tlacaquiliztli yntonacaztica, yn omitzmomaquili yntotecuiyo Dios ynacteti Christiano ynamo ycticauilquixtiz, ynicticcac tinemiz auillatollitlatlacollatol li yztlacatlatolli, ҫan yc omitz momaquili ynicticcaquiz ynitlatoltzin yntotecuiyo dios, no yn christianoyotl cay cay ticme lauhcachiuaz ynitlayecoltiloca.	
¶ Ynic etlamantli, moteneua to camactlauelmachiliztli inomitz momaquili yntote. Dios ynacte tichristiano, ynamo ycticauilq^x tiz yniuelica iniq^loca tlaqualli, a mo teq^tlaq^lizticateq^atliliztica ҫan [Fol. 212] mochiuaz ycomitzmomaquili yntotecuiyo Dios ynictic moyecteneuiliz ypampa ynnepapan qualoni yuan ynihualoni ynoquimoyocolili ynoquimochiuili, ynītechpouiyntotlauelmachiliztocamac.	
¶ Ynic nauhtlamantli moteneua tlanecuiliztli toyacac, ynomitzmomaquili yntotecuiyo dios ynacte ti Christiano, ynamo ycticauilquixtiz tlatlacoltica ī nepapan ahuiacaliztli amono muchipa titlanecuhtinemiz, ynictiteyoleuaz anoҫo timoyoleuaz yniuicpa intlatlacolli, ҫan yc omitzmomaq^li ynic yca yn nepapā tlaahuializtli yntiq^necuiz, ictimoyoleuaz yuicpatzī co yntote. Dios noynōcātiq^lna micytoz ycaymmoyollo, yntla nicā tlalticpac ynōcay tleimach ocyeonca ynilhuicac?	
¶ Ynic macuillamātli moteneua matica tlamatoq^liztli ynomitzmomaq^li yntot. Diosynac te yntiXp^iano, ynamo ycticma tocaz ynamoq^lli ynamoyectli y namo matoconi, ҫā ycomitzmo maq^li ynicmomatica timopaleuiz ytechcopa ynitechmoneq^ ī monacayo, noinic momatica tic paleuiz manima tetlaocolilizti ca quallachiualiztica.	
[Fol. 213] Nican ompeua ynchicotetl cencamauiztic initenemac tzin Spiritu sancto, ynquimach tia yuan quiteyttitia ynizquitlamantliqualli yectli chiualoni.	
¶ Ynic centlamantli, moteneua Tlamatiliztli, ynquitemachtia yn Christianoyotl, noyuan quiteyxtilia yncatlehuatl chiualo ni, yuan ynachiualoni.	
¶ Ynic ontetl, moteneua Tlaca quiliztli, ynotechmomaquiliyn totecuiyo Dios yuhqui ynteotlanextli, ycteoyotica titlachia yuan tiquilnamiqui ynteoyotl, yuan yctictlalcauia ynaqualli, no ticteputztoca ynqualli yn yectli.	
¶ Ynic etlamantli, moteneua te nonotzaliztli, yctitononotza ynictotlachiual qualli yectli ytlatocaz, yniuh monequimochiuaz, noyuan yctitononotza y nic qualtica yecticanomoaz.	
¶ Ynic nauhtetl, moteneua chicauacatlapaltiliztli, ycticneltiliatictzonquixtia ynquallachi ualiztli, noyctictopeua ynquallachiualiztli.	
[Fol. 214] ¶ Ynic macuiltetl, moteneua tla machiliztli, yctictomachtia yn monequimachoz, ynictitlamatizque.	
¶ Ynic chiquacentetl, moteneua teycnoycttaliztli, yctiquimicno ytta yntohuapoan.	
¶ Ynic chicontetl, moteneua ytlaҫo ymacaxocatzin yntotecui yo Dios yctictomauiztililia, yuan tictotlacamachitia tictotatia. Noycay netlacaualtiloytech pa yntlatlacolli.	
Nican ca ynimelauacanezca yneyntin y yaohuan yntani man, y ymmochipa quinyaotla ynquiztlacauītinemi ynic tlatla coz.	
¶ Yzcatqui ynachto ceyyaouh yntaniman cayehuatl yntlalticpaccayotl ynitechpa quimitalhuia sant IVAN, nelli caynixquich tlalticpac onoc, aҫo yaq^l eleuiloca yntenacayo, yuan yn teyxtelolo aҫo ynepoaliz yntlal ticpac nemiliztli. Auh yehicay inixquich intlalticpacayotl (ma ciuimochiqualli yn oquimochiuh yntotecuiyo Dios) ynictica uilquixtia, mochi techixnamiq^ techyaochiua: yc mitoa cayyaouh mochiuhtica yntaniman yntlalticpacayotl.	
[Fol. 215] Telynaquin tlayxyehecoa yuā achi q^mocaualtia ynitechpa yn tlalticpac tetlapololtia ynteyztlacauia, ynamonocenca ytechpa vetztinemi intlalticpacayotl ҫan q^xyehecoa, yҫanipanoca ca ye qualnemiliztitinemi, amo yyauh yxnamiccauh mochiuaz: caҫanelli ytechpa motlacaualtia ynachiualoni, ynaelcuilonī, yuā q^monemiliztitinemiynqualli te quipanoloni ynchiualoni.	
¶ Ynicome yyauh yntanimā ca yehuatl yntlacatecolotl ycenca yuicpa moyolcocotinemi moxi cotinemi, cayxquich ytlapaltica quimocuitlauia yntlatlacolpā q^ tlaҫaz. Auh yehuatly mochipa q^leuicatemotinemi q^lancatica nexicoliztica, ynic amo quimaceuaz yntaniman ynilhuicaca yotl, ynoq^polotlacatecolotl yninepoaliztica. Yehica cenca to techmonequi ynteoyotica ticto cuitlauizque yntonemiliz canel li, ynyoualtica yntlaca, manel ҫan achitonca caintlacatecolotl amo techtlalcauiaҫā techcuitlauiltia ī nepapātlatlacolli. Yehica ynamehuantin yn an Christianome xiquimixnamiquican teoyotica ynamoteyaochiuhcauā ynamoyaohuan, cayn manel amo neci ynamo [Fol. 216] motta velnelli teyollo y tic quitecuitlauiltiticate ynixquich ynaqualli yniyollitlacolo catzin yntotecuiyo Dios.	
¶ Ynicey yniyauh yntanimā cayehual yntonacayo quimelauh caytoznequiy, cayniaquallanequiliz yniaquallaeleuiliz ynitic pa, meya quiҫa yntlalnacayotl, ynquiuicaltiaquimocniuhtia yn tlacatecolotl, ynictlatlacolpan q^ mayauiz yn Anima. Yehica cēca amotochmonequi yn anChristianome iniuicpaammimatizq^ yniaquallaeleuiliz ynamotlalna cayo, camochipa quixnamiqui quiyaochihua ynixcoyan anima ynquicocolia, cavel nelli yn Anima quitemoa ynilhuicac nemaquixtiliztli, auh yntlalli ҫoquitl ynenacayo ҫaye quinecti nemi ynnepapan catza uhnacayotl yuan ynocnomiec nepapan tlalticpac tlatlacolli ymmictlan yc viloa.	
Yeomito yenezticate in eyn tin yyaohuan yn taniman, yntlalticpaccayotl, yntlacateco lotl, yntenacayo. Auh ynaxcan yenican miximatcatlalia [Fol. 217] etlamantli yniuelitiliz ynichica ualiz yntaniman ynica ynChristiano quimixnamiquiz quimpanauiz yniyaohuā, auh yehuatl yntlalnamiquiliztli, tlanequiliz tli.	
¶ Ynic centlamantli, yniuelitiliz ynitlauiz ynichimal yntani man moteneua Tlalnamiquiliz tli ynixnamicoca ynachto yyaouh, yehuatlyntlalticpacayotl y nic velticpanauiz ynacte tichristiano yntlatiquilnamiquiz mo tlalnamiquiliztica ca ynixquich yntlalticpacayotl ynatle ypan pouhqui ynicuihca poliui ynnican tlalticpac caualotiuh caamo vel temaquixtia amono veltecē pachiuitia. Auh yntlamuchipa y techpa xitlalnamiqui ynin ayc tlalticpacayotl mitztlatlacoltiz cayenelli moquallalnamiquiliz tica tictopeua atleypan tiquitta.	
¶ Ynic ontlamantli, yniueltiliz ynitlauiz yntaniman moteneua Tlacaquiliztli ynixnamicoca y nic ome yyaouh, cayehuatl yntotlalnacayo ynvel ticpanauiz ynacte ynti Christiano yntla moquallacaquiliztica tiquitzti motlaliz caynixquich catzauac tlaelnacayotl ymmitzyoleuhti nemimotlalnacayotica, ynamo chiualoni [Fol. 218] yntelchiualoni, auh y pampa caōca motlacaquiliz, mo nauatil mochiuhtica yntitlacane miz noyuan motechpa tictopeuaz ynixquich yniaquallaeleuiliz ymmotlalnacayo, caycay tic yaotlacaualtia.	
¶ Ynic etlamantli yniuelitiliz ynītlauiz yn taniman moteneua Tlanequiliztli, ynixnamicoca ynic ey yniyaouh cayehuatl yntlacatecolotl ynvel ticpanauiz ynacte ynti Christiano yn tlamatlanequiliztica amo ticceliz amono ticmochiualtiz yniz quitlamantli ynaqualli ymmitzcuitlauiltitinemi. Auh xicmati intiChristiano cayn motla nequiliz yniuhqui oquimochiuili yntotecuiyo Dios ynniman ayac vel quinequiltiz intlein amoqui nequi caamo cuitlauiltiloni amono noquiltiloni ycmocaquiy cayniquac intlacatecolotl mitz moyehecoltia ymmitz cuitlauiltia ymmitz ilnamictia, yniyollitlacolocatzin yntotecui yo Dios ynipan mitzyoleua, ca amo motlatlacol, yҫan yquac im motlanequilizticaticcelia noyc timallacauh timochiua ymmoyaouh yntlacatecolotl, yyevel [Fol. 219] monequiticpanauiz tictopeuaz moquallachiualiztica, cavelnelli yntlaxicnequini catiuelitizquia.	
Nican ompeua ynchicuetetl tlacnopil maceualiztli, yniuh mopoa momelaua ynipan Sancto Euangelio ymmitoa.	
¶ Quemmach vel yehuantin yninyollocacopa motolinia, cain nemacymaxca ynilhuicac tlato cayotl. Cayntechpa mitoay yna quique tlapaccayhīyouitinemi ynitechpa ynin netoliniliz yuan ynīpampatzinco yntotecuiyo dios quipacҫacelia: amono ytech vetztinemi ynin yollo yntlaltic pac necuiltonoliztli.	
¶ Quemmach amique ymmocnomatini yniuiyan yocoxcate tloctenauac monemitia ca yeuā tin quimaxcatizque yntlalli, qui toznequiy, ynilhuicacayotl: yn techpa mitoa yynaquique tetloc tenahuac yocoxcanemi ynatle ymatlamatiliz.	
¶ Quemmach amique yncho ca tinemi cayehuantin yollalilozq^, yntechpa mocaquiy ynaquique quinchoctia quin tequipachoa y nintlatlacol catetlapopolhuiliz tica yollalilozque.	
[Fol. 220] ¶ Quemmachvel yehuantīn yn camictinemi ynquīteociuhtinemi ymmelauac qualnemiliztli, cayehuantin yolpachiuitilozq^. Yntechpa mocaquiy ynaquique mochipa queleuitinemi ymmachiualo ynquallachiualiztli, ynic tlayecoltiloz yntotecuiyo Dios.	
¶ Quemmach vel amique yntetlaocolianica noyehuantin tlao colilozque, yntechpa mocaquiy ynaquique quimicnoyttaquintlaocolia yntlatquitica anoҫo in tepaleuiliztica ymmotoliniani. Canoyehuantin quicnopilhuiz que tetlaocoliliztli.	
¶ Quemmach vel yehuantin yn yecyollo chipauaque, cayehuan tin quimottilizque yntotecuiyo Dios yntechpa mocaquiy yn nemiliz qual chipauaq^, ynamo quītlil temallotia ynamo quinca tzaua ynamoquintlayeloa ynin nacayo yuan yni maniman ynica ynincatzauacatlatlacol, caye huantin quimottilizque quimocnopilhuilizque yntotecuiyo Dios ompa ynilhuicac.	
¶ Quemmach amiq^ yntlamatcanemilizticanemi, cayehuantin tocayotilozque ypilhuan yn Dios. Yntechmocaquiy ynaqui que [Fol. 221] ynamo tetlatoleuitinemi yn altepetl ypan ynamono teҫoneua tecomonia inic neyxnamico, ynҫanteyolceuia tetzalan tenepantla qualli yectlitlatollicaq^a ynicpacoatoz ynic neyolceuiloz. Cayehuantinin ynitechtzin co pouhticate yntotecuiyo dios ynquimotatiticate.	
¶ Quemmach vel amique ynaquique tlapaccayhiyoula initech pa ynnepapan netoliniliztli ynī pan mochiua, ynamo yntlatlacol ypampa, ynҫannentolinilo: cayehuantin ynnemac ynilhuicac tlatocayotl.	
Nican momelauanauhtlaman tli teotenemactli, ynquimmonemactiliz yntotecuiyo Dios ynҫatepan yninetlamachtiliz ynicenpapaquiltiliz tenacayo, yniquac mozcalizque ynitlamilizpan cemanauac.	
¶ Ynic centlamantli, moteneua teotenemactlitlanalquixtiliztli. Quitoznequiy caynitzonquiz ca yninnezcalilizpan yncemanauactlaca, quimmonemactiliz yntotecuiyo Dios yntlacenpapaquiltil tetlanexnacayo, ynvel tlanalq^xtizq^ yncampa quinequizque, canouiyampa velcalaquizq^ [Fol. 222] ymmaneltlaltitlan, ma nel atitlan, manel texcalli ytic, manel quahuitl ytic, caatle vel q^ yacatzaquaz atlevel queleltiz.	
¶ Ynic ontlamantli, moteneua teotenemactli totocaliztli, pay naliztli, ynquimmonemactiliz yntotecuiyo Dios ynintlacenpa paquiltil nacayo ynqualtin, ynic quipahauiz yn ehecatl totocaliz tica. Auh amo yc yhiyomic ciauizque amono yc mitonizque, manel ynixquichcauitontli vel onacizque ynompa ynilhuicac, noyuh valtemozque ynnicā tlal ticpacnoyncampa quinequizq^, yniuhqui tonemachiliz ypā cana tiquiua yntotlalnamiquiliz yntotlachializ. Auh yn animame ynintechcate yntlacēpapaquiltil tenacayo amo yc quimixpoluia yntotecuiyo Dios, cacemicac y techpatzinco motlamachtiticate.	
¶ Ynic etlamantli, moteneuateo tenemactli pepetlaquiliztlitlanextiliztli. Yc yntlacempapaquiltil nacayo ynqualtin, cenca nalquiҫazque pepetlacazque cē ca chipauaque yezque ynquipanauizque ynitlanex yntonatiuh catlanextica tlanalquixtianime yezque.	
[Fol. 223] ¶ Ynic nauhtlamantli, moteneua teotenemactli aquen nechiua liztli, yc yntlacenpapaquiltilna cayo ynqualtin, aquenchiualoni amotle ynpan vel mochiuaz. Canelaocmo tlayhīyouiani amono miquini, caontechpa miquiani yntecococayotl yntetolinilizyotl.	
Nican moteneua ynamo veyactemachtiliz teotlatolli ymmuchipa mitoa ycenca tetech monequi ymmolnamiquiz momatiz, yuan nemachtiloz ynic yxtlamatiuaz ytechpa yn Christiano nemilizyotl.	
¶ Nican ompena. Persignum crucis, ymelauaca ynipan Mexico tlatolli yniuh mitoa. Yca ynima chio yn Cruz [crismon] yninuicpa yntoyaohuanmaxitechmomaquix tilitotecuiyoeDiose, ninomachiotia yca ynitocatzin tetatzī tepiltzin, yuan Spiritu sancto. Maymmochiua.	
¶ Achtopa Cruz ticchiua ycay nome tomayauhcampa tomapil ynyacatimani, auh yniquac yeo mo cruz nepano, niman yc cruz tica titomachiotia yntixquac, y niuicpa yntaquallalnamiquiliz yntiq^toa. Ypāpa ynimachio yn cruz ocnoypan mocaqui, maxitechmomaquixtilitotecuiyoe [Fol. 224] ynitechpa ynixquich ynaquallal namiquiliztli.	
¶ Auh niman yntoma ticqualte mouia tocamac nepantla, oncan ocno cruztica titomachiotia, yninuicpa yntaquallatol yntiquitoa yninuicpa yntoyaohuan ocno ypan mocaqui, maxitechmomaquixtilitotecuiyoe ynitechpa ynixquich ynaqualtlatlacolticatla tolli.	
¶ Auh niman tiqualtemouia yntoma yntelpan, no oncan cruzti ca titomachiotia yniuicpa yntaquallanequiliz tlachiual yntiqui toa, maxitechmomaquixtili totecuiyoe Diose ocno ypan mitla ni, maxitechmomaquixtili tote cuiyoe ynitechpa ynixquich yna quallachiualli.	
¶ Yece ypampa ynexcan ynomi to ynictlatlacalhuilo yntotecuiyo Dios, ynaquallalnamiquiliztica, ynaquallatoltica, ynaqualla chiualtica. Yehica yncruztica ti quinquixtiatiquinchololtia yni excampa yntoyaohuan, ynuelō can techyaochiua yntlatlacolli y nic mochiuaz.	
¶ Auh ynycomochiuh ynomito, ҫatepan macoquetza tixquacne pantla [Fol. 225] ynome tomayauhcampa tomapil yc oncantiqualpeualtia yntictotlatlauhtiliaticto tzatzililia ynSanctissima trinidad yntiquitoa, ninomachio tia yca ynitocatzin tetatzin. Noypan mocaqui, caynicay tictocuitia caҫan velyceltzin ynDios tetatzin yntictocenteotia, teoyotica totzontecon mochiuhtzinotica yntechmoyacanilia yntechmocempachil huitica.	
¶ Auh niman yntoma ticqualtemouia ticqualaxitia toxicpā ynoncan tiquitoa, yuā tepiltzī, ocnoypan mocaqui, catiquilna miqui ynquenin yntotecuiyo Iesuchristo ynictlacatzintli ychipauacaxillantzinco motlacatilitzinoco ynsancta maria.	
¶ Noniman tictoteneuilia yn spiritu sancto yntiqualhuicato ma yntacoltitech topochcopa ytech ticcaua ynocce tacoltomayauhcampa, yc oncan yntelpantic Cruznepanoa yntiquitoa, yuan Spiritu sancto, ocno ypan mocaqui, ca ynspiritu sancto techmoyollotilia yntitic in qualli ynyectli ynnemaquixtiloni.	
[Fol. 226] ¶ Auh ҫatepan titomanepanoa ynoncan tiquitoa. Maymmochiua, quitoznequi, ynica yn Sanctissima Trinidad yntetatzin, tepiltzin, yuan spiritu sancto, mayuh nopan mochiua yniuh onicnitlanilili ynnoteouh ynnotlatocauh.	
Nehuapol nitlatlacoaninino yolmelaua yxpantzinco yntotecuiyo Dios yxquich yueli, yuan yxpantzinco yn quemmach amicatzintli sancta Maria muchipa velnelli ychpuchtli, noynquemmach ami sanct Miguel archangel, yn quemmach ami sant Iuan baptista yn Sant Pedro yuan Sant Pablo, yn yemochintin Sancto me, noyntehuatzin ynti Padre cacenca onitlatlaco tlalnamiq^lizticatlatoltica yuātlachiual tica, notlatlacol ypāpa, notlatla col ypampa, nouey tlatlacol ypampa. Yehica nicnotlatlauhti lia ynquemmach amicatzintli Sancta Maria muchipa velnelli ychpuchtli, noynquemmach ami Sant Miguel Archangel ynquemmach amiSant IVAN Baptista, sant Pedro, yuan sant Pablo ymmochintin sāctome, notehuatzin ynti padre mano pāpaxicmotlatlauhtili īto. dios.	
[Fol. 227] ¶ Ynin neyolmelaualoniynomo teneuh ymmumuztlae mitoa, ca amo Sacramento ynneyolcuitiliztli, yehica maacayc motlapololti yniquac yeoquito, immoma tiz aҫo yc yeomoyolcuiti, caamoyuhqui, caҫan ycquilnamiqui yn Christiano ynquanmi ynine miliz.	
Nicnoneltoquitia yn Dios te tatzin yxquichiueli ynoq^yocoxinilhuicatl intlaticpactli. Nonicnoneltoquitia ynIesuchristo yҫan vel yceltzin ypiltzin in totecuiyo: ymmonacayotitzinoco: yca Spiritu sancto, ytech motlacatilitzino yn sancta Maria ymmuchipa vel nelli ychpuch tli: motlayhiyouilti ypan ynPoncio Pylato, mamaҫoaltiloc momiquili yuan tococ. Auh motemoui ymmictlā: eylhuitica moz calitzino ynintlan ymmimicq^, motlacaui ynilhuicac ymayauh campatzīnco motlalitzinoto in Dios tetatzin yxquich yueli. Auh ompa valmouicaz ynquin tlatzontequiliquiuh ynyolque yuan ymmimicque. Nic nonel toquitia yn Dios spiritu sancto, yn sancta yglesia catholica ynin necentlaliliz yn Sanctome, yntlatlacolpoliuiliztlī, [Fol. 228] ymmochitlacatl mozcaliz yncemicac yoliuaz. Maymmochiua.	
Totatzine ynilhuicac timoyetztica. Macēquizcayecte neualo ymmotocatzī. Matouic pa vallauh ymmotlatocayotzin Machiualo intlalticpac ticmone quiltia yniuhchiualo ynilhuicac. Auh yntotlaxcal mumuztlae to techmonequīmaaxcan xitechmo maq^li. Maxitech mopopolhuili yntotlatlacol. Yniuh tiquimpo polhuia yntechtlatlacalh uia, macamoxitechmomacauili, ynicamo ypā tiuetzizq^yntenehecolti liztli Maҫan xitechmomaquix tili ynitechpa ynamoqualli. Ma ymmochiua.	
Nican moteneua ynimelaua catlatlatlauhtiliztli. Pater noster, vel ycamacpatzinco val quiz yntotecuiyo Iesu Christo quimonoma tlalilico nican tlal ticpac, auh atleyuhqui ynicmauiztic ynitlatlauhtilocatzi ynic tlatlauhtiloz yntotecuiyo dios, ypampa caycay muchipa tiquitlani ynixquich ynitechmonequi yntanima yuan yntonacayo ynic occan quiztica.	
¶ Totatzine, ynachtopa ticyecteneua yniteotocatzin Dios tetatzin, [Fol. 229] auh amo tictoteneuilia tlatoani ynic amo titomauhtizque, ҫantictotzatzililia yntiqui toa Totatzine, ynictechmocaq^l tiz ynictocentatzin, ynyetipilhuan techmopiltzintia itetlaoco liliztica. Auh ayac quimixco yā tatia ynquitoanotatzine, ҫanqui toa totatzine, quinez caytoay cayenelli yntixquichtin titlacaca ҫan ticeme, yuan caҫan yceltzin yntotecuiyo Dios tocentatzin. Auh nimantiquitoa.	
¶ Ynilhuicactimoyetztica, ypā mocaquiy, maciui ticneltoca tic tocuitiacayntotlaҫotatzin Dios nouiyan moyetzinotica ynic teotl, camuchipa tiquitoa camoyetzinotica ynitlatocachantzin co ynilhuīcac, ypampa caompa y nitecētlamachtiayātzīco. Auh ticpeuhca ytlani ynitechpoui ynimauiztililoca yntotlaҫotatzī Dios yntiquitoa.	
Macenquizca yecteneualo ymmotocatzin. Ypan mo caquiy macīui ynamo ytetzinco titonequi yntotecuiyo Dios caa tle temauiztililiztli velticaxiltizque amono vel tictocuilizq^: caintehuantī ynic tipilhuā tique leuicachiua [Fol. 230] ynintechpoui ynq^ltin tepilhuan ynictictitlanililia matotechpa yecteneualo ynima uiztocatzin Dios. Auh niman tiquitoa.	
Matouicpa valauh ymmotla tocayotzin. Ypan mocaq^y cayniquactemictiani tlatlacolli ytechca yntanima topan tlatoca ti yntlacatecolotl ynnehuan yntlatlacolli, yehica tictitlanililia ī totecuiyo Dios matopā valauh yniteotlatocayotzin inictotech pa motlatocatiliz ynigraciatica: yuan ynic quimotelchiuiliz q^ motopeuiliz yntlacatecolotl, yn quilpitica yntaniman tlatlacolti ca. Auh niman tiquitoa.	
Machiualo yntlalticpac ynticmonequiltia, yniuhchiualoynilhuicac. Ypanmocaquiy caynnican tlalticpacyntlatlacoa ni amo mochipa quichiua ynitlanequilitzin yntotecuiyo Dios. Yniuhquimochiuilia ynilhuicac chaneque, yehica yntehuantin yntipilhuan yntotecuiyo Dios tiquitlani intechmomaquiliz yn tixq^chtinnicā cemanauactonoq^ ynitepalehuilitzin, [Fol. 231] ynictictlaҫo cachiuazque ynitlanequiltenauatiltzin, yniuh cenquizcachiualo ynilhuicac. Auh niman nican tlatlatlauhtilizpan ticpeuh eaytlani ynipaleuiloca ynitechpoui yntonacayo, yntiquitoa.	
¶ Yntotlaxcal mumuztlae to techmonequi ma axcan xitechmomaquili, ypan mocaquiy caq^ monequiltia yntotecuiyo Dios ynamo ammolcauazque ynatq^ tlanilizque yntlein amotech monequi yntlayxyehecolizpan, no quimonequiltia ynanquineltocazque camochi ymactzinco va lehua, ynic mumuztlae ytechpa tzinco tictocnotlaitlanililia yntlein tiquitta totechmonequi, auh niman notiquitoa.	
¶ Maxitechmopopolhuili ynto tlatlacol, yniuh tiquipopolhuia yntechtlatlacalhuia ypan moca quiy. Yzcaynez caynicypā anq^ matizque, ynaҫo oamech tlapo polhui yntotecuiyo Dios ynitechpa ynamotlatlacol anoҫo amo, caintla amehuantin acachto pa oammonepā tlapopolhuique ynitechpa ynamonepan quallanaliz ynamonepā tepinauhtiliz caamechpopolhuiz ynto. Dios inamotlatlacol. Auhnimātiq^toa	
[Fol. 232] ¶ Macamo yuicpa xitechmoma cauili intenehecoltiliztli. Yniq^c yeotictitlanililiq^ yntot. Dios y nipopoliuhca ī totlatlacol, nimā tictilanililia ynitecopaleuilitzin, ynic amo ynocceq^tlatlacolli ma ticyācuicachiuhti. Auh tiq^toa.	
¶ Maxitechmomaq^xtili ynitech pa ynixquich ynamoq^lli. Tictoca yotia ynamoq^lli ynixq^ch nepa pātlatlacolli, yuā intlatlacatecolo, auh yctictotlatlauhtilia ynto te. Dios ymmochi ytechpatech momanauiliz ynoc q^xq^chcauitl techmonemitiliznicā tlalticpac yuā q^miq^nililiz ytechpa yntani mainiq^c q^ҫaz, auh ҫatepā tiq^toa.	
¶ Maymmochiua, tiq^tozneq^to mauiz tlaҫotatzine maxitechmonemactilitzino yntlein otimitztitlanililique ypan ynin tla tlatlauhtiliztli. Pater noster, yn otiquitoque mouicpatzinco.	
Sancta Mariae, maximopaq^ltitie, yntimotemiltitica yn gracia. Motlantzinco moyetztica yntlatoani Dios. Ynic cēca tiyecteneualoni: tiquimmopanauilia ynixq^chtin ciua. Yuā cē ca yecteneualoni ymmoxillan tlaaquilotzin Iesu christo. Yyo sancta Mariae, ychpuchtle Dios ynantzīne. Matopan ximotlatolti [Fol. 233] yntitlatlacoanime. Ynaxcan auh noyquac yeontzonquiҫaznequi tlalticpac tonemiliz. Maymmochiua.	
¶ Nicantzintli ynimelauacacaco ca ynitetlapaloliz yn Angel san Gabriel, ynic quimotlapalhuico quimononochilico yn sancta maria, yniquac ytencopatzinco yn Dios tetatzin quimolhuilico, ca ytetzinco monacayotitzinoz yntotecuiyo Iesu Christo ytlachiualiztica ytlamauiҫoltica yn Spiritu sancto.	
SANCTA Mariae maximopaquiltitie yntimotemiltitica ynGracia. Yn Angel oquimolhuili ynsancta Maria camotemil titica yn gracia ynicniuhyotzin yntotecuiyo Dios, ypampa caҫā niman ayc ytetzinco oacic yntlatlacolli, amono quimochiuili ynҫaҫo quenamitlatlacolli. Auh ynipampay yc oquimopepenili ynDiostetatzin, ynic ytechpatzinco monacayotitzinoz ynitlaҫopiltzin. Auh niman mitoa.	
¶ Motlantzinco moyetztica yn tlatoani Dios. Yn Angelquīmol huiliznequi yn sancta Maria yca ynintlatolli, caypampa ynitechopatzinco moyetztica yntotecuiyo Dios ynayacamomachyuhqui, [Fol. 234] yehica cayenelli mauiz tililoni ynic quimomauiz tlapal uiz quimononochiliz. Auh niman mitoa.	
¶ Ynic cencatiyecteneualoni ti quimmopanauilia ynixquichtin ciua. Ypampa cayn sancta Maria (ynic ytechtzinco monacayotitzinoco ynitlaҫopiltzin yn Dios) quimopatili intlein quitla cotia ynachto tonanEua ynītlatlacoltica, yehica cacenquizcaqualyecteneualoniynic cenquiz caqualli: yuan quimmopanauilia ynixquichtin nouiyan cemanauac ciua. Auh niman mitoa.	
¶ Yuan cayecteneualoni ymmo xillā tlaaquilotzin Iesu christo. Yca ynintetlapaloliz tlatolli o quimotlapalhui sancta Ysabel ynyehuatzin sancta Ysabel ynyehuatzin sancta Maria, ypā pa caye ytic ynixillantzinco mo yetzinoticatca ynnelli temaq^x tiani: auh yehicay yn Angel oq^ motlapalhui yn sancta maria yca ynnican ca aco tlatolli. Auh niman mitoa.	
¶ Yyosanta mariae ychpuchtle Dios ynantzine ynaxcan ma topan ximotlatolti intitlatlacoa nime. Ynin tetlatlauhtiliz tlato lli quimotlalili ynsancta yglesia ytech [Fol. 235] ynitlapalolocatzin yn sancta Maria, ynic yxquichtin yncemanauac Christianome q^tlatlauhtizq^, ynintepan tlatocatzin mochiuhtzinoz ynixpantzinco ynitlaҫo conetzin Iesu christo. Auh niman mitoa.	
¶ Auh noyq^c yeontzōq^caznequi tlalticpac tonemiliz maymmochiua, ynsancta ygp^ia axcā q^ moyācuicatlalili ynī tlatlatlauhti liz tlatolli, ynoquic q^lcan vel tiq^tlanilizq^ isancta maria, ynic y tepaleuiliztica ynitepā tlatoliz tica techmopaleuiliz ynoctinemi nican tlalticpac, noyquac tomiquiztenpan.	
¶ Yzcatq^ iq^nin ātlatlatlauhtiz q^ ynamehuātī yn an Christianome, yniq^c yetlapoyaua yn cāpa natzilini yn Aue maria mitoa, ī netlanquaquetzaloyan.	
Yniq^c tziliniz Aue maria, ā motlanquaquetzazq^, auh y niq^c yeopeuh ynxochiPasqua y nixq^chcauitl acitiuh inocce Pasqua ymmoteneua Spū sancto, ҫā āmoq^tztimanizq^ ynic antlatlatlauhtizq^. Yuā oncā anq^poazq^ macuilpa Aue maria ypāpa ym macuillamātli innetlamachtiliz papaq^liztli ynitetzīco poui inilhuicac ciuapilli S. maria, ynic cen camoyolpapaq^lti nicā tlalticpac.	
[Fol. 236] ¶ Ynic centlamantli, ypampa ynitetlapaloliz sant Gabriel.	
¶ Ynic ontlamantli, ypampa yni tetlapalolizsancta ysabel.	
¶ Ynic etlamantli, ypāpa ynitlacatilitzin ynitlaҫonetzin.	
¶ Ynic nauhtlamantli, ypampay noquimouenchiuilito ynitlaҫoconetzin ynoncan teopan.	
¶ Ynic macuillamantli, ypampa ynoquimottili yn ompa teopan ynitlaҫoconetzin, yniquac eylhuicaquimopolhuica.	
¶ Auh yntlayuhquiy ycantlatla tlauhtizque yniquac Aue maria tzilini, anquicnopilhuizque mi yectlamātli tlatlacolcaxanualiztli.	
Cihuapille maximopaquiltitie yntinantzin tetlaocolia nic, nemiliz ahuiacayoe tone chixcayelitzine, maximopaquil titietimitzontotzatzililia ynti pilhuan Eua, yntiualtotocoque, ynnican yxtlauacan chocoayan tichocatinemi, mouicpatzinco tonelciciuhtinemi, yyo totepan tlatocatzine macuelye xitechual mocnoyttili, auh yniquac yeotzinquiz yntlalticpac tonemiliz, matitechualmottitiliz yncenca yecteneualoni ymmoxillan tlaaquilotzin Iesu Christo. Yyo ycnohuacatzintle. Yyo tetlaocolianie [Fol. 237] Yyo tzopelicatlintle. Sancta Marie muchipa velnel li ychpuchtle. Dios ynantzine. Matopampa ximotlatlatlauhtili. Ynictiquicnopilhuizque ynitlacemitoltzin intotecuiyo Iesuchristo. Maymmochiua.	
Nican mitoa ynimelahuaca ynoccētlamantli ynitlapa loloca ynitlatlauhtiloca yntomauiz tlatocanantzin sancta Maria, ymmoteneua Salue regina ynquimotlalili ynsancta yglesia, yn Christianome ynic muchipa yc quimoyecteneuilizque quimomauiztililizque.	
¶ Tlatocaciuapille maximopa quiltitie yntinantzin tetlaoco liani. Ypampa cayniquac omo tlecauitzino yntociuatecuiyo sancta Maria yn ompa ylhuihuicae ycpactzinco oquimomanilili yntotecuiyo Dios yntlatoca Corona ynic quimotla tocatlalilitzino, yehica ynticteneua yntictotlapalhuia yntla toca ciuapili. Auh ypampa ca ytechtzinco opeuh yntetlaocoliliztli ynīquac oquimotlaca tilili yniteoconetzin IESV Christo, yehicay ticteneua yn tetlaocoliani tenantzin. Auh niman mitoa.	
[Fol. 238] ¶ Nemiliz ahuiyacayoe tonechixcayelitzine maximopaq^l titic. Ynayamo ynichpuchxillantzinco yn sancta Maria mo tlacatili ynteopiltzintli Iesu Christo caayac ompa calaquia ynilhuicac amo ompa viloaya: auh yniquac yeoquimotlacatilili, niman ycnetemechiloc ynic ompa viloaz, ynic tlacnopilhuiloz ynitechpa ynilhuicacayotl. Yehica vel mitoa ca yn sancta Maria tonemiliz ahuiatatzin tonechixcayeliz, ynic teyollaliliztica nechixcayeliz tica tinemi, caytepantlatolizti catiazque ynilhuicac. Auh niman mitoa.	
¶ Timitzontotzatzililia ynti pilhuan Eua, yntiualtotocoque ynnican yxtlauacan chocoayā tichocatinemī mouicpatzincotonelciciuhtinemi.	
Yyo to tepantlatocatzine macuelye xitechualmocnoyttili. Ypampa ynitlatlacol ynachtociuatl ynitechpa otitoxinachoque, otiualtotocoque ynyetipilhuan nican yxtlauacan chocoayan, auh yctitlaocoxtinemi tonelciciuhtinemi yuicpatzinco yn Sancta Maria [Fol. 239] ynictechmoyollaliliz techmopaleuiliz, caynaquinynitech mo caua ynitepaleuilitzin ymmote machia vel nelli caypampa quimocnoyttiliz quimotlaocoliliz yntotecuiyoDios. Yehicamuchi patocontotzatzililia yntociua tlatocatzin sancta Maria, ynic techmocnoyttiliz yntotecuiyo Dios. Ynitepantlatoliztica. Niman mitoa.	
¶ Auh yniquac yeontzonquiz ī tlalticpac tonemiliz matitechual mottitiliz, ycenca yecteneualoni ymmoxillantlaaquilotzin yn totecuiyo Iesuchristo. Caynecē cuiltonolynecentlamachtil ynta niman ytechpatzinco catqui yni ttalocatzin yninetlamachtiliz yntotecuiyo Dios. Cayniquac in Anima quicnopilhuiz īquimot tiliz yuan quimotlamachtiz vel yquac teoyotica mocencuiltonoz mocentlamachtiz ynitechpatzīco. Yehicay tictotlatlauh tilia yntociua tlatocatzin ynilhuicac ciuapilli, yntechualmotti tiliz ynitlaҫoconetzin yniquac tzonquicaz tlalticpactonemiliz cayntla tomaceual mochiuaz in techmottitiliz caamo cempolihuiz yntaniman.	
¶ Yyoycnouacatzintle tetlaocolianie [Fol. 240] yyo tzopelicatzintle sācta Marie muchipa vel nelli ycpuchtle Dios ynātzine, ma topampa ximotlatlatlauhtili ynictiquicnopilhuizque ynitlacemitoltzin yntotecuiyo Iesu Christo. Maymmochiua. ҫan yneyxcauil axcatzin yntotecuiyo Dios ynquimomaquiliz yn Christiano ynilhuicac papaquiliztli, yehica yxquichcapa ocototzatzililia ynilhuicac ciuapilli Sancta Maria, ymma[--]echmopaleuili ynitlatlatlauh[--]tliztica ynitepan tlatoliztica ynixpantzinco yntotecuiyo Dios, ynic qualli ypan yni graciatica timiquizque cay cay tic maceuazque ynitlacemitoltzī yntotecuiyo Iesu Christo.	
Nicanmomelauhcapoa ymmatlactetl onnaui teoneltoconi, ynchicontetl ytechtzī copoui yntotecuiyo Dios ynic teotl. Auh ynixeliuhca ynocno chicontetl ytechtzinco poui in totecuiyo Iesu Christo ynic o quichtlacatzintli. Yzcatqui in achto chicontetl ynitechtzīco poui yntotec. Dios ynicteotl.	
¶ Ynic centetl, neltocoz ynҫaceteotl Dios caҫan yceltzin yx quich yueli.	
[Fol. 241] ¶ Ynic ontetl, neltocoz ynicelteotl Dios catetatzin.	
¶ Ynicetetl, neltocoz ynicelteotl Dios catepiltzin.	
¶ Ynic nauhtetl, neltocoz ynicelteotl Dios caSpiritu sancto.	
¶ Ynicmacuiltetl, neltocoz yҫace teotl ynoq^yocox ynixq^ch ynt talo yuan ynamo yttalo	
¶ Ynic chiq^cētetl, neltocoz yni celteotl catemaquixtiani.	
¶ Ynic chicontetl, neltocoz yni celteotl Dios cacemicac tetlamachtiani.	
¶ Yzcatqui ynocnochicontetl neltoconi ynitechtzinco poui ī totecuiyo Iesu christo ynictlacatl oquīchtzintli.	
¶ Ynic centetl, neltocoz cayehuatzin yntotecuiyo Iesu Christo topampa, ytictzinco ynsancta Maria muchipa vel nelli ych puchtli Spiritu sanctotica omonoma nacayotitzinoco.	
¶ Ynic ōtetl, neltocoz cayehuatzī into. Iesuxp^o itechtzīcomo tlacatilitzino yn, s, Maria, auh amo ic oquimopolhui ynichpuch yotzin cacemicac ychpuchtli.	
¶ Ynicetetl, neltocoz cayehua tzī ynto. Iesuxp^o ynictlacatzītli ҫan yyollocacopa, topāpa omotlayhiyouilti omomiquilitzi no otococ.	
[Fol. 242] ¶ Ynic nauhtetl, neltocoz cayni tlaҫoyoliatzī ynto. Iesu xp^o, mo temoui yn Libo, q^nualmoq^xtili to ynimanimā ynq^ltin tetahuan ynompa quimochialiticatca yni yalitzin.	
¶ Ynic macuiltetl, neltocoz cayehuatzin ynto. Iesu xp^o eylhui tica omonoma izcalitzino omo nomayolititzino ynintlanymmi micque.	
¶ Ynicchiquacentetl, neltocoz cayntotecuiyo Iesu christo yn yeompoalilhuitica mozcalitzi no ҫatepan omotlecahui ynilhui cac, ymayauhcampa omotlalitzinoto ynitlaҫotatzin Dios.	
¶ Ynic chicontetl, neltocoz cayehuatzin yntotecuiyo IESV Christo yniquac ontlamiz cemanauacquintlatzontequiliq^uh ynqualtin yuan ynaqualtin. Auh ynqualtin quimmomaquiliz ynilhuicac cemicacpapaqui liztli, yehica caoquipixque ynitenauatiltzin, auh ynamo qualtin quimmocemmaquiliz yncemicac mictlantlayhiyohuiliztli, yehica caamo oquipixque ynitenahuatiltzin.	
Nican mitoa ymmatlactetl yniteotenauatiltzin yntotecuiyo [Fol. 243] Dios, yn etetl ytechpo ui ynimauiztililoca, īyemopoa.	
¶ Ynic centetl, ticmotlaҫotiliz yntotecuiyo Dios ypan yxq^ch ynitlachiualtzī ynnouiā onoc.	
¶ Ynic ontetl, amo tictlapicte neuaz ynimauizteotocatzin.	
¶ Ynic, iij, ynilhuitl pialoni atle taizҫātiq^xcauizītitlateomatiz.	
¶ Ynocnochicontetl, ytechpoui ynintlaҫotlaloca yntouampoan. Yzcatqui.	
¶ Ynic nauhtetl, tiquimmauizti liz ymmota, ymmonan.	
¶ Ynic, v, ayac momacmiquiz.	
¶ Ynic chiquacentetl, amo tahauilnemiz.	
¶ Ynic chicōtetl, amotichteq^z.	
¶ Ynic chicuetetl, amo titetentlapiquiz amotetechtictlamiz yntlatlacolli.	
¶ Ynic chicuhnauhtetl, amo tiq^ leuiz ynteciuauh, auh ynteticiuatl amotiq^leuiz ynteoq^chui.	
¶ Ynicmatlactetl, amo tiqueleuiz ynteaxca yntetlatqui.	
¶ Ynin matlactetl teotenauati lli occā xeliuhtica occā q^ztica īnic ceccā tictlaҫotlaz inicelteotl dios yca mochi moyollo, ypā ynixq^ch initlachiualtzī ī no uiyā onoc. Ynic ōcā q^ztica tiq^ntlaҫotlaz ymmouanpoan yniuh timotlaҫotla.	
[Fol. 244] Nican motenehua ynitenauatiltzin ynteoyotica tonātzin s, yglesia, camacuiltetl.	
¶ Ynic centetl yn Domingoti ca yuan ynīlhuitl ypan vel centetl Missa mocaquiz.	
¶ Ynic ontetl neyolmelaualoz cecexiuhtica neҫaualizpā Quaresma, anoҫo yquac ynaca oui titoc cocoliztica noiquac mo celiz ynitlaҫonacayotzin yn totecuiyo Iesu christo.	
¶ Ynicetetl moceliz yninacayotzin yntotecuiyo Iesu christo, cecexiuhtica yniquac xochiPasqua.	
¶ Ynicnauhtetlneҫaualoz yni q^cmotenauatilia sancta ygp^ia.	
¶ Ynic macuiltetl yctlamanaloz yntlamatlactetilia, ynitoca Diezmos yuan yntlein yācuicā mochiua ynyacatiuh ynītoca Primicias.	
Nican moteneua ynchicontetl Sacramentos, ymmacuiltetl cenca teoyotica tetech monequi, cayntlaaca quitelihiuaz caҫan niman auel momaquixtiz.	
¶ Ynic centetl nequaatequiliz tli ynitoca Baptismo.	
¶ Ynic ontetlteoyotica techica ualiztli ynitoca Confirmaciō	
[Fol. 245] ¶ Ynic etetl, tlamaceualiztliy nitoca Penitencia.	
¶ Ynic nauhtetl, ynicelilocayninacayotzin yntotecuiyo Iesu Christo ynitoca Comuniō.	
¶ Ynic macuiltetl, teoyotica te machiotiliztli ynitoca Extrema vnction.	
¶ Auh ynoc no ontetl, ҫāteyollocacopacelilo.	
¶ Ynic centetl, teopixcayotl ynitoca Orden.	
¶ Ynic ontetl, teoyoticanenamictiliztli ytoca matrimonio.	
¶ Nicanompeua ynchicontetl temictiani tlatlacolli, ynayac quichiuaz.	
¶ Ynic centetl, nepoaliztli.	
¶ Ynicontetl teoyeuacaliliztli.	
¶ Ynic etetl ahauilnemiliztli.	
¶ Ynic nauhtetl qualanaliztli.	
¶ Ynic macuiltetl teq^tlaq^liztli.	
¶ Ynicchiq^cētetl nexicoliztli.	
¶ Ynic chicontetl, tlatziuiztli.	
¶ Nicā moteneua chicontetlq^l tiuani yectiuani ynitoca Virtudes, ynquixnamiqui ynchicō tetl temictianitlatlacolli.	
¶ Ynic centetl, necnomatiliztli, yctopeualo ynnepoaliztli.	
¶ Ynic ontetl tetlaocoliliztli, yctopeualo īteoyeuacatiliztli.	
¶ Ynic etetl, chipauac nemiliztli, [Fol. 246] yctopeualo ahauilnemiliztli.	
¶ Ynicnauhtetl, tlapaccayhiyouiliztli, yctopeualo ynqualanaliztli.	
¶ Ynic macuiltetl, tlayxyehecoliztli, yctopeualo yntequitlaqualiztli.	
¶ Ynic chiq^cētetl, tetlaҫotlaliz tli, yctopeualo ynnexicoliztli.	
¶ Ynic chicōtetl, netlacuitlauiliztli, yctopeualo ītlatziuiztli.	
¶ Nican moteneya ynchicōtetl qualtiuani ynitoca Virtudes, ynetetlmotocayotia Theologales cateoyotl ytehhpa catqui.	
¶ Ynic centetltlaneltoq^liztli.	
¶ Ynic ontetl, netemachiliztli.	
¶ Ynic etetl teoyottca tetlaҫotlaliztli.	
¶ Auh ynocnauhtetl motocayotia Cardinales, ynq^yacatia īocceq^ ytechpoui ītonemiliz.	
Ynic, j. melauacatlachiualiztli.	
¶ Ynic ontetl namatiliztli.	
¶ Ynicetetl chicaualiztli.	
¶ Ynic. iiij. tlaixyehecoliztli.	
¶ Nican moteneua ymmatlactetl onnaui tetlaocoliliztlachiualli, ynachto chicontetl ytlao coliloca yntonacayo.	
¶ Ynic centetl tlaqualtilozque ymmoteociuitiani ymmapizmictianī.	
[Fol. 247] ¶ Ynic ontetl atlitilozque ymmamiquitīani.	
¶ Ynic etetl tlaquentilozque ymmopetlauiltitinemi ymmo tolinia.	
¶ Ynic nauhtetl yollalilozque yncocoxque, tlapalolozque ynilpitoque.	
¶ Ynic macuiltetl maquixtiloz que ynyaopan temac vetzini.	
¶ Ynic chiquacentetl chochitilozque ynnenenq^ ynvecatlaca.	
¶ Ynic chicontetl tocozque ymmimicque.	
¶ Yzcatqui ynocnochicontetl ynipaleuiloca ynitlaocoliloca yntaniman.	
¶ Ynic centetl teyzcaliloz.	
¶ Ynic ontetetl nonotzalozq^ ymmoyolpolotinemi.	
¶ Ynic etetl yollalilozque yn tlaocoxtinemi.	
¶ Ynic nauhtetl yntechquallania amoquē tiquinchiuazque amono yc quentitochiuazque, ҫan ypaltzinco yntotecuiyo Dios tiquimpaccayhuiyouizq^ yntechtolinia.	
¶ Ynic macuiltetl yuiyāyocox ca tiquihiyouizque yninnetlapololtiliz yntohuanpoan.	
¶ Ynic chiquacentetl machtilozque ynatle quimati.	
[Fol. 249] ¶ Ynic chicontetl ynixquichtin yntechtolinia ympampatlatlatlauhtiloz, yuan mochitlacatl ypampa.	
¶ Nican moteneua ynchicōtetl ytetlauhtiltzinspiritu sancto.	
¶ Ynic centetl teotlatol velica tlamatiliztli.	
¶ Ynic ontetl tlacaquiliztli.	
¶ Ynic etetl tenonotzaliztli.	
¶ Ynic nauhtetl chicaualiztli.	
¶ Ynic macuiltetl tlamatiliztli.	
¶ Ynic chiquacentetl teycnoit taliztli.	
¶ Ynic chicontetl ymacaxocatzin yntotecuiyo Dios.	
¶ Nican moteneua ymmacuilla mantli tonemachiliz ynitoca Sentidos.	
¶ Ynic cētlamātli tlachializtli.	
¶ Ynic ontlamantlitlacaq^liztli.	
¶ Ynic etlamantli tlaahuiyacamachiliztli.	
¶ Ynic nauhtlamantli tlanecui liztli.	
¶ Ynic macuillamantli tlamatoquiliztli.	
¶ Nican moteneua yn eyntin y ya ohuan yntanima.	
¶ Ynic cetlalticpacayotl.	
¶ Ynic ometlacatecolotl.	
¶ Ynic ey tonacayo.	
¶ Nican moteneua yniuelitiliz yntaniman [Fol. 250] cayetlamantli.	
¶ Ynic centlamantli, tlalnami quiliztli.	
¶ Ynic ontlamātli, tlacaq^liztli.	
¶ Ynic etlamātli, tlaneq^liztli.	
Nican moteneua ynchicuetlamantli tlacnopilhuiliztli, yniuh momelaua ynipan sancto Euangelio ymmitoa.	
¶ Quemmach vel yehuantin quemmach amiqueyҫanipaltzī co yntotecuiyo Dios yyolloca copamotolinia, cayehuantin y maxca yntechpoui ynilhuicac tlatocayotl.	
¶ Quemmach vel yehuantin y niuiyan yocoxcatetzalan nemi, cayehuantin yntechpoui in quimaxcatizqueynilhuicacpa paquiliztli.	
¶ Quemmachvel yehuantin in mochoquilitinemi, cayehuantī yollalilozque.	
¶ Quemmach vel yehuātin yn camiqui quiteociui ymmelauac nemiliztli, cayehuantin yolpachiuitilozque.	
¶ Quemmachvel yehuantin in tetlaocoliani, cayehuantin tlaocolilozque.	
¶ Quemmach vel yehuantin in yecyollochipauaque, cayehuā tin quimottilizque into. Dios.	
[Fol. 251] ¶ Quemmach vel yehuātin yn tlamatcanemi, cayehuantin tocayotilozq^ ypilhuā into. Dios.	
¶ Quemmach velyehuantin in tlapaccayhīyouia ynipampa qualli melauac nemiliztli, cayehuantin yntechpoui ymaxca ynilhuicac tlatocayotl.	
¶ Nican moteneua ynnauhtlamantli tenemactli yҫatepan ytechpoui yntetlacempapaquiltiliz nacayo.	
¶ Ynic centlamantli tlanalquix tiliztli, nalquiҫaliztli.	
¶ Ynic ontlamantli totocaliztli paynaliztli.	
¶ Ynic etlamantli tlanextiliztli, pepetlaquiliztli.	
¶ Ynic nauhtlamantli aquenne chiualiztli, amo tecococayotl.	
¶ Ynitlatlauhtiloca yntotecuiyo Dios mitoz yniquac yetlaqualoz yntlaqualizpan, yuan ynyenecochcayotilizpan.	
Yntotecuiyo Dios yney personas ҫacevelnelli teotl ma tech moteochiuili ītehuāti, yuā maq^moteochiuili ynixq^ch itic quazq^ yntiquizq^, yca ynitoca tzī intetatzi [crismon] yuā tepiltzi [crismon] yuā Spū sancto [crismon]. Maymmochiua. Auh nimā oncā mitozcē tetl. Pater noster. yuā ce Aue.	
[Fol. 252] ¶ Auh yn yeontlaqualoc ynonecaualocniman mitoz ynin.	
¶ Macemicac yecteneualo yn totecuiyo Dios, mamauiztililocan ynixquichtin Sanctome, matlamatcanemican mapactinemican ynixquichtin tlalticpac tlaca, yuā maquimmotlao colili yntotecuiyo Dios ynixquichtin omicque. Maymmochiua. Auh niman oncā mitoz centetl Pater noster yuan centetl Aue Maria.	
¶ Nican moteneua ynnecencaualoni ymmitoz ynayamoneteteco yniquac y[--]cochiuaz.	
Yncecentlacatl Christiano ynoyouac ynayamo mote ca ynayamo cochi, acachtopa motlanquaquetzaz momanepanoz, Cruztica momachiyotiz yuan quitoz ynnauhtlamātli Oracion yn Pater noster. Aue Maria. Credo. Salue regina. Auh ypampa caamo vel qui mati yntlein ypan mochiuaz y nicochizpan, ynic amotlatlacol pan mocauhcochiz, monequi achtopa quichoctiz quitequinachoz ynitlatlacol, auh intla quimati ynneyolmelaualoni ymmitoa nehuapolnitlatlacoa ni, maquitoz yuā mamonetolti ynitechpa [Fol. 253] sacramēto neyolcui tiliztli, ynq^chiuaz yniq^cmotla nauatilia yntonātzin sancta yglesia. Auh nimā q^toz ynyeni can ompeuatlatlauhtiliztli.	
Totecuiyoe Diose, onotlaueliltic q^nin nopā oquiz in axcan cemilhuitl ynamo vel onimitznotlayecoltilitzino, yn atle q^lli onicchiuh, ynamono ni notlacaualti ynitechpa ynaq^lli, ynq^matinoyollo yuā tehuatzī ynyehuatl noyehuatl, yuhquiy noyuhquiy, yehica mixpātzin[--]o nictlalia nicnocuitia ynnotlatlacol yniconimitznoyoli[--]lacalhui yntinoteuh yntinotla [--]ocatzin, canimitznitlanililia maxinechmocnoyttili. Maim.	
¶ Yzcatqui, yuā mitozynyoua tzīco ynyeneheualizpā, yniq^c cecentlacatl yeomochichiuh īn yeomeuh, niman motlanq^que tzaz momanepanoz yuā cruz tica momachiyotiz, yuā q^toz nauhtlamātli, oraciō, Pater nr^. Aue maria. Credo. Salue regina. Yc q^motlatlauhtiliz yntot. Dios ynicq^momaq^liz ynigracia tzin ynic qualliyc cemilhuitiz ynicatleypan vetziz tlatlacol li, no ynquichiuhcatzonquixtiz ynteotenauatilli.	
[Fol. 254] ¶ Nican momelauhcaytoa ynq^nin pipiltotonti quinanquilizque ynteopixqui iniquac Missa quitoa.	
255	
[Fol. 255] Nican momelauhcapoa yn quenin mopoaz yncozcatl Cuentastli ymmoteneua Rosario, ynitechtzinco poui intonantzin sancta Maria ynchicompoalli ommatlactli Aue Maria yuan caxtolli Pater noster. Auh ynin caexcāmo xeloa ynactopa ceccan ytech poui yntlamauiҫol papaquiliz yotl macuilcan quiztica. Auh Lunestīca Iueuestica mopoaz.	
¶ Ynic centetl tlamauiҫol papa quiliztli, cayehuatl ynitetlapaloliz yn Angel sant Gabriel yniquac quimotlapalhuico yn sancta Maria. Auh nican ypan ynī tlamauiҫolli mitoz matlactetl [Fol. 256] Aue Maria yuan centetl Paternoster, yctlapaloloz ynsancta Maria.	
¶ Ynic ontetl, tlamaquiҫolpapaquiliztli cayehuatl ynitetlapaloliz yn sancta Maria, ynquac quimoyollalilito yni ahuitzin sancta Ysabel, auh nican ypan ynin tlamauiҫolli mitoz nomatlactetl Aue maria yuan cētetl Paternoster, ynctlatlauhtiloz yn sancta Maria ycytlanililo neyollaliliztlitepaleuiliztli.	
¶ Ynic etetl, tlamauiҫol papaq^liztli, cayehuatl ynitlacatilitzī intotecuiyo Iesuchristo, auhni can yoan ynīn tlamauiҫolli mītoz matlactetl Aue maria yuā centetl Paternoster, yvmitlaniz mamotlacatili yntotecuiyo Iesu christo ytech ymmaniman yni graciatica.	
¶ Ynicnauhtetl, tlamauiҫolpapaquiliztli, cayniconetzin yuē tzin yn sancta Maria yn ompa teopan quimouenchiuilito. Auh nican ypan ynintlamauiҫolli mitoz matlactetl Aue maria yuan centetl Pater noster, yc xicmotlatlauhtili yn sancta maria ynic mitz mouenchiuiliz ynixpantzinco yntotecuiyo Dios.	
[Fol. 257] ¶ Ynic macuiltetl, tlamauiҫol papaquiliztli, cayquac ynSancta Maria oquimottili ynitlaҫo conetzin Iesuchristo ynoquimopolhuica, auh nican ypan ynin tlamauiҫollimitoz matlac tetl Aue Maria yuā centetl Pater noster. Ycticmotlatlauhtiliz īmamitzmopaleuili ynictic mottiliz yntot. Dios, ynicamo ticmopolhuiz motlatlacoltica.	
¶ Auh ynoc macuiltetl tlamaui ҫolli ytechpoui ynitlayhiyouilitzin yntotecuiyo Iesuchristo, yehica motocayotiatlamauiҫo lli toneuiҫotl yquac mopoaz Martestica yuan Viernestica.	
¶ Ynic centetl toneuiz tlamauiҫolli, cayniq^cmotlatlatlauhtili yntotecuiyo Iesu christo yxochimilpan, oncan eztica mi tonitzino. Auh ypan ynin tlamauīҫolli mitoz matlactetl Aue Maria yuan centetl Paternoster, ynictehuatl tichristiano ic xicmotlatlauhtili yntotecuiyo Dios ynipampa ynipopololoca motlatlacol, noynic mitzitoniz tlamaceualiztica.	
¶ Ynic ontetl toneuiz tlamaui ҫolli, cayniquac temimiltitech ylpiloc yntotecuiyo Iesu chisto oncan mecauitecoc.	
Auh nican ypan ynintlamauiҫollimitoz [Fol. 258] matlactetl Aue Maria yuan centetl Pater noster, ycticmotlatlauhtiliz yntotecuiyo Dios ynic quitomaz ma niman, yntlatlacoltica ylpitica.	
¶ Ynicetetl toneuiz tlamauiҫolli cayniquacxocouitz yauali ycpactzincomanaloc yntotecuiyo Iesu chisto. Auh nican y pā ynin tlamauiҫolli mitoz ma tlactetl Aue Maria yuan centetl Pater noster, ycticmotlatlauhtiliz yntotecuiyo Iesu christo, ynicamo timoquatlaztinemiz yuan ynic tiquicnopilhuiz ynil huicac tlatocayotl yniquac tlal ticpac titzonquiҫaz.	
¶ Ynic nauhtetl toneuiz tlama uiҫolli, cayniquac tlatzonteq^liloc yntotecuiyo Iesu christo, yuā q^moq^chpanoltiliq^ Cruz. Auh oncan ypā ynin tlamauiҫolli mitoz matlactetl Aue maria yuā centetl Pater noster, yc ticmotlatlauhtiliz intotecuiyo Dios ymmitztlaҫaltiz īmitzi q^niliz motlatlacoltlamamal y uan ynic mitzmopopolhuiliz.	
¶ Ynic macuiltetl toneuiz tlamauiҫolli, cayniq^c Cruztitech veltecocoliliztica cocoliloc im mamaҫoualtiloc into. Iesu xp^o, auh nicā ypā ynin tlamauiҫolli mitoz matlactetl Aue maria [Fol. 259] yuan centetl Pater noster, yctic tlatlauhtiz yntotecuiyo Dios ymamitz mocno yttilitzino, yniuh ycnoyttoc ynqualli ych tecqui.	
¶ Auh ynocnomacuiltetl tlamauiҫolli ytechpoui ynnezcaliliztli yuan yncemicac papaq^ liztli, yehica motocayotia tlamaҫolnetlamachtiloni. Auh Miercolestica yuan Sabadotica mopoaz.	
¶ Yniccentetl, netlamachtiliz tlamauiҫolli cayninezcalilitzī yntotecuiyo Iesuchristo, auh nican ypan ynin tlamauiҫolli mitoz matlactetl Aue Maria yuan centetl Paternoster, yctic tlaltauhtiz yntotecuiyo Dios, ynquimozcaliliz maniman ynitechpa yntlatlacolli.	
¶ Ynic ontetl, netlamachtiliz tlamauiҫolli cayninetlecahuilī tzin yntotecuiyo Iesu christo Ynilhuicac. Auh nican ypan ynin tlamauiҫolli mitoz matlactetl Aue Maria yuan centetl Pater noster, yctictlatlauh tiz yntotecuiyo Dios ynquimotlecauiliz manīman ynompa ynilhuicac.	
[Fol. 260] ¶ Ynicetetl, netlamachtiliz tlamauiҫolli cayniualtemolitzin yn Spiritu sancto ynimpan yn Apostolome. Auh nicā ypā ynī tlamauiҫolli mitoz matlactetl Aue maria yuan ce Paternoster yctictlauhtiz yntotecuiyo Dios ymmopan valmohuicaz ynic mitzmoyollapaltiliz yni graciatica.	
¶ Ynicnauhtetlnetlamachtiliz tlamauiҫolli cayninetlecauilitzī yn sancta maria ynōpa ynilhuicac. Auh nicā ypā ynītlama niҫolli tictlatlauhtiz yn santa maria, ynicmopā motlatoltiz ytechpa yninetlecauiliz ym maniman ompa ynilhuicac.	
¶ Ynic macuiltetl netlamachti liztlamauiҫolli, caynīquac ye ōpaynilhuicacycpactzincoyn tlaҫociuapilli sancta maria tlalilocmanaloc ynimauiz tlatoca coronatzin. Auh nicā ypā y nītlamauiҫollimitoz. Matlac tetl aue maria yuā ce pater noster ictictlatlauhtiz ītotecui. Dios ynicticmaceuhcayttaz ynitlaҫonantzin yn ompa ynil huicac.	
[Fol. 261] Nican otzonquiҫaco yni poaloca ynchicō poalli ommatlac tli Aue Maria yuan caxtolli Pater noster ym moteneua Rosario ynitlatlauh tilocatzin yn tonātzin Santa Maria ynexcan quiztica excan xeliuhtica, auhmopatlatiaz yn nenmanyan chicuacemilhuitipan, auh yniquac Domingomo chimocempoaz expauetziz y uā muchipa vēchiuililoz ynsancta Maria, caynaquin yniuhq^ chiuaz ynomoteneuh ymmo muztlae quipoaz Rosario yc quicnopilhuiz miec ytlatlacol caxaualoca, ynquimomancaui lia Sancto Padre.	
[Fol. 262] Nican ompeua yni Coronatzin yn totecuiyo Iesu Christo, ymmoteneua ycpactlatocaxochitzin cen ca mauiztiz tlatlatlauhtilonī, ynteoyotica tecuīltonoa tetlamachtia yniquac yctlatlauhtilo. Canel ytechpa quipoa yn Christiano cempoalli ommatlactli omey Pater noster, çan noyzqui Aue Maria, ynic mol namiqui yncempoalli ommatlactli omey xihuitl ynnicā tlal ticpac totlan omonemitico yn tote. Iesu xp^o ynic oq^chtlacatzītli, noycmolnomiq^ ītlein yninemilizpātzīco omochiuh, yuā ītlein yehuatzī oquimoteq^panilhui ynoquimochiuili.	
[Fol. 263] Ynaquin yequipohuazniqui yniCoronatzin yntotecuiyo Iesu christo ynic quicnopilhuiz quimaceuaz yntlatlacol caxaualiztli ynipā mocnopilhuia, caytechmo nequi achtopa moyolyxnauatiz, yuan monetoltiz moyolcui tiz yniquac nauatilo. Yhuan mo machiyotiz yca yn Persignum crucis, yuan achtopa quipoaz, yn Credo, Pater noster. Aue Maria. Auh niman quitoz ynī oracion.	
¶ Totecuiyoe Iesu Christoe, maxicmocelili ymmo Corona tzin ynīpan molnamicteneua motlamaceualnemilitzin yuā momiquitzin. Maxinechmomaquili totecuiyoe ymmotepa leuilitzin ymmo graciatzin, ynic vel motechpatzinco nicpohuaz. Auh nīman tiquitoz yn acte ynyeticpoaznequi yn Corona.	
¶ Centetl Pater noster, yuan cē tetl Aue Maria, auh oncan tiq^l namiquiz ycenca vey ytetlaço tlalitzin yntotecuiyo Dios, ynictopāpa oquichtli omochiuh tzinoco nican tlalticpac ytic y nichpuchxillantzinco ynsancta [Fol. 264] Maria, ynonca chicunauh tetl metztl moetztiticatca. Ynicay (ynacte ynticpoa ycoronatzī ītotecuiyo Iesuxp^o) ticmotlatlauhtiliz ymma vel yehuatzin mocalaqui ygracia tica ytetlaçotlaliztica ynitic maniman.	
¶ Occentetl Pater noster, yuan ocnocentetl Aue maria, tiquitoz, auh oncan tlatlatlauhtiliz pan tiquilnamiquiz ynitlacatilitzin ynteopiltzintli ynompa Bethleem, ycticmotlatlauhtiliz yntotecuiyo Dios (ynacte yn yeticpoa yni Corona) ymmamotlacatili ynītechpa manimā yGraciatica.	
¶ Ocçe Pater noster yuan ocno ce Aue Maria tiq^toz, auh oncā tiquilnamiquiz ynquenin achi tzin ytlaçoeçotzin topampa q^monoq^liynteopiltzintli, ynī quacmacoctocaitl Iesus. Yctic motlatlauhtiliz yntotecuiyo dios (ynacte ynticpoa Corona) ymmatonehua ymmachichina ca moyollo ynipampa motlatlacol.	
¶ Ocçe Paternoster yuan ocno ce Aue Maria tiquitoz, auh on can tlatlatlauhtilizpan tiquilna miquiz inquenin yneintin tlatoque [Fol. 265] quimoteotico ynteopiltzī tli ynitlacatilizpantzinco yctictmotlatlauhtiliz yntotecuiyo Dios (ynac te ynticnemiliz poua yntemaquixtiani) ynic çā yceltzin motlaneltoquiliztica ticmoteotiz.	
¶ Occenttel Pater nr^. yuā ocno çe eua Maria tiquitoz, auh oncā tiq^lnamiquiz ynq^nin ynye ōpoalylhuitica ynomotlacatilitzino ynteopiltzītli vēchiua loc ynteopācalco. Yctic motla tlauhtilizī totecuiyo Dios (yn acte ynticpoa Corona) maxic uenchiua ynixq^ch ymmoquallachiual ynixpantzinco yntotecuiyo Dios.	
¶ Occētetl Paternoster yhuā oc centetl Aue Maria tiquitoz, auh oncā tiquilnamiquiz yn q^nin ynteopiltzītli mazq^z cholo euacynimacpa ynHerodes ynq^ mictizneq^a. Ycticmotlatlauh tiliz intotecuiyo Dios (ynacte ynticpoa Corona) ymmamitz momaquixtili ynimacpa yntla catecolotl ymmitzmictizneq^.	
¶ Ocçe Pater noster yhuā ocno ce Aue Maria tiq^toz, auh oncātiq^lnamiquiz ynq^nin yeilhui tica yn sancta Maria quimopol huica ynteopiltzintli ynōpa ynipan altepetl [Fol. 266] Ierusalē, auh ynyeo q^z yneilhuitl q^mottili ītcopā. Ycticmotlatlauhtilitinemiz yn totecuiyo Dios (ynacteynticne milizpoa yntotecuiyo Iesu christo) ymmitzmomaq^liz ynigraciatzin, ynicti mottiliz yntlayeoticpolo motlatlacoltica.	
¶ Occētetl Pater nr^. yuā ocno çe Aue Maria tiq^toz, auh oncā tiq^lnīmaq^z ynq^nin quaatequi loc intotecuiyo Iesu Christo ynic oq^chtlacatzintli, ycticmotlatlauhtiliz (ynacte yntiquilna mic poa yn Corona) yn yehuan tin ynamotlaneltocani maqui celican ynequaatequiliztli, ynic momaquixtizque.	
¶ Occentetl Pater noster yuan ocno cētetl Aue Maria tiq^toz auh ōcā tiq^lnamiq^z ynitlamaceualitzin ynto. Iesu xp^o yn ōpa tlalcaualpā ynq^huixtlauacā neçaualiztica quimochiuilito. Ycticmotlatlauhtiliz ynto. Dios (ynacte īticpoa corona) ym mamitz mochicauili ynictitla maceuaz nican tlalticpac yni pampa motlatlacol.	
¶ Occentetl pater noster, yuan ocno centetl Aue Maria tiqui toz, auh oncan tiquilnamiquiz ynitetlaçotlalitzin [Fol. 267] yntotecuiyo Iesu Christo ynic nouiyan altepetl ypan motemachtilito ynyeomoçauhtzino. Ycticmotlatlauhtiliz ynto tecuiyo Dios (ynacte ynticpoa Corona) mavelticcaquiz yuan mauel ticmonemiliztiz ynitlatoltzin.	
¶ Occentetl Pater noster, yuan ocno centetl Aue maria tiquitoz, auh oncan tiquilnamiquiz yntlamauiçolli ynitechpatzinco oquimochiuili yntotecuiyo Iesu Christo yniquac ynoncan quauhtla tepeticpac Thabor, o molhuīca tlanexcueptzino ynic omopepetlacanextitzino y mixpan ynitlamachtilhuan. Yc ticmotlatlauhtiliz yntotecuiyo Dios (ynacte ynticpoa Corona) ymmaniman chipaualiztica yxpantzinco qualneciz.	
¶ Occentetl Pater noster, yuan ocno centetl Aue maria tiquitoz, auh oncan tiquilnamiquiz ynizquitlamantli tlamauiçolli ynnouiyan oquimochiuilitzīno yntotecuiyo Iesu Christo yncampa omonemilti: occenca yehuatl yniyoliliznezcalilitzī ynic mictoya Laçaro. Ycticmotlatlauhtiliz intotecuiyo Dios (ynacte ynticpoa corona) ymmano [Fol. 268] yuh mitzmoyollo yz caltili ynitechpa ymmomicatla tlacol.	
¶ Occentetl Pater noster, yuan ocno centetl Aue maria tiquitoz, auh oncan tiquilnamiquiz ycenca vey yninecnomatilitzin ītotecuiyo Iesu christo yniquac mocalaquitz inoto i altepetl y pan Hierusalem. Yctīmotlatlauhtiliz ynotecuiyo Dios (ynacte ynticpoa Corona) ym mitzmacaz nepechtequiliztli ynipan ynixquich motlachiual.	
¶ Occentetl Pater noster, yuan ocno centetl Aue maria tiquitoz, auh oncan tiquilnamiquiz ynquenin yntotecuiyo Iesu Christo ynquimotlalilitia yn sancto Sacramento ynīmaquix tiloca ynipatica ynitlaqualtilo ca yntaniman. Yctīcmotlatlauhtiliz intotecuiyo Dios (yn acte ynticpoa corona) ymma mitzmomaquili yni graciatzī, ynic sacramentotica timopaleuiz timomaquixtiz.	
¶ Occentetl Pater noster, yuan ocnocentetl Aue maria, tiquitoz, auh oncan tiquilnamiquiz ynquenin yntotecuiyo Iesuchristo īompa xochimilpāexpa qui motlatlauhtili ynitlaçotatzin, ynoquimoneq^lti [Fol. 269] ymmanelti yni tlaneq^litzin. Ycticmotlatlauh tiliz yntotecuiyo Dios (ynacte ynticpoa Corona) ymmamitz momaquilī yni graciatzī, ynic tictzonquixtiliz ticchiuiliz y nitlaneq^litzī, ynipā ycuiliuhtica īmatlactetl iteotenauatiltzī.	
¶ Occentetl Pater noster yuan ocno cētetl Aue Maria tiq^toz auh oncā tiq^lnamiq^z ynilpilo catzin yntotecuiyo Iesu christo yniquac quimolpilique yn Iudiome. Ycticmotlatlauhtiliz yntotecuiyo Dios (ynacte ynticpoa corona) ynamo ymmac vetziz yn maniman yntlatlaca tecolo, ynamo quilpizque tlatlacoltica.	
¶ Occentetl pater noster, yuan ocno centetl Aue Maria tiqui toz, auh oncan tiquilnamiquiz ynixquich tlapaccayhiyouiliz tica ynquimihiyouilti totecuiyo Iesu christo, yniquacpinauī liztica ahuic quimohuiuiquilia ynimixpan yntetlatzontequilia nime. Ycticmotlatlauhtiliz yn to. Dios (ynacte īticpoa corona) ynticpaccayhiyouiz ypam patzinco yntlein yxquich mauilquixtiloca mopinauhtiloca ymmopā quēmaniā mochiuaz	
[Fol. 270] ¶ Occētetl Pater nr^. yuā ocno çe Aue Maria tiq^toz, auh oncā tiquilnamiquiz ynquenin Iudiome tecocoliliztica quimomiquiz tlatzontequililique yn totecuiyo Iesu Christo yuan in quenin temimiltitech quimolpilique, auh oncan cenca tlaueltica quimomecauitequilitimāca. Ycticmotlatlauhtiliz ynto tecuiyo Dios (ynacte ynticpoa Corona) yntitlamaceuaz moyollocacopa ynipampa motlatlacol.	
¶ Occentetl Paternoster, yuan ocnocentetl Aue maria tiqui toz, auh oncan tiquilnamiquiz ynquenīn Iudiome oquimotlaquentilique oquimololhuique yn totecuiyo Iesu christo ynchī ynchichiltic tilmatli yntepinauhti, y nic oquimopinauhtilique. Yuā ymactzinco oquimotequililiq^ ce acatl, noyuan quimixquimil huique, yc oncā ycatzinco mocacayauhque mauiltique vetzcaque. Yuan xocouitzyaualli ycpactzinco quimaquilique, y nic ytech ytzontecontzin caca lac yn vitztli miec valnoquiuh ynieçotzin. Ycticmotlatlauhtiliz yntotecuiyo Dios (ynacte ynticpoa Corona) [Fol. 270] ymamitzmomaquixtili ynitechpa yncemicac mictlan toneviztli.	
¶ Occentetl Paternoster, yuan ocno centetl Aue Maria tiqui toz, auh oncan tiquilnamiquiz ynquenin intotecuiyo Iesuxp^o maylpiticatca ynixpan ynPylato, auh onca quimopouililiq^ ynimiquiz Sētencia, ynic cruz titech mamaçoaltiloc. Yctictlatlauhtiz yntotecuiyo Dios (ynacte ynticpoa Corona) im macamo cemicac titelchiuhcatlatzontequililoz.	
¶ Occentetl Pater noster, yuan ocnocentetl Aue Maria tiquitoz, auh oncan tiquilnamiquiz ynquenin yn Iudiome oquimo mamaltilique oquimoquechpa noltilique totecuiyo Iesuxp^o yncenca etic Cruz, yn ompa o quimouiquili yntepeticpac yto cayoca Caluario. Ycticmotlatlauhtiliz yntotecuiyo Dios (ynacte ynticpoa corona) ynticpaccaquechpanoz yntictla çocamamaz ymmo Cruz tlamaceualiz, ynictictepotztocaz yn totecuiyo Iesu Christo.	
¶ Occentetl Pater noster, yuan ocnocentetl Aue Maria tiquitoz, auh oncan tiquilnamiquiz yncenca [Fol. 271] vey ynitoneuitzin yn totecuiyo Iesu Christo iniquac Iudiome quimopinauhpetlauilique ynitlaço nacayotzin, auh oncan yancuican noquiuh ynitlaço eçotzin, canel oncā ytech ynic totoneuhxipeuhtoya yca ynitlaquentzin ynotlatzicoca. Ycticmotlatlauhtiliz intotecuiyo Dios (ynacte ynticpoa Corona) ymmaquiquenti manimā yca ynīteoyotzīn.	
¶ Occentetl Paternoster, yuan ocnocentetl Aue Maria tiquitoz, auh oncan tiquilnamiquiz ynquenin Cruztitech tepuztica tetetzotzonaloc ynimatzin y nicxitzinitotecuiyo Iesuxp^o, yctictlatlauhtiz yntotecuiyo Dios (ynacte ynticpoa Corona) ymmayectlachiualizpan mitzmotzicoltilili.	
¶ Occentetl Pater noster, yuan ocno centetl Aue Maria tiqui toz, auh oncan tiquilnamiquiz yuquenin cenca otoneuac ynitlacnacayotzin yntotecuiyo Iesuxp^o, yniquac Cruztitech eua tīquetzaloc, yniccencacocoya uac tzatzayan ynimatzin yuā ynicxitzin ynictepuzquammī ticaya. Yctictlatlauhtiz yntot. Dios (ynacte īticpoa Corona) mayctlapoui [Fol. 272] ynixmaniman ynic yuicpatzinco quallachiualizticaticaticacotlachialtiz.	
¶ Occentetl Pater noster, yuan ocnocentetl Aue Maria tiquitoz, auh oncan tiquilnamiquiz ynquenin yntotecui. Iesu Christo, oquimotlapopolhuili yntla neltocani ychtecqui, noynquenin yeoncan ynimīquizpantzī co omotzatziti oquimitalhui, Notlaçotatzīne yxquichcapa momactzinco noconcaua yn naniman. Ycticmotlatlauhtiliz yntotecuiyo Dios (ynacte yn ticpoa Corona) mayuh mitzmopopolhuili ymmotlatlacol y niuh popolhuiloc ynimayauhcampa ychtecqui ycaca.	
¶ Occentetl Pater noster, yuan ocnocentetl Aue Maria tiquitoz, auh oncan tiquilnamiquiz ynquenin ynitlaço Animātzin yntotecuiyo Iesu Christo, omo temoui yn ompa Limbo ynoquimmomaquixtilito yni mani man ynqualtin tetahuan yn om pa tlayouayantzacuticatca. Yc ticmotlatlauhtiliz yntotecuiyo Dios ymmanoyuan quimomaquixtili maniman yntlatlacolyouayan catqui.	
[Fol. 273] ¶ Occentetl Pater noster, yuan ocnocentetl Aue Maria tiquitoz: auh oncan tiquilnamiquiz ynquenin yniquac yeomomiquili yntotecuiyo Iesu Christo yyomotlantzinco tepuztopilti ca yxililoc, yn oncan valquiz y nitlaço eçotzin yuan atl, yctlachix ycpatic ynixpopoyotl. Yc ticmotlatlauhtiliz yntotecuiyo Dios ymmaquipati maquitlachialtimoyolia maniman ytechpa yni yxpopoyotlatlacol.	
¶ Occentetl Pater noster, yuan ocno centetl Aue Maria tiquitoz: auh oncan tiquilnamiquiz ynitlaocolchoquiliz yntotlaço nantzin sancta Maria yuan yni tlamachtiltzitzihuan, yniquac quiualmotemouilique Cruz ti tech yntotecuiyo Iesu Christo, ycticmotlatlauhtiliz yntotecuiyo Dios ymmano yuh mitztlaocol choctimotlatlacol.	
¶ Occentetl Pater noster, yuan ocnocentetl Aue Maria tiquitoz: auh oncan tiquilnamiquiz ynquenin eylhuitica tepetlacal co monoltitoya ynitlaço nacayotzin yntotecuiyo Iesu Christo. Ycticmotlatlauhtiliz yntotecuiyo Dios (ynacte ynticpoa Corona) [Fol. 274] matlacaua yniyollotzin maca mo tlatlacolpan tocoz anoço vetztoz maniman.	
¶ Occentetl Paternoster, yuan ocnocentetl Aue Maria tiquitoz, auh oncan tiquilnamiquiz ycenca mauiztic yninezcalilitzin yntotecuiyo Iesu Christo, yniquac Domingotica tlauizcalpan omonomayzcalitzino. Ycticmotlatlauhtiliz yntotecuiyo Dios (ynacte ynticpoa Corona) ma graciatica quimoz calili ymmaniman ytechpa yn tlatlacolli.	
¶ Occentetl Paternoster, yuan ocnocentetl Aue Maria tiq^toz auh oncantiquilnamiquiz ynq^ nin intotecuiyo Iesu Christo, in yeomozcalitzino, ōpoalilhuitl nican tlalticpacmonemilti, yuā miyecpa monextitzino ynquī moyollalihinitlamachtilitzitzī huan. Ycticmotlatlauhtiliz yn totecuiyo Dios (ynacte ynticpoa Corona) mamochipa qual lachiualiztica yxpantzinco tineciz.	
¶ Occentetl Pater noster, yuan ocnocentetl Aue Maria tiquitoz, auh oncan tiquilnamiquiz ynilhuicac yninetlecahuilitzin yntotecuiyo IESV Christo. Yctic [Fol. 275] Ycticmotlatlauhtiliz ynto. Dios (ynacte īticpoa Corona) ma yuicpatzinco mitztlecahui.	
¶ Occentetl Paternoster, yuan ocnocentetl Aue Maria tiquitoz, auh oncantiquilnamiquiz iniuallalitzī ī Spū sancto ynim pan Apostolome. Ycticmotla tlauhtiliz yntot. Dios (ynacte ynticpoa Corona) mamouicpa valmouica yni Graciatzin yn Spiritu sancto.	
A gloria y honra de Dios nvestro señor y de la siempre virgen Sancta Maria su madre y señora nuestra, fenesce la Doctrina Christiana muy digna de ser sabida que compuso en lengua Mexicana y Castellana el muy Reuerendo Padre Fray Iuan de la Anunciacion sub prior de Sant de Augustin desta ciudad. En Mexico en casa de Pedro Balli. 1575	
¶ Tabla de lo que en esta Doctrina Christiana se contiene.	
Nican motecpana initlapoal pan, inic mocenquizcapoa ynizquitlamantli nican amapā ycuiliuhtoc.	
¶ Ynitenquixtiloca yntlanelto quiliztli. 1	
¶ Ynimelauaca ymmatlactetl onnaui Articulos, ynic centetl Articulo neltoconi neltocoz, ynDios yxquichiuelli. 3	
¶ Ynicontetl Articulo neltoco nineltocoz, catetatzin. 7	
¶ Ynicetetl, Articulo neltoconin neltocoz, catepiltzin. 8	
¶ Ynic nauhtetl, Articulo nelto conineltocoz, ca Spūsancto. 9	
¶ Ynic macuiltetl, Articulo nel toconi neltocoz, caynimeyxtī tzitzin. Personame cavel ce nelli teotl ynixquich quiyocoyani. 11	
Ynin yancuica chiualocaynix quichtin Angelome, yuan ynin tetlacamatiliz ynqualtin. 13	
¶ Ynintelchiualoca ynomotlapololtique ynaqualtin Angelome. 15	
¶ Ynichiualoca ynixquich ytta loyuan yn ayttalo. 19	
¶ Yninchiualoca ynachtotota, tonan ynxinachlin, yuā ynill ui cac yecxochitlalpan. 21	
[Fol. 278] ¶ Ynimatetlacamachiliz ynixneyxpopoyo tlapololtiliz ynachto totatonan. 24	
¶ Ynic chiquacentetl, articulo neltoconi neltocoz, caynicelteotl Dios temaquixtiani. 28	
¶ Ynicchicontetl, articulo neltoconi neltocoz caynicelteotl dios cemicac tetlamachtiani. 31	
¶ Ycemitoloca yntleypampa yn ontlamantli catqui neltoco ni. Ynic centlamantli ytechtzī copouhtica ītotecuyo Dios y nic teotl. Ynic ontlamantli yn totecuiyo Iesu Christo ynic oquichtlacatzintli. 32	
¶ Ynic centetl, articulo neltoco ni ynitechtzinco poui yntotecuiyo Iesuchristo ynictlacatl o quichtzintli, neltocoz caoq^ch tli omochiuhtzinoco. 33	
¶ Ynic etetl, Articulo neltoco ni neltocoz, cayntotecuiyo Iesu Christo ytechtzinco omotla catilitzino insancta Maria muchipa velneli ychpuchtli. 37	
¶ Ynic etetl, Articulo neltoconi neltocoz ca Cruztitech omomiquili yntotecuiyo Iesu Christo yuan otococ. 39	
¶ Ynic nauhtetl, Articulo neltoconi neltocoz cayniquac omomiquilitzino yntotecuiyo Iesu [Fol. 279] Christo yni Animantzin omotemolil yn Lymbo. 42	
¶ Ynezca yn Limbo ynquenamican. 43	
¶ Ynic macuiltetl, Articulo neltoconineltocoz, cayeilhuitica omonoma yzcalitzino yn totecuiyo Iesuchristo. 47	
¶ Ynic chiquacentetl, Articulo neltoconi neltocoz, cayntotecuiyo Iesu Christo omotlecaui tzino ynilhuicac. 49	
¶ Ynic chicontetl, Articulo nel toconineltocoz ca valmohui caz yntotecuiyo Iesu Christo, quintlatzontequiliquiuh in yol que yuan ymmimicque. 54	
¶ Ynimelauaca nezca ynilhuicac papaquiliztli. 58	
¶ Ynimelauaca nezca ymmictlan tlayhiyouiliztlī. 62	
¶ Ymelauaca ynipan mitoa yn Credo ynineltococa sancta yglesia. 66	
¶ Ynimelauaca ynipan mitoa yn Credo, nicneltoca ynin necē tlaliliz ynSanctome. 67	
¶ Ynimelauaca ynipan mitoa yn Credo, nicneltoca camuchi tlacatl mozcaliz, yuan cemicacyoliuaz. 68	
¶ Ycacoca ymmatlactetl ynitenauatiltzin yntote. Dios. 69	
[Fol. 280] ¶ Ynic centetl, ticmotlaҫotiliz ynicelteotl Dios. 71	
¶ Ymmelauaca yniteotetlaҫo tlalitzin ynno y graciatzin yn totecuiyo Dios. 73	
¶ Ynic ontetl, teotenauatili, amo tictlapicteneuaz ynitocatzin Dios. 75	
¶ Ynic etetl, yn Domingotica atle tayz. 77	
¶ Ynicemitoloca yntleica ynoc can quiztica ynitenauatiltzin yn Dios, ynic ytechtzinco poui yan yntouampouan. 79	
¶ Ynic nauhtetl, teotenauatilli tiquimmauiztiliz yn mota yn monan. 80	
¶ Ynic macuiltetl, ayac momac miquiz. 83	
¶ Ynicchiquacentetl, amo tahauilnemiz. 85	
¶ Ynicchicontetl, amo tiquich tequiz yntetlatqui. 90	
¶ Ynicchicuetetl, amo titetentlapiquiz. 93	
¶ Ynic chicunauhtetl, amotiq^lehuiz ynteciuauh. 95	
¶ Ynicmatlactetl, amotiquelehuiz ynteaxca yntetlatqui. 96	
¶ Ynimelauaca ynquenin mocaqui yn occan quiztica ynitenauatiltzin yntotecuiyo Dios. 97	
[Fol. 281] ¶ Ycacoca ymmacuiltetl ynitenauatiltzī ynsancta yglesia. 98	
¶ Yniccentetl, ynitenauatiltzī sancta yglesia yn Domingotica yuan ynilhuitl pialoni vel centetl Missa mocaquiz. 99	
¶ Ylhuitl pializtli yninnauatil Indiome ynquipiazque, yuan ynipanquittazque Missa. 102	
¶ Ynquenin mocaquiz Missa, yuan ynteoyotica yuelitiliz yn tlateochiualatl. 103	
¶ Ynic ontetl ynitenauatiltzin sancta yglesia, neyolmelaualoz ycecexiuhtica. 107	
¶ Tenonotzaliztli ynicnonotzalozq^ imoyolcuitiani. 109	
¶ Neyolmelaualoni ynamo viyac ҫantepiton. 111	
¶ Ytlatlaniloca yncocoxqui yn yeomoyolcuiti. 123	
¶ Tenonotzal nemachtiliztli ynintechpouiynaquique tenauatlatalhuizqueneyolcuitilizpan. 123	
¶ Ynicetetl, ynitenauatiltzin sācta yglesia tlaceliloz ceppa cecexiuhtica yniquac xochi Pasqua. 124	
¶ Ynicnauhtetl, initenauatiltzī yn sancta yglesia, neҫaualoz y niquac motenauatilia. 126	
[Fol. 282] ¶ Quezqui yn ylhuitl catqui yn inipan cecexiuhtica, ynin naua til mochiuhtica yn Indiome in amo quiquazquenacatl. 129	
¶ Quezqui ynilhuitl catqui ynipan cecexiuhtica, ynin nauatilmochiuhtica ymmoҫauazq^ yn Indiome 131	
¶ Ynic macuiltetl, ynitenahuatiltzin sancta yglesia, tlamanaloz yntlamatlactetilia ynitoca Diezmos. 131	
¶ Ycacoca ynSacramentos yn quimopielia Sancta yglesia. 133	
¶ Ynic centetl, sacramento nequaatequiliztli. 135	
¶ Ynic ontetl, Sacramento teoyotica techicaualiztli. 138	
¶ Ynic etetl, Sacramēto tlama ceualiztli, ca excan quiztica y nic ceccan neyoltequipacholiztli. 140	
¶ Ynic occan neyolmelaualiztli. 142	
¶ Ynic excā tlaxtlaualiztli. 146	
¶ Ynicacoca Sancto jubileo anoҫo tecentlapopolhuiliztli, y uan quezquitlamantli yca tlac nopilhuilo. 148	
¶ Ynic nauhtetl Sacramēto ye huatl yntlaceliliztli. 152	
¶ Yntlatlaniloca yntlaceliznequi. 157		
[Fol. 283] ¶ Tenonotzaliztli ynicnonotzalozque intlaceliznequi. 159	
¶ Ynic macuiltetl Sacramento yehuatl ynteoyotica temachio tiliztli. 163	
¶ Tetlaocoliliz nonotzaliztli, ynic yollaliloz cocoxqui ynye omachiyotiloc. 164	
¶ Ynic chiquacentetl, Sacramēto yehuatl ynteopixcayotl. 166	
¶ Ynic chicontetl, Sacramento yehuatl ynteoyotica nonamictiliztli. 167	
¶ Ynintoca nehuanyolcatiliztli. 169	
¶ Tenonotzaliztli ycnonotza lozque ymmonamictiznequi. 171	
¶ Ymelauacacacoca yntlatlacol li, cayetlamanpan quizt[--]a ynic centlamantli, tlatlacolpeuhcayotl. 174	
¶ Ynic ontlamantli tepitotōtla tlacolli, yuan ynquez quitlamātli ycpo[--]hui. 175	
¶ Ynic etlamantli, temictiani tlatlacolli. 177	
¶ Ynquenin ma caqui yn otla tlacalhuiloc yntote. Dios. 177	
¶ Ymelauacacacoca ynchicontetltemictiaui tlatlacolli, yuan [Fol. 284] ynchicontlamantliqualtil uani. 180	
Ynic cētetl temictiani tlatlacol linepoaliztli, yuan ynqualtiua ninecnomatiliztli. 180	
¶ Ynic ontetl, temictiani tlatla colli, teoyeuacatiliztli yuāynq^l tiuani teicnotlaocoliliztli. 182	
¶ Ynic ētetl, temictiani tlatlacolli, yn auilnemiliztli, yuan yn qualtiuani chipauaca nemiliztli. 185	
¶ Ynic nauhtetl, temictiani tlatlacolli yntlahuelqualanaliztli, yuan ynyectiuani tlapaccayhi yohuiliztli. 186	
¶ Ynicmacuiltetltemictiani tla tlacolli ynnexhuitiliztli, yuan ynyectihuani tlayxyehecoliztli. 187	
¶ Ynic chiquacentetl, temictia nitlatlacolli yntetech nexicoliz tli, yuan ynqualtihuani tetlaҫo tlaliztli. 188	
¶ Ynic chicontetl, temictiani tlatlacolli yntlatziuiztli, yuan ynqualtihuani netlacuitlahuiliztli. 188	
¶ Ymelauaca inqualtihuani yec tihuani cayetlamantli, ynitoca Theologales. Ynic centlamantli tlaneltoquiliztli. 190	
¶ Ycemitoloca ynteotlaneltoquiliztli, auh ynic mitoa omentin [Fol. 285] ypan motlatlanitiui mononotztiui. 191	
¶ Ynic ontlamantli, netemachi liztli. 197	
¶ Ynic etlamantli, teotlaҫotlaliztli. 198	
¶ Ymelauaca yectiuani ymmo tocayotia Cardinales, canauhtlamantli ynic centlamantli, me lauaca tlachiualiztli. 199	
¶ Ynic ontlamantli, nematiliz tli. 199	
¶ Ynic etlamantli, tlapalchicahualiztli. 200	
¶ Ynic nauhtlamantli, Tlayxyehecoliztli. 200	
¶ Ymelauaca ymmatlactetl onnahui tetlaocoliliz tlachiual li. 200	
¶ Ycaquiztica ynquenamicami quiztli. 204	
¶ Ymelauacacacoca ynaquique ympampa tlatlauhtiloz yntote cuiyo Dios. 207	
¶ Ymelauaca yn Purgato. 209	
¶ Ymelauaca ymmacuillamantli tonemachiliz ynitoca Sentidos. 211	
¶ Ycaq^ztica ynchicōtetl ynite nemactzin Spiritu sancto. 213	
¶ Ymelauaca yn eyntin yyaohuan yntaniman, ynic cetlalticpacayotl. 214	
[Fol. 286] ¶ Ynicometlacatecolotl. 215	
¶ Ynic eytonacayo. 216	
¶ Ynicacoca yn etlamantli yni velitiliz ynichicaualiz yn taniman, ynic cētlamantli, tlalnami quiliztli. 217	
¶ Ynic ontlamantli, tlacaquiliz tli.	
¶ Ynic etlamantli, tlanequiliztli. 128	
¶ Ymelauaca ynchicuetetltlacnopil maceualiztli. 219	
¶ Ycacoca ynnauhtlamātli teo tenemactli ynītechpoui yҫatepan tlacempapaquiltiliz tenaca yo. 221	
¶ Ynamo veyactemachtiliz tla tolli ymmuchipa mitoa. 223	
¶ Ymelauacayn Persignum crucis. 233	
¶ Pater noster, yuan ynimelaua cacacoca. 228	
¶ Aue Maria, yuan ynimelauacacacoca. 232	
¶ Queninneteochiualoz, ynīquac Aue Maria tzilini ynyetlapoyaua. 235	
¶ Salue Regina, yuan ynimela uacacacoca. 236	
¶ Ytlatlauhtiloca yntotecuiyo Dios ymmitoz yniquac yetlaqualoz. 251	
¶ Necencaualoni immitoz yna yamo [Fol. 287] cochiua yuan ynyenehe ualizpan yyohuatzinco. 252	
¶ Ynquenin tlanaquilizque ynpipiltotontin yniquac Missa mitoz. 254	
¶ Y cozcatzin yntociuatlatocatzinsancta Maria ymmo teneua Rosario. 256	
¶ [--]. 272